cyanic-selkie/wikianc huggingface dataset:
ᱥᱤᱞᱵᱷᱟᱥᱟ
ᱱᱟᱜᱟᱢ
᱑᱙ ᱟᱱᱟᱜ ᱥᱮᱸᱪᱚᱨᱤ ᱨᱮᱭᱟᱜ ᱢᱩᱪᱟᱹᱫ ᱫᱷᱟᱹᱵᱤᱡ ᱦᱚᱸ ᱥᱤᱞᱵᱷᱟᱥᱟ ᱫᱚ ᱥᱩᱢᱩᱝ ᱢᱤᱫ ᱦᱩᱰᱤᱧ ᱢᱟᱪᱷᱟ ᱟᱹᱛᱩ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱥᱤᱞᱵᱷᱟᱥᱟ ᱨᱮᱭᱟᱜ ᱵᱟᱲᱦᱟᱣᱜ ᱠᱟᱱ ᱞᱟᱹᱠᱛᱤ ᱫᱚ ᱑᱘᱘᱕ ᱥᱟᱞᱮ ᱨᱮ ᱮᱛᱚᱦᱚᱵ ᱮᱱᱟ ᱛᱤᱱ ᱡᱚᱦᱚᱜ ᱯᱚᱨᱛᱩᱜᱟᱞ ᱯᱨᱚᱥᱟᱥᱚᱱ ᱫᱚ ᱱᱚᱜᱚᱨ ᱦᱟᱵᱮᱞᱤ ᱨᱮᱭᱟᱜ ᱥᱤᱴ ᱫᱚ ᱱᱟᱜᱟᱨ ᱨᱮ ᱩᱪᱟᱹᱲ ᱞᱟᱹᱜᱤᱫ ᱮ ᱴᱷᱟᱹᱣᱠᱟᱹ ᱠᱮᱫᱼᱟ ᱾ ᱑᱑ ᱯᱷᱮᱵᱽᱨᱩᱣᱟᱨᱤ ᱑᱘᱘᱕ ᱨᱮᱭᱟᱜ ᱴᱷᱟᱹᱣᱠᱟᱹ ᱞᱮᱠᱟᱛᱮ, ᱥᱤᱞᱵᱷᱟᱥᱟ ᱫᱚ ᱢᱤᱫ ᱵᱟᱡᱟᱨ ᱞᱮᱠᱟᱛᱮ ᱜᱚᱲᱦᱚᱱ ᱮᱱᱟ ᱾
ᱦᱚᱲ ᱮᱞᱮᱞ
ᱥᱤᱧᱚᱛ ᱨᱮ ᱒᱐᱑᱑ ᱥᱟᱞᱮ ᱨᱮ ᱦᱩᱭ ᱮᱱ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱞᱵᱷᱟᱥᱟ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱙᱘,᱒᱖᱕ ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱜᱩᱡᱽᱨᱟᱛᱤ ᱟᱨ ᱦᱤᱱᱫᱤ ᱫᱚ ᱡᱚᱛᱚ ᱦᱚᱲ ᱜᱮ ᱠᱚ ᱨᱚᱲᱮᱫ ᱯᱟᱹᱨᱥᱤ ᱠᱟᱱᱟ ᱾ ᱣᱟᱨᱞᱤ ᱢᱤᱫ ᱯᱟᱹᱨᱥᱤ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱚᱸᱰᱮᱱ ᱠᱚ ᱟᱹᱫᱤᱢ ᱦᱚᱛᱮᱛᱮ ᱨᱚᱲᱚᱜ ᱠᱟᱱᱟ ᱾ ᱢᱤᱫ ᱯᱚᱨᱛᱩᱜᱟᱞᱤ ᱮᱱᱠᱞᱟᱵᱽ ᱥᱤᱞᱵᱷᱟᱥᱟ ᱨᱤᱱ ᱨᱳᱢᱟᱱ ᱠᱮᱛᱷᱚᱞᱤᱠ ᱦᱚᱲᱮᱞ ᱠᱟᱱᱟ ᱠᱚ, ᱩᱱᱠᱩ ᱫᱚ ᱯᱚᱨᱛᱩᱜᱤᱡᱽ ᱜᱮᱠᱚ ᱨᱚᱲᱟ ᱾
ᱥᱟᱜᱟᱲ ᱟᱨ ᱡᱩᱦᱩᱲᱟᱹᱣ
ᱥᱤᱞᱵᱷᱟᱥᱟ ᱫᱚ ᱢᱚᱦᱟᱨᱟᱥᱴᱨᱚ ᱟᱨ ᱜᱩᱡᱽᱨᱟᱴ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱘᱔᱘ ᱚ ᱥᱟᱶ ᱡᱩᱲᱟᱹᱭ ᱟᱠᱟᱱᱟ ᱾ ᱥᱤᱞᱵᱷᱟᱥᱟ ᱨᱮᱫᱚ ᱟᱹᱰᱤ ᱱᱟᱯᱟᱭ ᱵᱮᱱᱟᱣ ᱟᱠᱟᱱᱟ ᱥᱚᱲᱚᱠ ᱱᱮᱴᱣᱚᱨᱠ ᱢᱮᱱᱟᱜᱼᱟ ᱾ ᱡᱚᱛᱚ ᱠᱷᱚᱱ ᱥᱩᱨ ᱨᱮᱠ ᱥᱴᱮᱥᱳᱱ ᱣᱟᱯᱤ ᱑᱖ ᱠᱤᱞᱤ ᱢᱤᱴᱚᱨ (᱙ᱹ᱙ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱵᱷᱤᱞᱚᱰ, ᱑᱔ ᱠᱤᱞᱳ ᱢᱤᱴᱚᱨ (᱘ᱹ᱗ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱷᱤᱞᱟᱫᱽ ᱥᱮᱫ ᱠᱷᱚᱱ ᱫᱚ ᱓᱐ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱘ ᱨᱮ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱱᱚᱹ ᱘ ᱨᱮ ᱥᱩᱨᱚᱛ ᱥᱤᱞᱵᱷᱟᱥᱟ ᱠᱷᱚᱱ ᱑᱖᱐ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱮᱞᱮᱞ ᱘ ᱨᱮ ᱵᱷᱮᱞᱚᱰ ᱢᱮᱱᱟᱜ ᱛᱩᱞᱩᱡ ᱦᱚᱸ ᱥᱤᱞᱵᱷᱟᱥᱟ ᱠᱷᱚᱱ ᱑᱓᱐ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱚᱴᱚ ᱨᱤᱠᱥᱟᱹ ᱨᱮᱭᱟᱜ ᱥᱩᱵᱤᱫᱷᱟ ᱦᱚᱸ ᱣᱟᱯᱤ ᱟᱨ ᱥᱤᱞᱵᱷᱟᱥᱟ ᱨᱮᱭᱟᱜ ᱛᱟᱞᱟᱨᱮ ᱞᱟᱹᱠᱛᱤ ᱞᱮᱠᱟ ᱡᱤᱨᱟᱹᱣ ᱪᱮᱛᱟᱱ ᱨᱮᱜᱮ  ᱟᱨ ᱣᱟᱯᱤ (ᱤ) ᱨᱮᱞ ᱥᱴᱮᱥᱳᱱ ᱠᱷᱚᱱ ᱟᱹᱰᱤ ᱟᱞᱜᱟ ᱛᱮ ᱥᱩᱵᱤᱫᱷᱟ ᱧᱟᱢᱚᱜᱼᱟ ᱾ ᱜᱩᱡᱽᱨᱟᱴ ᱥᱚᱲᱚᱠ ᱥᱟᱜᱟᱲ ᱵᱟᱥ ᱠᱚᱫᱚ ᱞᱟᱹᱠᱛᱤ ᱞᱮᱠᱟ ᱚᱠᱛᱚ ᱨᱮᱭᱟᱜ ᱡᱤᱨᱟᱹᱣ ᱛᱟᱞᱟ ᱨᱮᱜᱮ ᱥᱤᱞᱵᱷᱟᱥᱟ ᱟᱨ ᱣᱟᱯᱤ ᱛᱟᱞᱟᱨᱮ ᱪᱟᱞᱟᱜ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱥᱤᱞᱵᱷᱟᱥᱟ ᱨᱮᱭᱟᱜ ᱦᱚᱥᱯᱤᱴᱟᱞ ᱠᱚ ᱺ
ᱢᱟᱡᱚᱞᱤ ᱦᱚᱱᱚᱛ
ᱢᱟᱡᱚᱞᱤ ᱦᱚᱱᱚᱛ ᱫᱚ ᱮᱛᱚᱢ ᱠᱚᱸᱭᱮᱸ ᱥᱤᱧᱚᱛ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ᱾ ᱜᱟᱨᱟᱢᱩᱨ ᱱᱟᱝᱜᱽᱨᱟᱦᱟ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱠᱟᱱᱟ᱾ ᱱᱟᱜᱟᱢᱤᱭᱟᱹ ᱴᱷᱟᱺᱭ ᱠᱚ ᱛᱮ ᱦᱚᱸ ᱱᱤᱭᱟᱹ ᱡᱟᱭᱜᱟ ᱫᱚ ᱠᱤᱥᱟᱹᱬ ᱜᱮᱭᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱘᱘᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱤᱭᱟᱹ ᱦᱚᱱᱚᱛ ᱨᱮᱭᱟᱦ ᱦᱚᱲ ᱞᱮᱠᱷᱟ ᱫᱚ ᱑᱕᱗,᱓᱐᱔ ᱡᱚᱱᱟ ᱛᱟᱸᱦᱮᱸ ᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱰᱤᱥᱚᱢ ᱨᱮᱭᱟᱜ ᱯᱟᱹᱦᱤᱞ ᱜᱟᱰᱟ ᱴᱟᱯᱩ ᱦᱚᱱᱚᱛ ᱠᱟᱱᱟ ᱾
᱒᱗ ᱡᱩᱱ, ᱒᱐᱑᱖ ᱦᱤᱞᱚᱜ ᱟᱥᱟᱢ ᱯᱚᱱᱚᱛ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱢᱟᱱᱚᱛᱟᱱ ᱥᱚᱨᱵᱟᱱᱚᱱᱫᱚ ᱥᱚᱱᱚᱣᱟᱞᱮ ᱵᱟᱱᱫᱷᱟᱣ ᱞᱮᱫᱟ, ᱡᱚᱨᱦᱟᱴ ᱦᱚᱱᱚᱛ ᱠᱦᱚᱱ ᱱᱚᱣᱟ ᱦᱚᱱᱚᱛ ᱜᱮᱫ ᱵᱮᱜᱟᱨ ᱠᱟᱛᱮ ᱟᱥᱟᱢ ᱯᱚᱱᱚᱛ ᱨᱮ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱓᱒ ᱠᱷᱚᱱ ᱓᱓ ᱜᱚᱴᱟᱝ ᱦᱩᱭ ᱮᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱢᱟᱡᱚᱞᱤ ᱦᱚᱱᱚᱛ ᱨᱮᱱ ᱥᱟᱝᱜᱮ ᱦᱚᱲ ᱜᱮ ᱟᱠᱚᱣᱟᱜ ᱫᱤᱱᱟᱹᱢ ᱫᱤᱱ ᱨᱮᱭᱟᱜ ᱡᱤᱭᱚᱱ ᱫᱚ ᱪᱟᱥ ᱟᱵᱟᱫᱽ ᱛᱮ ᱠᱚ ᱠᱷᱟᱱᱰᱟᱣ ᱮᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱥᱟᱨᱶᱟ ᱵᱚᱱᱚᱛ
ᱥᱟᱨᱶᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱫᱮᱣᱜᱷᱚᱨ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ, ᱥᱤᱧᱚᱛ ᱨᱮ ᱫᱮᱣᱜᱷᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱱᱟᱣᱟ ᱧᱩᱛᱩᱢᱟᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱥᱟᱨᱶᱟ 24.37861°N, 86.77306°W ᱨᱮ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱛᱟᱨᱟ ᱵᱷᱮᱜᱟᱨ-ᱵᱷᱮᱜᱟᱨ ᱩᱥᱩᱞ ᱢᱮᱱᱟᱜᱼᱟ - ᱯᱷᱩᱞᱡᱚᱨᱤ (᱒,᱓᱑᱒ ᱯᱷᱤᱴ), ᱢᱚᱫᱷᱩᱯᱩᱨ ᱠᱷᱚᱱ ᱑᱘ ᱢᱤᱞ, ᱰᱮᱜᱚᱨᱤᱭᱟᱹ (᱑,᱗᱑᱖ ᱯᱷᱤᱴ), ᱵᱮᱫᱽᱭᱟᱱᱟᱛᱷ ᱡᱚᱸᱠᱥᱚᱱ ᱠᱷᱚᱱ ᱓ ᱢᱤᱞ, ᱯᱚᱛᱷᱚᱨᱫᱟ (᱑,᱖᱐᱓ ᱯᱷᱤᱴ), ᱢᱚᱫᱷᱩᱯᱩᱨ ᱠᱷᱚᱱ ᱘ ᱢᱤᱞ, ᱛᱤᱨᱠᱩᱴ ᱵᱩᱨᱩ (᱒,᱔᱗᱐ ᱯᱷᱤᱴ), ᱫᱩᱢᱠᱟᱹ-ᱫᱮᱣᱜᱷᱚᱨ ᱥᱚᱲᱚᱠ ᱨᱮ ᱫᱮᱣᱜᱷᱚᱨ ᱠᱷᱚᱱ ᱑᱐ ᱢᱤᱞ ᱾
ᱥᱟᱨᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱢᱳᱦᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱥᱚᱱᱟᱨᱟᱭᱛᱷᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱥᱟᱨᱚᱴᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱫᱮᱵᱤᱯᱩᱨ ᱟᱨ ᱫᱮᱣᱜᱷᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱨᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱙᱐,᱗᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱔᱗,᱒᱖᱙ (᱕᱒%) ᱠᱚᱲᱟ ᱟᱨ ᱔᱓,᱔᱘᱘ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱖,᱕᱗᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱔,᱙᱓᱒ (᱑᱖.᱔᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱖,᱓᱓᱘ (᱖.᱙᱘%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱨᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱗,᱐᱒᱗ (᱖᱓.᱓᱙%) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱙,᱔᱓᱒ (᱖᱓%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱗,᱕᱙᱕ (᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱫᱮᱣᱜᱷᱚᱨ, ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱳᱨᱴᱷᱟ ᱫᱚ ᱔᱒᱙,᱙᱕᱙ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱓᱖.᱘᱙% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱦᱤᱱᱫᱤ ᱫᱚ ᱔᱑᱕,᱑᱔᱒ ᱦᱚᱲ (᱓᱕.᱖᱒%), ᱥᱟᱱᱛᱟᱲᱤ ᱫᱚ ᱑᱒᱒,᱕᱐᱒ ᱦᱚᱲ (᱑᱐.᱕᱑%) ᱟᱨ ᱮᱴᱟᱜ ᱯᱟᱹᱨᱥᱤ ᱨᱤᱱ ᱫᱚ ᱑᱙᱗,᱗᱘᱗ ᱦᱚᱲ (᱑᱖.᱙᱗%) ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱫᱮᱣᱜᱷᱚᱨ, ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱤᱱᱫᱩ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱑,᱑᱖᱕,᱑᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱫᱮᱣᱜᱷᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱗᱘.᱐᱔%, ᱚᱱᱟ ᱛᱟᱭᱚᱢ ᱢᱩᱥᱞᱤᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱓᱐᱒ ᱖᱒᱖ (᱒᱐.᱒᱗%), ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱖,᱐᱒᱗ (᱐.᱔᱐%), ᱡᱮᱭᱱ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱒᱘᱒ (᱐.᱐᱒%), ᱵᱩᱫᱫᱷᱚ ᱫᱚ ᱑᱘᱘ (᱐.᱐᱑᱓%) ᱥᱤᱠᱷ ᱫᱷᱚᱨᱚᱢ ᱫᱚ (᱐.᱐᱑᱐%), ᱮᱴᱟᱜ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱑᱖,᱐᱖᱗ (᱑.᱐᱘%), ᱫᱷᱚᱨᱚᱢ ᱫᱚ ᱵᱟᱝ ᱠᱚ ᱞᱟᱹᱭ ᱟᱠᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱚᱭᱨᱟ ᱩᱯᱚᱡᱮᱞᱟ
ᱠᱚᱭᱨᱟ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱠᱷᱚᱸᱰ ᱠᱷᱩᱞᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱑᱗᱗᱕.᱔᱑ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱥᱩᱢᱩᱝ ᱫᱤᱥᱟᱹᱢ ᱨᱮᱱᱟᱜ ᱢᱤᱫᱴᱟᱝ ᱵᱟᱨ ᱟᱱᱟᱝ ᱞᱟᱹᱴᱩ ᱩᱯᱚᱡᱮᱞᱟ ᱠᱟᱱᱟ᱾ ᱒᱐᱐᱗ ᱥᱮᱨᱢᱟ ᱨᱮᱱᱟᱜ ᱥᱤᱰᱚᱨ ᱟᱨ ᱒᱐᱐᱙ ᱥᱮᱨᱢᱟ ᱒᱕ ᱢᱮ ᱨᱮᱱᱟᱜ ᱵᱚᱛᱚᱨᱟᱱ ᱟᱭᱞᱟᱭ ᱡᱚᱛᱚᱭ ᱞᱚᱱᱰᱚ ᱵᱷᱚᱱᱵᱚ ᱚᱴᱩ ᱠᱟᱫᱟ᱾ ᱮᱱᱨᱮᱦᱚᱺ ᱫᱤᱥᱟᱹᱢ ᱨᱮᱱᱟᱜ ᱫᱟᱹᱠᱷᱤᱱ ᱱᱟᱠᱷᱟ ᱟᱹᱰᱤ ᱜᱮᱠᱚ ᱞᱟᱦᱟ ᱜᱮᱭᱟ᱾ ᱱᱚᱸᱰᱮ ᱨᱮᱱ ᱠᱚᱲᱟ ᱠᱩᱲᱤ ᱠᱚ ᱫᱤᱥᱟᱹᱢ ᱥᱮ ᱵᱟᱨᱦᱮ ᱫᱤᱥᱟᱹᱢ ᱠᱚᱨᱮ ᱛᱟᱦᱮᱸ ᱠᱟᱛᱮᱜ ᱟᱹᱰᱤ ᱥᱤᱠᱱᱟᱸᱛ ᱠᱚ ᱦᱟᱢᱮᱴ ᱫᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱒᱘᱐᱕᱑ ᱜᱚᱴᱟᱝ ᱜᱷᱟᱨᱚᱡ ᱨᱮᱱᱟᱜ ᱤᱭᱩᱱᱤᱴ ᱢᱮᱱᱟᱜᱼᱟ᱾ ᱱᱤᱛᱚᱜ ᱟᱱ ᱥᱩᱢᱩᱝ ᱫᱚ ᱑᱗᱗᱕.᱔᱑ ᱵᱚᱨᱜᱚ ᱠᱤᱞᱳᱢᱤᱴᱟᱨ᱾ ᱟᱨ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱟᱭᱤᱠᱜᱟᱪᱷᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱵᱚᱝᱜᱚᱯᱚ ᱫᱚᱨᱮᱭᱟ ᱟᱨ ᱥᱩᱱᱫᱚᱨᱵᱚᱱ, ᱯᱩᱨᱩᱵᱽ ᱫᱚ ᱫᱟᱠᱚᱯ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱥᱟᱛᱠᱷᱤᱨᱟ ᱦᱚᱱᱚᱛ ᱨᱮᱱᱟᱜ ᱥᱮᱢᱱᱚᱜᱚᱨ ᱩᱯᱚᱡᱮᱞᱟ ᱟᱨ ᱟᱥᱟᱥᱩᱱᱤ ᱩᱯᱚᱡᱮᱞᱟ ᱢᱮᱱᱟᱜᱼᱟ᱾
ᱥᱮᱫᱟᱭ ᱠᱟᱛᱷᱟ
ᱠᱚᱭᱨᱟ ᱩᱯᱚᱡᱮᱞᱟ ᱫᱚ ᱠᱷᱩᱞᱱᱟ ᱠᱷᱚᱸᱰ ᱨᱮᱭᱟᱜ ᱮᱠᱟᱞ ᱛᱮ ᱫᱟᱹᱠᱷᱤᱱ ᱱᱟᱠᱷᱟ ᱨᱮᱱᱟᱜ ᱩᱯᱚᱡᱮᱞᱟ ᱠᱟᱱᱟ᱾ ᱠᱚᱭᱨᱟ ᱛᱷᱟᱱᱟ ᱫᱚ ᱦᱩᱭᱟᱠᱟᱱᱟ ᱑᱙᱘᱐ ᱥᱮᱨᱢᱟ ᱨᱮ᱾ ᱛᱷᱟᱱᱟ ᱠᱷᱚᱱ ᱩᱯᱚᱡᱮᱞᱟ ᱨᱮ ᱠᱚ ᱟᱜᱩᱭᱟᱠᱟᱫᱟ ᱑᱙᱗᱓ ᱥᱮᱨᱢᱟ ᱨᱮ᱾ ᱠᱚᱭᱨᱟ ᱛᱷᱟᱱᱟ ᱫᱚ ᱚᱱᱟ ᱚᱠᱛᱚ ᱨᱮᱱ ᱯᱚᱨᱫᱷᱟᱱ ᱢᱚᱱᱛᱨᱤ ᱦᱩᱥᱟᱭᱤᱱ ᱢᱚᱦᱟᱢᱚᱫ ᱮᱨᱥᱟᱫ᱾
ᱢᱩᱠᱛᱤ ᱡᱩᱫᱷᱚ ᱨᱮᱱᱟᱜ ᱠᱟᱛᱷᱟ
ᱢᱩᱠᱛᱤ ᱡᱩᱫᱷᱚ ᱚᱠᱛᱚ ᱨᱮ ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱙ ᱱᱟᱢᱵᱟᱨ ᱥᱮᱠᱴᱚᱨ ᱨᱮ ᱛᱟᱦᱮᱸ ᱠᱟᱱᱟ᱾ ᱙ ᱱᱚᱝ ᱥᱮᱠᱴᱚᱨ ᱦᱮᱰ ᱠᱚᱣᱟᱴᱟᱨ ᱫᱚ ᱛᱟᱦᱮᱸ ᱠᱟᱱᱟ ᱟᱢᱟᱫᱤ ᱤᱭᱩᱱᱤᱭᱚᱱ ᱨᱮ᱾ ᱱᱤᱭᱟᱹ ᱫᱚ ᱵᱟᱪᱷᱟᱨ ᱵᱟᱲᱤ ᱢᱚᱱᱚᱨᱚᱧᱡᱚᱱ ᱠᱮᱢᱯ ᱧᱩᱛᱩᱢ ᱛᱮ ᱟᱹᱰᱤ ᱜᱮ ᱵᱟᱲᱟᱭ ᱢᱮᱱᱟᱜᱼᱟ᱾ ᱟᱨ ᱱᱚᱸᱰᱮ ᱠᱷᱚᱱ ᱜᱮ ᱢᱩᱦᱤᱵᱽ ᱵᱟᱹᱦᱤᱱᱤ ᱒᱓ ᱜᱚᱴᱟᱝ ᱠᱮᱢᱯ ᱠᱚ ᱯᱚᱨᱤᱪᱟᱞᱚ ᱱᱟᱭᱮᱜ ᱠᱟᱱ ᱛᱟᱦᱮᱱ ᱱᱟ᱾ ᱱᱤᱭᱟᱹ ᱮᱞᱟᱠᱟ ᱨᱮ ᱞᱟᱹᱜᱤᱫ ᱫᱚ ᱕ ᱜᱚᱴᱟᱝ ᱠᱮᱢᱯ ᱛᱟᱦᱮᱱ ᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱠᱚᱭᱨᱟ ᱩᱯᱚᱡᱮᱞᱟ ᱨᱮ ᱢᱮᱱᱟᱜᱼᱟ ᱗ ᱜᱚᱴᱟᱝ ᱤᱭᱩᱱᱤᱭᱚᱱ᱾ ᱗᱒ ᱜᱚᱴᱟᱝ ᱢᱳᱣᱡᱟ ᱟᱨ ᱑᱓᱑ ᱜᱚᱴᱟᱝ ᱟᱛᱚ᱾ ᱤᱭᱩᱱᱤᱭᱚᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ,
ᱦᱚᱲ ᱠᱚ
᱑᱙᱙᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱨᱮ ᱵᱟᱲᱟᱭ ᱟᱠᱟᱱᱟ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱑᱖᱕.᱔᱗᱓ ᱜᱚᱴᱟᱝ᱾ ᱠᱚᱲᱟ ᱔᱙.᱖᱘% ᱟᱨ ᱠᱩᱲᱤ ᱕᱐.᱓᱒%᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱑᱘ ᱥᱮᱨᱢᱟ ᱫᱷᱟᱹᱵᱤᱡᱽ ᱛᱮ ᱘᱐.᱘᱓᱐ ᱜᱚᱴᱟᱝ ᱦᱚᱲ ᱠᱚ ᱥᱟᱝᱜᱮᱣ ᱟᱠᱟᱱᱟ᱾
ᱱᱟᱸᱭ ᱱᱟᱞᱟᱠᱚ
ᱠᱚᱭᱨᱟ ᱩᱯᱚᱡᱮᱞᱟ ᱨᱮ ᱟᱭᱢᱟ ᱜᱚᱴᱟᱝ ᱜᱟᱰᱟ ᱜᱮ ᱬᱮᱱᱟᱜᱼᱟ᱾ ᱚᱱᱟ ᱛᱟᱞᱟ ᱨᱮ ᱧᱩᱛᱩᱢᱟᱱ ᱜᱟᱰᱟ ᱫᱚ ᱦᱩᱭᱩᱜ ᱠᱟᱱᱟ ᱟᱨᱦᱚᱸ ᱟᱭᱢᱟ ᱜᱟᱱ ᱜᱟᱰᱟᱠᱚ ᱢᱮᱱᱟᱜᱼᱟ᱾
ᱥᱤᱠᱱᱟᱸᱛ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱜᱚᱲ ᱚᱱᱚᱞᱤᱭᱟᱹ ᱓᱒.᱔%᱾ ᱚᱱᱟ ᱛᱟᱞᱟ ᱨᱮ ᱠᱚᱲᱟ ᱔᱓.᱖, ᱟᱨ ᱠᱩᱲᱤ ᱫᱚ ᱒᱑.᱔% ᱾
ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱠᱷᱚᱸᱰ ᱠᱚ ᱨᱮᱭᱟᱜ ᱛᱟᱹᱞᱠᱟᱹ
ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱱ ᱠᱷᱚᱸᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱱᱚᱣᱟ ᱠᱚᱫᱚ ᱦᱩᱭᱩᱜ ᱠᱟᱱᱟ :
ᱟᱭᱢᱟ ᱜᱟᱱ ᱦᱚᱱᱚᱛ ᱤᱫᱤ ᱠᱟᱛᱮ ᱢᱤᱫ ᱠᱷᱚᱸᱰ ᱵᱮᱱᱟᱜᱼᱟ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱤᱛ ᱒᱓ ᱜᱚᱴᱟᱱ ᱦᱚᱱᱚᱛ ᱢᱮᱱᱟᱜᱼᱟ, ᱱᱚᱣᱟ ᱠᱚ ᱠᱷᱚᱸᱰ ᱦᱤᱥᱟᱹᱵᱽ ᱛᱮ ᱞᱟᱛᱟᱨ ᱨᱮ ᱦᱟᱹᱴᱤᱧ ᱦᱩᱭᱟᱠᱟᱱᱟ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱠᱷᱚᱸᱰ
ᱥᱩᱲᱤᱫᱩᱢᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱥᱩᱲᱤᱫᱩᱢᱟ (Suliduma) ᱵᱟᱝᱢᱟ ᱥᱩᱲᱤᱫᱩᱢᱦᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱗᱔ ᱜᱚᱴᱟᱝ ᱠᱚᱲᱟ ᱟᱨ ᱘᱔ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱕᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱒᱐ᱹ᱘᱙% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱗᱔ ᱜᱚᱴᱟᱝ ᱠᱚᱲᱟ ᱟᱨ ᱘᱔ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱓᱕, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱔᱑, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱥᱟᱶ ᱥᱚᱢᱟᱱ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱓ᱹ᱖᱐ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱑ᱹ᱙᱓ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱘ᱹ᱒᱔ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱪᱩᱣᱟᱯᱟᱬᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱪᱷᱚᱬᱩᱣᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱠᱟᱱᱯᱩᱨ ᱠᱷᱚᱸᱰ
ᱠᱟᱱᱯᱩᱨ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱚᱛᱱᱚᱜ ᱠᱟᱱᱟ ᱾ ᱠᱷᱚᱸᱰ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱱᱯᱩᱨ ᱠᱟᱱᱟ ᱾ ᱠᱟᱱᱯᱩᱨ ᱫᱚ ᱢᱟᱲᱟᱝ ᱫᱚ ᱛᱟᱦᱮᱸᱫ ᱠᱟᱱᱯᱚᱨ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱠᱷᱚᱸᱰ ᱨᱮ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ :
ᱟᱱᱱᱟ ᱟᱹᱴᱠᱤᱱᱥ
ᱟᱱᱱᱟ ᱟᱹᱴᱠᱤᱱᱥ (née Children; ᱑᱖ ᱢᱟᱨᱪ ᱑᱗᱙᱙ ᱼ ᱙ ᱡᱩᱱ ᱑᱘᱗᱑ ) ᱫᱚ ᱢᱤᱫᱴᱟᱹᱝ ᱤᱝᱨᱟᱡᱤ ᱫᱟᱨᱮ ᱡᱟᱱ ᱟᱨ ᱪᱤᱛᱟᱹᱨᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱦᱚᱲ ᱠᱟᱱᱟᱭ ᱚᱠᱚᱭ ᱫᱚ ᱯᱚᱛᱚᱵ ᱠᱚᱨᱮ ᱪᱤᱛᱟᱹᱨ ᱥᱟᱞᱟᱜ ᱛᱮ ᱪᱷᱟᱯᱟ ᱞᱮᱫᱼᱟᱭ ᱾  ᱠᱤᱪᱷᱤ ᱦᱚᱲ ᱠᱚᱣᱟᱜ ᱢᱚᱛ ᱨᱮ, ᱢᱮᱱᱟᱠᱚ ᱩᱱᱤ ᱫᱚ ᱯᱩᱭᱞᱩ ᱠᱩᱲᱤ ᱦᱚᱯᱚᱱ ᱛᱟᱦᱮᱸᱟᱭ ᱚᱠᱚᱭ ᱫᱚ ᱪᱤᱛᱟᱹᱨ ᱮ ᱟᱲᱟᱜ ᱞᱮᱫᱼᱟᱭ ᱾
ᱢᱟᱲᱟᱝ ᱡᱤᱣᱚᱱ
ᱟᱴᱠᱤᱱᱥ ᱫᱚ ᱴᱩᱱᱵᱨᱤᱡ, ᱠᱮᱸᱴ, ᱤᱝᱞᱟᱸᱰ ᱨᱮ ᱑᱗᱙᱙ ᱥᱮᱨᱢᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱟᱭᱳᱼᱟᱜ ᱧᱩᱛᱩᱢ ᱦᱮᱥᱴᱟᱹᱨ ᱟᱱᱱᱮ ᱟᱨ ᱟᱡ ᱵᱟᱵᱟᱼᱟᱜ ᱧᱩᱛᱩᱢ ᱫᱚ ᱡᱚᱦᱱ ᱡᱭᱚᱨᱡ ᱪᱤᱞᱰᱨᱮᱱ ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱭᱳ ᱩᱱᱤ ᱡᱟᱱᱟᱢ ᱮᱢᱚᱜ ᱡᱷᱚᱜ ᱜᱚᱡ ᱮᱱᱟᱭ ᱾ ᱑᱘᱐᱐ ᱨᱮ ᱟᱡ ᱟᱭᱚᱳᱼᱟᱜ ᱜᱩᱨ ᱦᱩᱭᱮᱱᱟ ᱾ ᱟᱡ ᱵᱟᱵᱟ ᱫᱚ ᱠᱮᱢᱤᱥᱴ,  ᱡᱟᱱᱛᱩ ᱡᱟᱱ, ᱢᱤᱱᱮᱨᱟᱞᱚᱡᱤᱥᱴ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡᱟᱜ ᱠᱟᱹᱢᱤ ᱠᱚ ᱨᱮᱭᱟᱜ ᱡᱤᱱᱤᱥ ᱤᱫᱤ ᱠᱟᱛᱮ ᱟᱡ ᱵᱟᱵᱟᱼᱟᱜ ᱠᱟᱹᱢᱤ ᱠᱚᱨᱮ ᱟᱡᱟᱜ ᱛᱮᱭᱟᱨᱟᱠᱟᱱ ᱪᱤᱛᱟᱹᱨ ᱠᱚ ᱵᱮᱵᱷᱟᱨ ᱞᱮᱫᱼᱟ ᱾ ᱟᱡᱟᱜ ᱪᱤᱛᱟᱹᱨ ᱫᱚ  ᱞᱟᱢᱟᱨᱠ ᱡᱮᱱᱮᱨᱟ ᱚᱯᱷ ᱥᱷᱮᱞᱥ ᱨᱮ ᱠᱚ ᱵᱮᱵᱷᱟᱨ ᱞᱮᱫᱼᱟ ᱾
᱑᱘᱒᱕ ᱨᱮ ᱩᱱᱤ ᱡᱚᱦᱱ ᱯᱮᱞᱞᱭ ᱟᱹᱴᱠᱤᱱᱥ ᱥᱟᱞᱟᱜ ᱮ ᱵᱟᱯᱞᱟᱭᱮᱱᱟ ᱾ ᱡᱚᱦᱱ ᱯᱮᱞᱞᱭ ᱫᱚ ᱞᱚᱱᱰᱚᱱ ᱯᱟᱪᱮ ᱥᱤᱧᱚᱛ ᱵᱮᱯᱟᱨᱤ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱠᱤᱱ ᱯᱚᱨᱮ ᱦᱟᱞᱥᱴᱮᱰ ᱯᱮᱞᱮᱥ ᱛᱮ ᱩᱪᱟᱹᱰ ᱮᱱᱟ ᱠᱤᱱ ᱾ ᱟᱹᱴᱠᱤᱱᱥ ᱨᱮᱭᱟᱜ ᱜᱷᱟᱨᱚᱸᱡᱽ ᱫᱚ ᱠᱮᱸᱴ ᱨᱮᱭᱟᱜ ᱥᱮᱣᱮᱱᱚᱟᱠᱥ ᱨᱮᱭᱟᱜ ᱦᱟᱞᱥᱴᱮᱰ ᱨᱮ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱ ᱨᱮᱱ ᱚᱠᱚᱭ ᱜᱤᱫᱽᱨᱟᱹ ᱠᱚ ᱦᱚᱸ ᱵᱟᱠᱚ ᱛᱟᱦᱮᱸ ᱠᱟᱱᱟ ᱾ ᱟᱹᱴᱠᱤᱱᱥ ᱫᱚ ᱟᱡᱟᱜ ᱯᱚᱥᱚᱸᱫᱽ ᱠᱟᱹᱢᱤ ᱫᱟᱨᱮ ᱡᱚᱻ ᱦᱚᱛᱮᱛᱮ ᱟᱡ ᱫᱟᱨᱮ ᱠᱚ ᱢᱤᱫ ᱴᱷᱮᱱ ᱟᱹᱜᱩ ᱡᱟᱣᱨᱟᱮᱫ ᱛᱟᱦᱮᱸᱫ ᱾ ᱚᱱᱟ ᱠᱷᱚᱱ ᱩᱱᱤ ᱪᱤᱛᱟᱹᱨ ᱠᱚ ᱮᱢᱟᱱ ᱮ ᱛᱮᱭᱟᱨ ᱮᱫ ᱛᱟᱦᱮᱸᱫ ᱾ ᱩᱱᱤ ᱑᱘᱓᱙ ᱨᱮ ᱞᱚᱱᱰᱚᱱ ᱡᱤᱣ ᱡᱟᱱ ᱥᱚᱥᱟᱭᱴᱤ ᱨᱤᱱᱤᱡ ᱨᱟᱹᱥᱤᱭᱟᱹ ᱠᱚ ᱵᱟᱪᱷᱟᱣ ᱞᱮᱱᱟᱭ ᱾
ᱪᱤᱛᱟᱹᱨᱤᱭᱟᱹ
ᱡᱚᱦᱱ ᱡᱭᱚᱨᱡ ᱪᱤᱱᱰᱨᱮᱱ ᱟᱨ ᱡᱚᱦᱱ ᱯᱮᱠᱞᱭ ᱟᱴᱠᱤᱱᱥ ᱫᱟ ᱣᱤᱞᱤᱭᱟᱹᱢ ᱦᱮᱱᱨᱭ ᱯᱷᱚᱠᱥ‌ ᱴᱟᱞᱵᱚᱴ ᱨᱤᱱᱤᱡ ᱜᱟᱛᱮ ᱠᱤᱱ ᱛᱟᱦᱮᱸ ᱠᱟᱱᱟ‌ ᱾ ᱟᱱᱱᱟ ᱟᱴᱠᱤᱱᱥ ᱴᱟᱞᱵᱟᱴ ᱠᱷᱟᱱ ᱪᱤᱛᱟᱹᱨᱤᱭᱟᱱ ᱨᱮᱭᱟᱜ ᱜᱩᱱ ᱠᱤᱱ ᱪᱮᱫ ᱞᱮᱫᱼᱟ ᱾ ᱩᱱᱤ ᱴᱟᱵᱞᱚᱴ ᱠᱷᱚᱱ ᱵᱟᱨᱭᱟ ᱤᱱᱵᱷᱮᱱᱥᱚᱱ ᱴᱮᱠᱱᱤᱠ ᱵᱟᱵᱚᱛ ᱮ ᱪᱮᱫ ᱞᱮᱫᱼᱟᱭ ᱾ ᱯᱷᱚᱴᱚᱡᱮᱱᱤᱠ ᱛᱮᱭᱟᱨ ᱟᱨ ᱠᱟᱞᱚᱴᱭᱯᱤᱥ ᱾
ᱢᱮᱱᱟᱠᱚ ᱑᱘᱔᱑ ᱨᱮ ᱟᱴᱠᱤᱱᱥ ᱴᱷᱮᱱ ᱠᱮᱢᱨᱟ ᱠᱚ ᱮᱢᱟᱱ ᱵᱮᱵᱷᱟᱨ ᱪᱟᱹᱞᱩ ᱞᱮᱫᱼᱟᱭ ᱾ ᱟᱨᱦᱚᱸ ᱠᱤᱪᱷᱤ ᱦᱚᱲ ᱠᱚ ᱢᱮᱱᱟ ᱟᱴᱠᱤᱱᱥ ᱯᱩᱭᱞᱩ ᱪᱤᱛᱟᱹᱨᱤᱭᱟᱱ ᱛᱟᱦᱮᱸ ᱠᱟᱱᱟᱭ ᱟᱨ ᱠᱤᱪᱷᱤ ᱠᱚ ᱢᱮᱱᱟ ᱠᱚᱱᱥᱴᱟᱱᱥ ᱯᱷᱚᱠᱥ ᱴᱟᱞᱵᱚᱴ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱵᱟᱨᱭᱟ ᱡᱤᱱᱤᱥ ᱯᱩᱥᱴᱟᱹᱣ ᱯᱨᱚᱢᱟᱬ ᱚᱵᱷᱟᱵ ᱞᱟᱹᱜᱤᱫ ᱢᱮᱱ‌ ᱟᱸᱴ ᱜᱮᱭᱟ ᱾
ᱵᱷᱚᱜᱽᱱᱟᱰᱤ
ᱱᱟᱜᱟᱢ
᱓᱐ ᱡᱩᱱ ᱑᱘᱕᱕ ᱨᱮ ᱵᱷᱚᱜᱽᱱᱟᱰᱤ ᱨᱮᱱᱟᱜ ᱢᱤᱫ ᱴᱟᱸᱰᱤ ᱨᱮ ᱟᱹᱰᱤ ᱢᱟᱨᱟᱝ ᱥᱟᱸᱜᱮ ᱥᱟᱱᱛᱟᱲ ᱦᱚᱲ ᱟᱥᱥᱮᱢᱵᱞᱮᱰ ᱦᱩᱭ ᱮᱱᱟ, ᱩᱱᱤ ᱫᱚ ᱯᱷᱩᱨᱜᱟᱹᱞ ᱜᱚᱴᱷᱚᱱ ᱠᱮᱫᱼᱟ ᱟᱨ ᱥᱤᱫᱚ ᱢᱩᱨᱢᱩ ᱟᱨ ᱠᱟᱱᱦᱩ ᱢᱩᱨᱢᱩ ᱛᱤᱠᱤᱱᱟᱜ ᱞᱟᱹᱲᱦᱟᱭ ᱨᱮ ᱵᱨᱤᱴᱤᱥ ᱨᱩᱞᱟᱨ ᱥᱟᱞᱟᱜ ᱛᱮ ᱟᱡᱤᱜ ᱢᱟᱦᱟᱡᱚᱱ ᱥᱟᱞᱟᱜ ᱵᱤᱨᱚᱫᱽ ᱨᱮ ᱢᱩᱪᱟᱹᱫ ᱞᱟᱹᱲᱦᱟᱭ ᱛᱟᱯᱟᱢ ᱨᱮᱱᱟᱜ ᱜᱚᱲᱚ ᱮᱢ ᱠᱮᱫᱼᱟ ᱾ ᱚᱱᱟ ᱥᱟᱞ ᱓᱐ ᱡᱩᱱ ᱫᱚ ᱥᱟᱞ ᱠᱮ ᱥᱟᱞ, ᱥᱟᱦᱤᱫ ᱯᱟᱛᱟ ᱨᱮᱱᱟᱜ ᱟᱭᱚᱡᱟᱱ ᱦᱩᱭᱩᱜ ᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱞᱮᱠᱟᱛᱮ ᱤᱢᱯᱚᱨᱴᱮᱸᱥ ᱩᱭᱩᱜᱼᱟ, ᱚᱱᱟᱛᱮ ᱦᱩᱞ (ᱵᱤᱫᱨᱚᱦ) ᱵᱤᱨ ᱫᱚ ᱥᱟᱨᱦᱟᱣ ᱠᱚ ᱮᱢᱟᱭᱟ ᱾
ᱦᱩᱞ ᱢᱟᱦᱟ
ᱥᱟᱱᱛᱟᱲ ᱦᱩᱞ (ᱵᱤᱫᱨᱚᱦ) ᱨᱮᱱᱟᱜ ᱪᱮᱫ ᱨᱮ, ᱦᱩᱞ ᱢᱟᱦᱟ (ᱵᱤᱫᱨᱚᱦ ᱫᱤᱣᱟᱥ) ᱥᱟᱞ ᱠᱮ ᱥᱟᱞ ᱢᱟᱱᱟᱣ ᱟ, ᱮᱥᱯᱮᱥᱮᱞ ᱨᱩᱯ ᱛᱮ ᱥᱟᱱᱛᱟᱲ ᱡᱟᱹᱛᱤᱭ ᱛᱟᱞᱟ ᱨᱮ ᱾ ᱱᱤᱛᱚᱜ ᱱᱚᱣᱟ ᱨᱤᱵᱟᱥ ᱠᱟᱱᱟ ᱡᱚᱛᱚ ᱥᱟᱞ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱱᱚᱣᱟ ᱡᱟᱜᱟᱦ ᱥᱮᱱ ᱱᱟ, ᱟᱨ ᱥᱤᱫᱚ ᱟᱨ ᱠᱟᱱᱦᱩ ᱫᱚ ᱥᱟᱨᱦᱟᱣ ᱮᱢᱚᱜ ᱟ
ᱠᱷᱩᱸᱴᱤ ᱦᱚᱱᱚᱛ
ᱠᱷᱩᱸᱴᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮᱱᱟᱜ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱷᱩᱸᱴᱤ ᱦᱚᱱᱚᱛ ᱫᱚ ᱨᱟᱺᱪᱤ ᱦᱚᱱᱚᱛ ᱠᱷᱚᱱ ᱠᱮᱪᱟᱜ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱑᱒ ᱥᱮᱯᱴᱮᱢᱵᱚᱨ ᱒᱐᱑᱗ ᱥᱟᱞᱮ ᱨᱮ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱠᱚᱢ ᱦᱚᱲ ᱛᱟᱦᱮᱸᱱ ᱦᱚᱱᱚᱛ ᱠᱟᱱᱟ, ᱞᱚᱦᱟᱨᱫᱟᱜᱟ ᱦᱚᱱᱚᱛ ᱛᱟᱭᱚᱢ ᱨᱮ ᱾ ᱠᱷᱩᱸᱴᱤ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱠᱷᱩᱸᱴᱤ ᱱᱟᱜᱟᱨ ᱠᱟᱱᱟ, ᱡᱟᱦᱟᱸ ᱫᱚ ᱵᱤᱨ ᱵᱤᱨᱥᱟᱹ ᱢᱩᱸᱰᱟ ᱦᱟᱜ ᱡᱟᱱᱟᱢ ᱴᱷᱟᱶ ᱵᱟᱝᱢᱟ ᱱᱚᱸᱰᱮ ᱠᱷᱚᱱ ᱦᱩᱞ ᱨᱮᱱᱟᱜ ᱥᱮᱸᱜᱮᱞ ᱮ ᱡᱩᱞ ᱞᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:2007 establishments in India
ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤᱠᱚ
ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤᱠᱚ ᱫᱚ ᱟᱯᱷᱨᱤᱠᱟ ᱨᱮᱭᱟᱜ ᱞᱟᱛᱟᱨᱼᱥᱟᱦᱟᱨᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱶᱟ ᱫᱚ ᱯᱟᱹᱨᱥᱤ ᱨᱚᱲᱼᱦᱚᱲ ᱞᱮᱠᱟᱛᱮ ᱡᱮᱜᱮᱛ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ, ᱟᱨ ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱨᱚᱲᱼᱦᱚᱲ, ᱯᱟᱹᱨᱥᱤ ᱮᱞ ᱟᱨ ᱴᱚᱴᱷᱟᱠᱤᱭᱟᱹ ᱞᱮᱠᱟᱛᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾
thumb|ᱢᱩᱬᱩᱛ ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤᱠᱚ ᱾
ᱯᱟᱹᱨᱥᱤ ᱨᱚᱲᱼᱦᱚᱲ ᱞᱮᱠᱟᱛᱮ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ, ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱗᱐ ᱠᱳᱴᱤ ᱜᱟᱱ ᱦᱚᱲ ᱱᱚᱶᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱮᱫ ᱠᱟᱱ ᱛᱟᱦᱮᱱᱟ ᱾ ᱱᱟᱭᱡᱟᱨᱼᱠᱚᱝᱜᱳ ᱢᱩᱫ ᱨᱮᱜᱮ, ᱵᱟᱱᱴᱩ ᱯᱟᱹᱨᱥᱤᱠᱚ ᱛᱮ ᱓᱕ ᱠᱳᱴᱤ (᱒᱐᱑᱕) ᱜᱟᱱ ᱦᱚᱲ ᱠᱚ ᱨᱚᱲᱼᱟ, ᱡᱟᱦᱟ ᱫᱚ ᱜᱚᱴᱟ ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤᱠᱚ ᱨᱮᱱᱟᱜ ᱚᱨᱫᱷᱮᱠ ᱠᱟᱱᱟ ᱾ ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤᱠᱚ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲ ᱨᱚᱲᱼᱮᱫ ᱠᱟᱱ ᱞᱮᱠᱟᱛᱮ ᱢᱟᱨᱟᱝ ᱯᱟᱹᱨᱥᱤ ᱠᱚ ᱫᱚ ᱭᱳᱨᱩᱵᱟ, ᱤᱜᱽᱵᱳ, ᱯᱷᱩᱞᱟ ᱟᱨ ᱠᱩᱡᱩ ᱮᱢᱟᱱ ᱾ ᱟᱨ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱛᱮ ᱨᱚᱲᱼᱮᱫ ᱠᱟᱱ ᱯᱟᱹᱨᱥᱤ ᱫᱚ ᱥᱳᱭᱟᱦᱤᱞᱤ ᱠᱟᱱᱟ, ᱡᱟᱦᱟ ᱫᱚ ᱟᱯᱷᱨᱤᱠᱟ ᱨᱮᱱᱟᱜ ᱥᱟᱢᱟᱝ ᱟᱨ ᱠᱚᱧᱮ ᱱᱟᱠᱷᱟ ᱨᱮ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱼᱟ ᱾
ᱥᱨᱤᱞᱚᱝᱠᱟ
ᱚᱛᱱᱚ
ᱥᱤᱧᱚᱛ ᱢᱟᱦᱟᱫᱚᱨᱭᱟ ᱟᱨ ᱥᱤᱧᱚᱛ ᱨᱮ ᱢᱮᱱᱟᱜ ᱢᱤᱫ ᱫᱤᱯ ᱫᱤᱥᱚᱢ ᱠᱟᱱᱟ ᱾ ᱥᱨᱤᱞᱚᱝᱠᱟ ᱨᱮᱫᱚ ᱑᱐᱓ ᱜᱮᱴᱟᱝ ᱜᱟᱰᱟ ᱢᱮᱱᱟᱜᱼᱟ, ᱚᱱᱟ ᱠᱷᱚᱱᱟᱜ ᱢᱟᱦᱟᱣᱮᱞᱤ ᱜᱟᱰᱟ ᱡᱚᱛᱚ ᱠᱷᱚᱱ ᱡᱤᱞᱤᱧᱟ ᱾ ᱱᱚᱣᱟ ᱫᱚ ᱓᱓᱕ ᱠᱤᱞᱚᱢᱤᱴᱚ ᱡᱤᱞᱤᱧᱟ ᱾ ᱥᱨᱤᱞᱚᱝᱠᱟ ᱨᱮᱭᱟᱜ ᱫᱚᱨᱭᱟ ᱰᱷᱤᱯ ᱫᱚ ᱑,᱕᱘᱕ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱾
ᱱᱟᱜᱟᱢ
ᱱᱚᱰᱮᱱᱟᱜ ᱱᱟᱜᱟᱢ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱫᱷᱚᱨᱚᱢ ᱯᱩᱛᱷᱤ ᱨᱟᱢᱟᱭᱚᱱ ᱠᱷᱚᱱ ᱵᱟᱰᱟᱭᱚᱜ-ᱟ ᱾ ᱱᱚᱣᱟ ᱯᱩᱛᱷᱤ ᱚᱝᱥᱟᱨ ᱱᱚᱰᱮ ᱫᱚ ᱱᱚᱰᱮ ᱫᱚ ᱢᱤᱫ ᱚᱠᱛᱚ ᱨᱟᱵᱚᱱ ᱮ ᱨᱟᱡᱮᱫ ᱛᱟᱦᱮᱸᱫ ᱾ ᱜᱚᱥᱟᱸᱭ ᱵᱤᱥᱚᱠᱚᱨᱢᱟ ᱟᱡᱟᱜ ᱚᱲᱟᱜ ᱫᱩᱣᱟᱹᱨ, ᱨᱟᱡᱽᱢᱚᱦᱚᱞ ᱮᱢᱟᱱ ᱠᱚᱫᱚᱭ ᱵᱮᱱᱟᱣ ᱚᱪᱚ ᱞᱮᱫᱮ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ
ᱥᱨᱩᱞᱚᱝᱠᱟ ᱫᱤᱥᱩᱣᱟᱹᱛᱟᱹᱨᱤ ᱥᱟᱥᱚᱱ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱫᱤᱥᱚᱢ ᱠᱟᱱᱟ ᱾ ᱱᱚᱰᱮ ᱯᱩᱭᱞᱩ ᱵᱟᱪᱷᱚᱱ ᱫᱚ ᱡᱩᱱ ᱑᱙᱓᱑ ᱥᱟᱞ ᱨᱮ ᱦᱩᱭ ᱞᱮᱱᱟ ᱾ ᱚᱱᱟ ᱵᱟᱪᱷᱚᱱ ᱨᱮᱫᱚ ᱥᱟᱨ ᱰᱚᱱ ᱵᱟᱨᱚᱱ ᱡᱚᱭᱚᱛᱤᱞᱚᱠ ᱮ ᱵᱟᱪᱷᱟᱣ ᱞᱮᱱᱟ ᱾ ᱑᱙᱔᱔ ᱥᱟᱞ ᱨᱮ ᱥᱚᱞᱵᱚᱨᱤ ᱠᱚᱢᱤᱥᱚᱱ ᱱᱟᱶᱟ ᱥᱚᱢᱵᱤᱫᱷᱟᱱ ᱵᱮᱱᱟᱣ ᱞᱟᱹᱜᱤᱫ ᱮ ᱵᱟᱦᱟᱞ ᱞᱮᱱᱟ ᱾
ᱥᱚᱨᱠᱟᱨ
ᱱᱚᱰᱮ ᱫᱚ ᱫᱤᱥᱩᱣᱟᱹᱛᱟᱹᱨᱤ (Democratic) ᱥᱚᱨᱠᱟᱨ ᱢᱮᱱᱟᱜ-ᱟ ᱾ ᱥᱟᱥᱚᱱ ᱨᱮᱱᱤᱡ ᱢᱩᱬ,ᱯᱮᱭᱟ ᱥᱮᱱᱟ ᱵᱟᱦᱤᱱᱤ ᱨᱮᱱᱤᱡ ᱢᱩᱬ, ᱫᱚ ᱫᱤᱥᱚᱢ ᱜᱚᱢᱠᱮ (president) ᱠᱟᱱᱟᱭ ᱾ ᱱᱩᱭ ᱫᱚ ᱢᱚᱬᱮ ᱥᱮᱨᱢᱟ ᱞᱟᱹᱜᱤᱫ ᱮ ᱵᱟᱪᱷᱚᱱᱚᱜ-ᱟ ᱾ ᱯᱟᱨᱞᱟᱢᱮᱱᱴ ᱞᱟᱹᱜᱤᱫ ᱢᱚᱱᱛᱨᱤ ᱠᱚᱫᱚ ᱫᱤᱥᱚᱢ ᱜᱚᱢᱠᱮ ᱜᱮ ᱵᱟᱦᱟᱞ ᱠᱚᱣᱟᱭ᱾ ᱥᱚᱢᱵᱤᱫᱷᱟᱱ ᱵᱚᱫᱚᱞ ᱞᱟᱹᱜᱤᱫ ᱠᱷᱟᱱ ᱚᱲᱟᱜ ᱨᱮᱱ ᱯᱮ ᱵᱷᱟᱜᱽ ᱠᱷᱚᱱ ᱵᱟᱨ ᱵᱷᱟᱜᱽ ᱥᱚᱦᱮᱫᱟᱜ ᱥᱚᱦᱚᱫ ᱞᱟᱹᱠᱛᱤ᱾
ᱯᱟᱹᱨᱥᱤ
ᱥᱤᱝᱦᱚᱞᱤ ᱟᱨ ᱛᱟᱢᱤᱞ ᱱᱚᱰᱮᱱᱟᱜ ᱵᱟᱨᱭᱟ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱥᱮᱪᱮᱫᱚᱜ ᱞᱟᱹᱜᱤᱫ, ᱵᱮᱯᱟᱨ ᱟᱨ ᱥᱟᱬᱮᱥ ᱪᱟᱨᱪᱟᱭ ᱞᱟᱹᱜᱤᱫ ᱤᱸᱜᱽᱞᱤᱥ ᱯᱟᱹᱨᱥᱤ ᱦᱚᱸ ᱵᱟᱹᱲᱛᱤ ᱜᱮᱠᱚ ᱵᱮᱵᱷᱟᱨᱟ ᱾
ᱥᱮᱪᱮᱫ
ᱱᱚᱰᱮᱱ ᱠᱚ ᱙᱒ᱹ᱕% ᱦᱚᱲ ᱠᱚ ᱥᱤᱠᱤᱛᱟ ᱾ ᱩᱛᱱᱟᱹᱜ ᱠᱟᱱ ᱫᱤᱥᱚᱢ ᱵᱷᱤᱛᱨᱤ ᱠᱷᱚᱱ ᱱᱚᱶᱟ ᱜᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤᱭᱟ ᱾ ᱱᱚᱰᱮᱱ ᱠᱚ ᱙᱘% ᱡᱩᱣᱟᱹᱱ ᱠᱚ ᱥᱤᱠᱤᱛᱟ, ᱠᱚᱢᱯᱩᱴᱟᱨ ᱜᱮᱭᱟᱱ ᱫᱚ ᱓᱕% ᱦᱚᱲᱟᱜ ᱢᱮᱱᱟᱜ ᱛᱟᱠᱚᱣᱟ ᱾ ᱙᱙% ᱜᱤᱫᱽᱨᱟᱹ ᱫᱚ ᱮᱛᱚᱦᱚᱵ ᱟᱥᱲᱟ ᱨᱮ ᱧᱩᱛᱩᱢ ᱠᱚ ᱚᱞ ᱟᱠᱟᱜ-ᱟ ᱾ ᱙ ᱥᱮᱨᱢᱟ ᱦᱟᱹᱵᱤᱡ ᱚᱞᱚᱜ ᱫᱚ ᱵᱟᱫᱷᱭᱚ ᱜᱮᱭᱟ ᱾ ᱩᱞᱯᱷᱟᱹ ᱥᱮᱪᱮᱫ (Free Education) ᱫᱚ ᱱᱚᱰᱮ ᱑᱙᱔᱕ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱾
ᱫᱷᱚᱨᱚᱢ
ᱱᱚᱰᱮ ᱫᱚ ᱟᱹᱰᱤ ᱜᱟᱱ ᱫᱷᱮᱨᱚᱢ ᱨᱮᱱ ᱦᱚᱲ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮᱱ ᱠᱚ ᱗᱐% ᱦᱚᱲ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱾ ᱒ ᱥᱚᱛᱟᱵᱽᱫᱤ/ᱥᱟᱭᱟᱝ ᱨᱮ ᱱᱚᱰᱮ ᱵᱩᱫᱫᱷᱚ ᱫᱷᱚᱨᱚᱢ ᱫᱚ ᱮᱦᱚᱵ ᱞᱮᱱᱟ ᱾ ᱦᱤᱱᱫᱩ ᱫᱷᱚᱨᱚᱢ ᱱᱚᱰᱮᱱᱟᱜ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱠᱚ ᱢᱟᱱᱟᱣᱮᱫ ᱫᱷᱚᱨᱚᱢ ᱠᱟᱱᱟ ᱾ ᱱᱚᱰᱮᱱ ᱠᱚ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱫᱚ ᱛᱟᱢᱤᱞ ᱦᱚᱲ ᱠᱟᱱᱟ ᱠᱚ᱾ ᱚᱱᱟ ᱛᱟᱭᱚᱢ ᱨᱮᱭᱟᱜ ᱫᱷᱚᱨᱚᱢ ᱫᱚ ᱦᱩᱭᱩᱜ ᱠᱟᱱᱟ ᱤᱥᱞᱟᱢ ᱫᱷᱚᱨᱚᱢ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱟ ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱴᱤᱢ ᱵᱚᱨᱱᱚᱨᱥ-ᱞᱤ
ᱥᱟᱨ ᱴᱤᱢᱚᱛᱷᱤ ᱡᱚᱱ ᱵᱚᱨᱱᱚᱨᱥ-ᱞᱤ ᱫᱚ ᱢᱤᱫ ᱤᱝᱜᱽᱞᱤᱥ ᱤᱧᱡᱤᱱᱤᱭᱟᱹᱨ ᱟᱨ ᱠᱚᱢᱯᱭᱩᱴᱚᱨ ᱥᱟᱬᱮᱥᱤᱭᱟᱹ ᱠᱟᱱᱟᱭ ᱾ ᱵᱟᱹᱲᱛᱤ ᱠᱟᱛᱮ ᱫᱚ ᱟᱡᱟᱜ ᱣᱟᱨᱞᱰ ᱣᱟᱭᱤᱰ ᱣᱮᱵᱽ (WWW) ᱨᱮᱱᱟᱜ ᱥᱤᱨᱤᱡᱤᱭᱟᱹ ᱞᱮᱠᱟᱛᱮ ᱵᱟᱰᱟᱭᱚᱜᱼᱟᱭ ᱾ ᱵᱚᱨᱱᱚᱨᱥ-ᱞᱤ ᱫᱚ ᱣᱟᱨᱞᱰ ᱣᱟᱭᱤᱰ ᱣᱮᱵᱽ ᱠᱚᱱᱥᱚᱨᱴᱤᱭᱚᱢ ᱨᱤᱱᱤᱡ ᱩᱱᱩᱫᱩᱜᱤᱡ ᱠᱟᱱᱟᱭ ᱾ ᱩᱱᱤᱫᱚ ᱣᱟᱨᱞᱰ ᱣᱟᱭᱤᱰ ᱣᱮᱵᱽ ᱯᱷᱟᱶᱩᱰᱮᱥᱚᱱ ᱵᱩᱱᱤᱭᱟᱹᱫᱤᱭᱟᱹ (Founder) ᱠᱟᱱᱟᱭ ᱥᱟᱶᱛᱮ MIT ᱠᱚᱢᱯᱭᱩᱴᱚᱨ ᱥᱟᱬᱮᱥ ᱟᱨ ᱟᱨᱴᱤᱯᱷᱮᱥᱤᱭᱟᱞ ᱤᱱᱴᱮᱞᱤᱡᱮᱱᱥ ᱞᱟᱵᱽᱨᱚᱴᱚᱨᱤ (CSAIL) ᱨᱤᱱᱤᱡ ᱯᱩᱨᱩᱫᱷᱩᱞ ᱠᱷᱚᱸᱫᱽᱨᱚᱸᱫᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱥᱤᱨᱤᱡᱽ ᱣᱟᱨᱞᱰ ᱣᱟᱭᱤᱰ ᱣᱮᱵᱽ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ (Inventor of world wide web) ᱞᱮᱠᱟᱛᱮ ᱒᱐᱑᱒ ᱥᱤᱛᱩᱝ ᱚᱞᱤᱢᱯᱤᱠ ᱩᱱᱩᱰᱷᱟᱹᱣ ᱯᱟᱨᱟᱵᱽ ᱨᱮ ᱠᱚ ᱢᱟᱺᱱ ᱥᱟᱨᱦᱟᱣ ᱞᱮᱫᱮᱭᱟ ᱾
ᱡᱤᱭᱚᱱ
ᱥᱚᱱᱮᱨ ᱥᱟᱹᱛᱮᱱ ᱛᱟᱭᱚᱢ ᱵᱚᱨᱱᱚᱨᱥ-ᱞᱤ ᱫᱚ ᱢᱤᱫ ᱤᱧᱡᱤᱱᱤᱭᱟᱹᱨ ᱞᱮᱠᱟᱛᱮ ᱠᱟᱹᱢᱤ ᱠᱮᱜᱼᱟ ᱢᱤᱫ ᱴᱮᱞᱤᱠᱚᱢᱩᱱᱤᱠᱮᱥᱚᱱ ᱠᱚᱢᱯᱟᱹᱱᱤ ᱯᱞᱤᱥᱮ ᱨᱮ ᱾ ᱥᱟᱞᱮ ᱑᱙᱗᱘ ᱨᱮ D G Nash ᱨᱮ ᱥᱮᱞᱮᱫ ᱠᱟᱛᱮ ᱪᱷᱟᱯᱭ ᱞᱟᱹᱜᱤᱫ ᱴᱟᱭᱤᱯ-ᱨᱟᱭᱴᱤᱝ ᱠᱟᱹᱢᱤ ᱨᱮ ᱜᱚᱲᱚᱭ ᱮᱢ ᱠᱮᱫᱟ  ᱾ ᱥᱟᱞᱮ ᱑᱙᱘᱐  ᱡᱩᱱ ᱠᱷᱚᱱ ᱰᱤᱥᱮᱢᱵᱚᱨ ᱫᱷᱟᱹᱵᱤᱡ ᱠᱚᱱᱴᱟᱠᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱮᱜᱼᱟ CERN ᱞᱟᱹᱜᱤᱫ ᱾ ᱡᱮᱱᱤᱵᱷᱟ ᱨᱮ ᱦᱟᱭᱯᱚᱨ-ᱴᱮᱠᱥᱴ ᱨᱮᱱᱟᱜ ᱪᱷᱟᱸᱪ ᱵᱟᱵᱚᱫᱽ ᱛᱮ ᱠᱟᱹᱢᱤ ᱮᱦᱚᱵ ᱞᱮᱫ ᱛᱟᱦᱮᱸᱫ, ᱡᱟᱦᱟᱸᱫᱚ ᱠᱟᱹᱢᱤ ᱟᱨ ᱠᱷᱚᱸᱫᱽᱨᱚᱸᱫ ᱨᱮᱱᱟᱜ ᱠᱟᱛᱷᱟ ᱠᱚ ᱦᱟᱹᱴᱤᱧ ᱟᱨ ᱥᱚᱫᱚᱨ ᱞᱟᱹᱜᱤᱫ ᱵᱮᱱᱟᱣ ᱞᱮᱜᱼᱟᱭ ᱾ ᱱᱚᱶᱟ ᱯᱩᱨᱤᱠᱷᱤᱭᱟᱹ ᱞᱟᱹᱜᱤᱫ ᱢᱤᱫ ᱯᱨᱚᱴᱚᱴᱟᱭᱤᱯ ᱥᱤᱥᱴᱚᱢᱮ ᱛᱮᱭᱟᱨ ᱞᱮᱜᱼᱟ ᱟᱨ ᱚᱱᱟᱨᱮᱱᱟᱜ ᱧᱩᱛᱩᱢ ᱫᱚ ENQUIRE ᱧᱩᱛᱩᱢ ᱞᱮᱫ ᱛᱟᱦᱮᱸᱫ ᱾ CERN ᱵᱟᱹᱜᱤ ᱛᱟᱭᱚᱢ ᱡᱚᱱ ᱯᱩᱞᱟᱜ ᱤᱢᱮᱡᱽ ᱠᱚᱢᱯᱭᱩᱴᱚ ᱥᱤᱥᱴᱚᱢ ᱞᱤᱢᱩᱴᱮᱰ ᱨᱮ ᱠᱟᱹᱢᱤ ᱠᱮᱜᱼᱟᱭ ᱾ ᱩᱱᱤ ᱫᱚ ᱚᱸᱰᱮ ᱴᱮᱠᱱᱤᱠᱟᱱ ᱯᱟᱦᱴᱟᱭ ᱥᱟᱢᱵᱽᱲᱟᱣ ᱠᱮᱜᱼᱟ ᱯᱮ ᱥᱮᱨᱢᱟ ᱫᱷᱟᱹᱵᱤᱡ ᱾ ᱑᱙᱘᱔  ᱥᱟᱞᱮᱨᱮ CERN ᱛᱮ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱑᱙᱘᱙ ᱥᱟᱞᱮᱨᱮ CERN ᱫᱚ ᱟᱹᱰᱤ ᱢᱟᱨᱟᱝ ᱤᱱᱴᱟᱨᱱᱮᱴ ᱜᱟᱺᱴ (node) ᱛᱟᱦᱮᱸᱠᱟᱱᱟ ᱟᱨ ᱵᱚᱨᱱᱚᱨᱥ-ᱞᱤ  ᱫᱟᱣ ᱧᱮᱞ ᱞᱮᱜᱼᱟ ᱦᱟᱭᱯᱚᱨᱴᱮᱠᱥᱴ ᱥᱟᱶ ᱤᱱᱴᱟᱨᱱᱮᱴ ᱡᱚᱲᱟᱣ ᱞᱟᱹᱜᱤᱫ ᱾ ᱑᱙᱘᱙ ᱥᱟᱞᱮᱨᱮ ᱟᱨ ᱟᱡᱟᱜ ᱟᱨᱫᱟᱥᱮ ᱚᱞ ᱞᱮᱫ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱑᱙᱙᱐ ᱥᱟᱞᱮᱨᱮ ᱢᱮᱱᱮᱡᱚᱨ ᱢᱟᱭᱤᱠ ᱥᱮᱱᱰᱟᱞᱮ ᱵᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱵᱚᱨᱱᱚᱨᱥ-ᱞᱤ ᱫᱚ ᱯᱩᱭᱞᱩ ᱣᱮᱵ ᱵᱨᱟᱣᱡᱚᱨ ᱮ ᱵᱮᱱᱟᱣᱞᱮᱫ ᱛᱟᱦᱮᱸᱫ ᱾
ᱱᱮᱯᱟᱞ ᱨᱮᱱᱟᱜ ᱱᱚᱜᱚᱨᱯᱟᱞᱤᱠᱟ
ᱱᱮᱯᱟᱞ ᱨᱮ ᱱᱤᱛ ᱫᱷᱟ.ᱵᱤᱡᱽ ᱒᱑᱗ ᱱᱚᱜᱚᱨᱟᱞᱤᱠᱟ ᱵᱮᱱᱟᱣ ᱟᱠᱟᱱᱟ । ᱩᱱᱟ ᱨᱮ ᱑ ᱢᱚᱦᱟᱱᱚᱜᱚᱨᱯᱟᱞᱤᱠᱟ, ᱑᱒ ᱩᱯᱚ-ᱢᱚᱦᱟᱱᱚᱜᱚᱨᱯᱟᱞᱤᱠᱟ ᱟᱨ ᱒᱐᱔ ᱱᱚᱜᱚᱨᱟᱞᱤᱠᱟ ᱢᱮᱱᱟᱜ-ᱟ । ᱱᱮᱯᱟᱞ ᱨᱮᱱᱟᱜ ᱯᱟ.ᱦᱤᱞ ᱱᱚᱜᱚᱨᱯᱟᱞᱤᱠᱟ ᱞᱚᱞᱤᱛᱯᱩᱨ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ । ᱱᱩᱣᱟ ᱫᱚ ᱑᱙᱗᱕ ᱯᱩᱥ ᱒ ᱨᱮ ᱵᱮᱱᱟᱣ ᱞᱮᱱᱟ । ᱠᱟᱴᱷᱚᱢᱟᱰᱳᱣ ᱢᱚᱦᱟᱱᱚᱜᱚᱨᱯᱟᱞᱤᱠᱟ ᱒᱐᱕᱒ ᱟᱸᱜᱷᱟᱬ ᱒᱙ ᱨᱮ ᱵᱮᱱᱟᱣ ᱞᱮᱱᱟ । ᱩᱝᱠᱟᱜᱤ ᱞᱚᱞᱤᱛᱯᱩᱨ ᱩᱯᱚᱢᱚᱦᱟᱱᱚᱜᱚᱨᱯᱟᱞᱤᱠᱟ, ᱯᱳᱠᱷᱚᱨᱟ ᱩᱯᱚᱢᱚᱦᱟᱱᱚᱜᱚᱨᱯᱟᱞᱤᱠᱟ ᱟᱨ ᱵᱤᱨᱟᱴᱱᱚᱜᱚᱨ ᱩᱯᱚᱢᱚᱦᱟᱱᱚᱜᱚᱨᱯᱟᱞᱤᱠᱟ ᱒᱐᱕᱒ ᱢᱟᱜᱽ ᱑᱘ ᱵᱮᱱᱟᱣ ᱞᱮᱱᱟ ᱟᱨ ᱵᱤᱨᱜᱚᱧᱡᱚ ᱩᱯᱚᱢᱚᱦᱟᱱᱚᱜᱚᱨᱯᱟᱞᱤᱠᱟ ᱒᱐᱕᱕ ᱠᱟᱨᱛᱤᱠ ᱒᱕ ᱨᱮ ᱵᱮᱱᱟᱣ ᱞᱮᱱᱟ ।
ᱠᱟᱴᱣᱟ ᱒ ᱵᱚᱱᱚᱛ
ᱚᱛᱱᱚᱜ
ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱓.᱒᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱐᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱖᱘ ᱜᱚᱴᱟᱝ ᱢᱚᱣᱡᱟ ᱟᱨ ᱖᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱟᱴᱣᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱮᱭᱱᱦᱟᱴ ᱨᱮ ᱢᱮᱱᱟᱜᱼᱟ ᱾
ᱠᱟᱴᱣᱟ ᱒ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱚᱜᱽᱨᱚᱫᱤᱯ, ᱜᱟᱡᱤᱯᱩᱨ, ᱡᱚᱜᱽᱫᱟᱱᱚᱱᱫᱽᱯᱩᱨ, ᱠᱚᱨᱩᱭ, ᱯᱚᱞᱥᱳᱱᱟ, ᱥᱤᱸᱜᱷᱤ ᱟᱨ ᱥᱨᱤᱵᱚᱛᱤ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱓᱖,᱗᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱐,᱕᱘᱘ (᱕᱒%) ᱠᱚᱲᱟ ᱟᱨ ᱖᱖,᱑᱒᱐ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱕,᱑᱘᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱔᱐,᱔᱐᱓ (᱒᱙.᱔᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑,᱙᱖᱓ (᱑.᱔᱔%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱚᱨᱩᱭ (᱑᱐,᱕᱐᱖), ᱠᱩᱣᱟᱨᱟ (᱔,᱘᱕᱕), ᱯᱚᱞᱟᱥᱱᱤ (᱔,᱗᱖᱑), ᱚᱜᱽᱨᱚᱫᱤᱯ (᱘,᱖᱐᱙), ᱜᱟᱡᱤᱯᱩᱨ (᱖,᱖᱗᱕), ᱥᱤᱸᱜᱤ (᱔,᱘᱘᱘), ᱪᱚᱸᱫᱩᱞᱤ (᱔,᱖᱑᱗) ᱟᱨ ᱢᱚᱞᱴᱤ ᱠᱨᱤᱥᱱᱟᱱᱚᱜᱚᱨ (᱕,᱔᱐᱘) ᱾
ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱥᱮᱞᱮᱫ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱨᱤᱵᱚᱛᱤ (᱒,᱖᱕᱖) ᱟᱨ ᱡᱚᱜᱽᱫᱟᱱᱚᱱᱫᱽᱯᱩᱨ (᱑,᱕᱘᱐) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱔,᱐᱔᱗ ᱜᱚᱴᱟᱝ (᱖᱙.᱑᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱖,᱖᱗᱗ (᱗᱔.᱔᱔%) ᱠᱚᱲᱟ ᱟᱨ ᱓᱗,᱓᱗᱐ (᱖᱓.᱕᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱐.᱙᱑% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱐᱓,᱐᱙᱙ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱗᱕.᱔᱒% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱓᱓,᱔᱓᱐ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱒᱔.᱔᱕% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱙᱖ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱐᱗% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱘᱓ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱐.᱐᱖% ᱛᱟᱦᱮᱸ ᱠᱟᱱᱟ ᱾
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱒᱑% ᱫᱚ ᱵᱟᱝᱞᱟ ᱟᱨ ᱐.᱙᱐% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱩᱱᱭᱟᱹ ᱵᱮᱯᱟᱨ ᱵᱮᱸᱠ ᱟᱨ ᱯᱮᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱚᱸᱫᱮᱞ-ᱠᱟᱴᱣᱟ ᱪᱟᱸᱜᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱚᱜᱽᱨᱚᱫᱤᱯ ᱨᱮ ᱢᱤᱫ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱨᱟᱡᱽᱱᱚᱜᱚᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱟᱞᱚᱢᱯᱩᱨ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱖ (ᱯᱚᱪᱷᱤᱢ ᱵᱟᱝᱞᱟ) ᱟᱨ ᱰᱮᱱᱦᱟᱴ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱜᱚᱰᱤᱭᱟᱨᱟ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱕ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘᱗ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱗,᱕᱗᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱓᱗᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱖,᱗᱔᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱖,᱔᱓᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱖᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱯᱩᱱᱭᱟᱹ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱙ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱱᱚᱣᱟᱯᱟᱲᱟ, ᱯᱤᱳ ᱫᱮᱭᱱᱦᱟᱴ ᱨᱮ ᱱᱚᱣᱟᱯᱟᱲᱟ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ (᱑᱕ ᱵᱮᱰ ᱟᱜ) ᱫᱚ ᱠᱟᱴᱣᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱚᱜᱽᱨᱚᱫᱤᱯ (᱑᱐ ᱵᱮᱰ ᱟᱜ) ᱟᱨ ᱥᱤᱸᱜᱷᱤ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱩᱢᱟᱣᱱᱤ ᱯᱟᱹᱨᱥᱤ
ᱠᱩᱢᱟᱣᱱᱤ (कुमाऊँनी; ) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱸᱭᱮ ᱥᱤᱧᱚᱛ ᱨᱮᱭᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱠᱩᱢᱟᱣᱱ ᱰᱤᱵᱷᱤᱥᱚᱱ ᱨᱮ ᱒᱐ ᱞᱟᱠᱷ ᱜᱟᱱ ᱦᱚᱲ ᱠᱚ ᱨᱚᱲᱟ ᱾ ᱑᱙᱖᱑ ᱨᱮᱭᱟᱜ ᱥᱟᱨᱵᱷᱮ ᱞᱮᱠᱟᱛᱮ ᱥᱤᱧᱚᱛ ᱨᱮ ᱑,᱐᱓᱐,᱒᱕᱔ ᱜᱚᱴᱟᱱ ᱠᱩᱢᱟᱣᱱᱤ ᱨᱚᱲᱼᱦᱚᱲ ᱠᱚ ᱛᱟᱸᱦᱮ ᱠᱟᱱᱟ ᱾ ᱒᱐᱑᱑ ᱨᱮ ᱱᱚᱣᱟ ᱞᱮᱠᱷᱟ ᱫᱚ ᱰᱷᱮᱨ ᱠᱟᱛᱮ ᱒᱒ ᱞᱟᱠᱷ ᱦᱩᱭ ᱟᱠᱟᱱᱟ ᱾
ᱠᱩᱢᱟᱣᱱᱤ ᱫᱚ ᱟᱫᱚᱜ ᱯᱟᱹᱨᱥᱤ ᱵᱟᱝ ᱠᱟᱱ ᱨᱮᱦᱚᱸ ᱭᱩᱱᱮᱥᱠᱳ ᱨᱮᱭᱟᱜ ᱤᱥᱠᱟᱨ ᱨᱮ ᱢᱮᱱᱟᱜ ᱡᱮᱜᱮᱛᱟᱹᱨᱤ ᱯᱟᱹᱨᱥᱤᱠᱚ (World's Languages in Danger) ᱨᱮᱭᱟᱜ ᱮᱴᱞᱟᱥ ᱨᱮ ᱢᱤᱫ ᱟᱱᱥᱮᱵᱷ (unsafe) ᱛᱷᱚᱠ ᱨᱮ ᱫᱚᱦᱚ ᱦᱩᱭ ᱟᱠᱟᱱᱟ, ᱢᱮᱱ ᱫᱚ ᱱᱚᱣᱟ ᱞᱮᱛᱟᱲ ᱜᱮ ᱨᱟᱠᱷᱟ ᱫᱚᱦᱚᱭ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱤᱫᱤ ᱦᱩᱭᱩᱜᱼᱟ ᱾ ᱟᱢᱫᱟᱡᱽ ᱥᱟᱱᱟᱢ ᱦᱚᱲ ᱜᱮ ᱡᱟᱦᱟᱸᱭ ᱠᱚ ᱠᱩᱢᱟᱣᱱᱤ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ ᱩᱱᱠᱩ ᱫᱚ ᱦᱤᱱᱫᱤ ᱯᱟᱹᱨᱥᱤ ᱨᱚᱲ ᱟᱨ ᱵᱩᱯᱩᱡᱷᱟᱹᱣ ᱦᱚᱠᱚ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱚᱞ ᱛᱚᱦᱚᱨ
ᱠᱩᱢᱟᱣᱱᱤ ᱚᱞ ᱨᱮ ᱫᱮᱵᱽᱱᱟᱜᱽᱨᱤ ᱟᱨ ᱴᱟᱠᱨᱤ (ᱱᱟᱜᱟᱢᱤᱭᱟᱹ) ᱪᱤᱠᱤ ᱵᱮᱵᱷᱟᱨᱚᱜᱼᱟ ᱾
ᱚᱛᱱᱚᱜ ᱪᱷᱮᱨ
ᱠᱩᱢᱟᱣᱱ ᱴᱚᱴᱷᱟ ᱨᱮ ᱱᱚᱣᱟ ᱨᱮᱭᱟᱜ ᱟᱭᱢᱟ ᱜᱟᱱ ᱪᱟᱸᱜᱟ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ ᱾ ᱟᱨ ᱱᱚᱣᱟ ᱠᱚ ᱠᱩᱢᱟᱣᱱᱤ ᱪᱟᱸᱜᱟ ᱯᱟᱹᱨᱥᱤ ᱠᱚ ᱦᱟᱹᱴᱤᱧ ᱞᱟᱹᱜᱤᱫ ᱫᱚ ᱡᱟᱦᱟᱱ ᱢᱤᱫ ᱴᱷᱟᱹᱣᱠᱟᱹ ᱟᱠᱟᱱ ᱯᱟᱱᱛᱷᱟ ᱫᱚ ᱵᱟᱹᱱᱩᱜᱼᱟ ᱾ ᱜᱚᱴᱟᱜᱩᱴᱤ ᱛᱮ ᱞᱟᱹᱭ ᱞᱮᱠᱷᱟᱱ ᱞᱟᱹᱭ ᱜᱟᱱᱚᱜᱼᱟ, ᱠᱟᱞᱤ (ᱥᱮ ᱛᱟᱞᱢᱟ) ᱠᱩᱢᱟᱣᱱᱤ ᱫᱚ ᱟᱞᱢᱳᱨᱟ ᱟᱨ ᱠᱚᱸᱭᱮ ᱱᱚᱭᱱᱤᱛᱟᱞ ᱨᱮᱠᱚ ᱨᱚᱲᱟ ᱾ ᱥᱟᱢᱟᱝ-ᱠᱚᱸᱭᱮ ᱠᱩᱢᱟᱣᱱᱤ ᱫᱚ ᱯᱤᱛᱷᱳᱨᱟᱜᱚᱲ ᱨᱮᱠᱚ ᱨᱚᱲᱟ ᱾ ᱮᱛᱚᱢ-ᱥᱟᱢᱟᱝ ᱠᱩᱢᱟᱣᱱᱤ ᱫᱚ ᱮᱛᱚᱢ-ᱥᱟᱢᱟᱝ ᱱᱚᱭᱱᱤᱛᱟᱞ ᱨᱮᱠᱚ ᱨᱚᱲᱟ ᱾ ᱯᱟᱪᱮ ᱠᱩᱢᱟᱣᱱᱤ ᱫᱚ ᱯᱟᱪᱮ ᱟᱞᱢᱳᱨᱟ ᱟᱨ ᱱᱚᱭᱱᱤᱛᱟᱞ ᱨᱮᱠᱚ ᱨᱚᱲᱟ ᱾
ᱟᱨᱦᱚᱸ ᱴᱷᱟᱹᱣᱠᱟᱹ ᱥᱟᱺᱦᱤᱡ
ᱟᱫᱚᱢ ᱠᱩᱢᱟᱣᱱᱤ ᱨᱚᱲ-ᱦᱚᱲ ᱯᱟᱪᱮ ᱱᱮᱯᱟᱞ ᱨᱮᱦᱚᱸ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱠᱟᱴᱭᱩᱨ ᱟᱨ ᱪᱟᱸᱫᱽ ᱡᱩᱜᱽ ᱨᱮᱭᱟᱜ ᱢᱚᱱᱫᱤᱨ ᱟᱨ ᱛᱟᱸᱢᱵᱟ ᱯᱞᱮᱴ ᱠᱷᱚᱱ ᱟᱭᱢᱟ ᱜᱟᱱ ᱠᱩᱢᱟᱣᱱᱤ ᱚᱞ ᱧᱟᱢ ᱟᱠᱟᱱᱟ ᱾. ᱠᱩᱢᱟᱣᱱᱤ ᱫᱚ ᱠᱩᱢᱟᱣᱱᱤ ᱨᱟᱡᱽ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱛᱟᱸᱦᱮ ᱠᱟᱱᱟ ᱾
ᱥᱚᱨᱠᱟᱨᱤ ᱢᱟᱹᱱ
ᱥᱤᱧᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱥᱩᱪᱤ ᱨᱮ ᱜᱟᱲᱣᱟᱞᱤ ᱥᱟᱶᱛᱮ ᱠᱩᱢᱟᱣᱱᱤ ᱥᱮᱞᱮᱫ ᱨᱮᱭᱟᱜ ᱫᱟᱹᱵᱤ ᱨᱟᱠᱟᱵ ᱟᱠᱟᱱᱟ, ᱪᱮᱫᱟᱜ ᱥᱮ ᱱᱚᱣᱟ ᱦᱚᱛᱮᱛᱮ ᱱᱚᱣᱟ ᱯᱟᱹᱨᱥᱤ ᱥᱤᱧᱚᱛ ᱨᱮᱭᱟᱜ ᱢᱤᱫ ᱥᱤᱰᱩᱞ ᱯᱟᱹᱨᱥᱤ ᱵᱮᱱᱟᱣ ᱫᱟᱲᱮᱭᱟᱜᱼᱟ ᱾ ᱒᱐᱑᱐ ᱨᱮ, ᱞᱳᱠᱥᱚᱵᱷᱟ ᱨᱮ ᱢᱤᱫ ᱯᱨᱟᱭᱵᱷᱮᱴ ᱥᱚᱦᱮᱛ (ᱢᱮᱢᱵᱟᱨ) ᱵᱤᱞ ᱪᱟᱨᱪᱟ ᱞᱟᱹᱜᱤᱫ ᱥᱟᱢᱟᱝ ᱥᱚᱫᱚᱨ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮᱭᱟᱜ ᱢᱩᱬ ᱡᱚᱥ ᱛᱟᱸᱦᱮ ᱠᱟᱱᱟ ᱜᱟᱲᱣᱟᱞᱤ ᱟᱨ ᱠᱩᱢᱟᱣᱱᱤ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱥᱩᱪᱤ ᱨᱮ ᱥᱮᱞᱮᱫ ᱚᱪᱚ ᱾.
ᱛᱚᱵᱮ, ᱰᱤᱥᱮᱢᱵᱚᱨ ᱒᱐᱑᱙ ᱨᱮ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱠᱚ ᱨᱮᱭᱟᱜ ᱞᱟᱦᱟᱱᱛᱤ ᱟᱨ ᱨᱟᱠᱷᱟ ᱫᱚᱦᱚᱭ ᱞᱟᱹᱜᱤᱫ ᱯᱚᱱᱚᱛ ᱥᱚᱨᱠᱟᱨ ᱠᱩᱢᱟᱣᱱ ᱰᱤᱵᱷᱤᱥᱚᱱ ᱨᱮᱭᱟᱜ ᱵᱤᱨᱫᱟᱹᱜᱟᱲ ᱠᱚᱨᱮ ᱑-᱕ ᱪᱟᱱᱟᱪ ᱨᱮᱱ ᱯᱟᱹᱴᱷᱩᱭᱟᱹ ᱠᱚ ᱞᱟᱹᱜᱤᱫ ᱥᱚᱨᱠᱟᱨᱤ ᱯᱚᱛᱚᱵ ᱮ ᱥᱟᱢᱟᱝ ᱥᱚᱫᱚᱨ ᱟᱠᱟᱫᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱱᱮᱯᱟᱞ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱫᱮᱵᱽᱱᱟᱜᱽᱨᱤ
ᱯᱷᱮᱢ ᱯᱷᱟᱴᱟᱞᱥ (ᱴᱤᱵᱷᱤ ᱥᱤᱨᱤᱡᱽ)
ᱯᱷᱮᱢ ᱯᱷᱟᱴᱟᱞᱥ ᱫᱚ ᱢᱫᱤ ᱮᱱᱛᱷᱚᱞᱳᱡᱳ ᱴᱮᱞᱤᱵᱷᱤᱡᱚᱱ ᱥᱤᱨᱤᱡᱽ ᱠᱟᱱᱟ, ᱦᱚᱲ ᱠᱚ ᱦᱚᱲ ᱠᱚᱣᱟᱜ ᱢᱟᱜᱟᱡᱤᱱ ᱦᱚᱛᱮᱛᱮ ᱤᱱᱥᱥᱯᱟᱭᱨ ᱢᱮᱱᱟᱜ-ᱟ ᱥᱚᱢᱟᱱ ᱧᱩᱛᱩᱢ ᱟᱛᱮ, ᱯᱚᱨᱰᱭᱩᱥᱰ ᱟᱠᱟᱱᱟ ᱟᱭᱨᱰ ᱒᱐᱑᱑ ᱠᱷᱚᱱ ᱒᱐᱑᱒ ᱥᱤᱱᱢᱮᱠᱥ ᱠᱷᱚᱱᱟᱜ ᱾ ᱥᱟᱱᱟᱢ ᱮᱯᱤᱥᱳᱰ ᱥᱚᱫᱚᱨ ᱟᱠᱟᱱ ᱮᱱᱴᱤᱦᱮᱨᱤᱠ ᱛᱤᱨᱞᱟᱹ, ᱤᱱᱴᱚᱨᱠᱚᱴ ᱥᱟᱶ ᱥᱳᱯᱷᱴ ᱠᱚᱨ ᱯᱚᱨᱱᱚᱜᱽᱨᱟᱯᱷᱤ ᱥᱤᱱ ᱟᱛᱮ ᱾ ᱞᱤᱞᱤᱛᱷ (ᱛᱟᱱᱤᱛ ᱯᱷᱚᱱᱤᱠᱥ) ᱤᱱᱴᱨᱳᱰᱭᱩᱥ ᱥᱟᱱᱟᱢ ᱮᱯᱤᱥᱳᱰ ᱨᱳᱰ ᱥᱟᱨᱞᱤᱝ - ᱥᱴᱟᱭᱞᱥ ᱟᱨ ᱚᱠᱮᱡᱽᱱᱟᱞᱤ ᱮᱯᱚᱨᱥ ᱥᱟᱶ ᱱᱮᱨᱮᱴᱤᱵᱷ ᱾ ᱠᱤᱪᱷᱩ ᱯᱟᱴ ᱠᱚ ᱢᱩᱪᱟᱹᱫ ᱮᱯᱤᱥᱳᱰ ᱨᱮ ᱤᱱᱠᱚᱨ ᱮᱯᱤᱨᱮᱭᱱᱥ ᱠᱚ ᱢᱮᱱᱟᱜ-ᱟ ᱾ ᱵᱟᱝ ᱠᱩᱥᱤᱭᱟᱜ ᱞᱮᱠᱟ ᱟᱭᱢᱟ ᱜᱟᱱ ᱯᱚᱨᱱ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱯᱟᱴ ᱠᱟᱹᱢᱤ ᱢᱮᱱᱟᱜ-ᱟ ᱯᱷᱮᱢ ᱯᱷᱟᱴᱟᱞᱥ ᱯᱷᱤᱪᱚᱨᱥ ᱢᱮᱭᱥᱴᱨᱤᱢ ᱯᱟᱯᱟᱴᱤᱭᱟᱹ ᱡᱮᱞᱮᱠᱟ ᱧᱩᱛᱩᱢ ᱨᱤᱪᱟᱨᱰ ᱠᱤᱱᱰ, ᱮᱰᱚᱢ ᱜᱚᱞᱵᱟᱨᱜᱽ, ᱯᱳᱣᱞ ᱢᱟᱡᱩᱨᱥᱠᱤ, ᱮᱭᱟᱱ ᱵᱤᱴᱚᱞ, ᱨᱳᱵᱟᱮᱴ ᱞᱟᱥᱟᱨᱰᱚ, ᱥᱴᱮᱯᱷᱚᱱ ᱢᱚᱪᱰ, ᱣᱤᱞᱤᱭᱚᱢ ᱜᱽᱨᱮᱜᱚᱨᱤᱞᱤ, ᱰᱤᱱ ᱦᱟᱜᱽᱞᱮᱱᱰ, ᱪᱟᱨᱠᱤ ᱳ ᱠᱚᱱᱱᱮᱞ, ᱰᱮᱱᱤᱭᱚᱞ ᱵᱮᱥ, ᱮᱱᱜᱽᱥ ᱥᱠᱨᱤᱢ, ᱠᱮᱭᱨᱤ ᱜᱮᱱᱡᱮᱭᱞ, ᱤᱞᱞᱤ ᱠᱚᱨᱱᱮᱞ, ᱱᱮᱭᱞ ᱦᱚᱯᱠᱤᱱᱥ, ᱠᱮᱨᱤ ᱜᱮᱱᱡᱮᱭᱞ, ᱥᱤᱡᱚᱱ ᱑ ᱨᱮ; ᱟᱨ ᱮᱱᱴᱤᱱᱤᱭᱳ ᱥᱚᱵᱟᱴᱳ ᱡᱨ, ᱠᱟᱭᱤᱞ ᱜᱮᱭᱥ, ᱠᱤᱞᱟᱱᱤ ᱥᱟᱨᱮᱞᱤ, ᱠᱨᱤᱥ ᱢᱩᱞᱠᱤ, ᱥᱟᱱᱫᱽᱨᱟ ᱢᱮᱠᱠᱚᱭ, ᱡᱟᱯᱷᱨᱤ ᱠᱚᱢᱵᱽᱥ, ᱨᱳᱵᱟᱮᱴ ᱯᱤᱠᱟᱨᱰᱳ, ᱟᱥᱞᱤ ᱦᱟᱢᱤᱞᱴᱳᱱ, ᱱᱤᱠᱠᱤ ᱜᱽᱨᱤᱯᱷᱤᱱᱱ, ᱤᱨᱤᱠ ᱨᱳᱵᱟᱨᱴ, ᱠᱟᱴᱮ ᱞᱩᱭᱵᱮᱱ, ᱥᱴᱤᱵᱷ ᱨᱮᱭᱞᱥᱵᱮᱠ, ᱯᱳᱣᱞ ᱨᱟᱭᱮ, ᱡᱮᱥ ᱢᱟᱠᱟᱞᱞᱮᱱ, ᱠᱟᱥᱯᱮᱨ ᱵᱷᱮᱱ ᱰᱤᱭᱮᱱ, ᱡᱮᱯᱷ ᱯᱷᱟᱭᱮ, ᱟᱨ ᱵᱤᱴᱥᱮ ᱨᱩᱭ ᱥᱤᱡᱚᱱ ᱒ ᱨᱮ ᱢᱮᱱᱟᱜ ᱠᱚᱣᱟ ᱾
ᱪᱟᱱᱰᱤᱞ
ᱪᱟᱱᱰᱤᱞ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱢᱤᱫ ᱥᱮᱱᱥᱮᱥ (Census) ᱱᱚᱜᱚᱨ ᱠᱟᱱᱟ ᱾ ᱥᱤᱧᱚᱛ ᱨᱮ ᱯᱩᱭᱞᱩ ᱠᱚᱢᱢᱮᱨᱥᱤᱭᱟᱞ (commercial) ᱥᱯᱟᱝᱡ ᱟᱭᱨᱮᱱ ᱯᱞᱟᱸᱴ ᱪᱟᱱᱰᱤᱞ ᱨᱮᱱᱟᱜ ᱩᱢᱮᱥ ᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾
ᱪᱚᱱᱰᱤᱞ ᱫᱚ ᱦᱟᱹᱨᱭᱟᱹᱲ ᱵᱤᱨ, ᱵᱩᱨᱩ, ᱡᱷᱟᱨᱱᱟ ᱟᱨ ᱜᱟᱰᱟ ᱛᱮ ᱮᱥᱮᱫ ᱟᱠᱟᱱᱟ ᱾
ᱴᱷᱟᱶ
ᱪᱚᱱᱰᱤᱞ 22.97°N, 86.05°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱔᱖ ᱢᱤᱴᱚᱨ (᱘᱐᱗ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱮᱡ ᱥᱮᱱ ᱰᱟᱦᱟᱨ
ᱪᱚᱱᱰᱤᱞ ᱨᱮᱞᱣᱮ ᱥᱴᱮᱥᱚᱱ ᱫᱚ ᱟᱥᱟᱱᱥᱚᱱᱼᱴᱟᱴᱟᱱᱚᱜᱚᱨᱼᱠᱷᱚᱲᱚᱜᱽᱯᱩᱨ ᱞᱟᱭᱤᱱ ᱟᱨ ᱴᱟᱴᱟᱱᱚᱜᱚᱨᱼᱵᱟᱨᱠᱟᱠᱟᱱᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾
ᱢᱤᱰᱤᱭᱟ
ᱡᱟᱢᱥᱮᱫᱽᱯᱩᱨ ᱥᱚᱦᱚᱨ ᱠᱷᱚᱱ ᱟᱹᱰᱤ ᱞᱮᱠᱟ ᱱᱟᱜ ᱦᱤᱱᱫᱤ, ᱵᱟᱸᱜᱟᱞᱤ ᱟᱨ ᱤᱝᱜᱽᱞᱤᱥ ᱠᱷᱚᱵᱚᱨ ᱫᱤᱥᱩᱣᱟᱹ (Published) ᱦᱩᱭᱩᱜ ᱠᱟᱱᱟ ᱟᱨ ᱱᱚᱸᱰᱮ ᱯᱟᱥᱱᱟᱣ ᱠᱟᱱᱟ ᱾ ᱱᱚᱣᱟ ᱠᱷᱚᱱ, ᱦᱤᱱᱫᱩᱥᱛᱟᱱ, ᱯᱨᱟᱵᱷᱚᱛ ᱠᱷᱚᱵᱚᱨ ᱟᱨ ᱫᱟᱭᱱᱤᱠ ᱡᱚᱜᱚᱨᱚᱱ ᱯᱟᱲᱦᱟᱣ ᱞᱟᱹᱜᱤᱫ ᱛᱮ ᱟᱹᱰᱤ ᱯᱷᱮᱢᱚᱥᱟ ᱾
ᱥᱤᱴᱤ ᱥᱮᱱᱴᱨᱤᱠ ᱴᱤᱵᱤ ᱯᱨᱚᱜᱨᱟᱢᱤᱝ ᱒᱔ ᱴᱟᱲᱟᱝ ᱨᱮᱱᱟᱜ ᱥᱟᱢᱟᱪᱟᱨ ᱪᱮᱱᱟᱞ ᱜᱚᱲᱚ ᱛᱮ ᱦᱤᱡᱩᱜᱼᱟ (ᱡᱟᱢᱥᱮᱫᱽᱯᱩᱨ) ᱟᱨ ᱟᱹᱰᱤ ᱞᱮᱠᱟ ᱱᱟᱜ ᱵᱤᱰᱤᱭᱚ ᱪᱮᱱᱟᱞ ᱤᱫᱤ ᱛᱮ ᱯᱨᱚᱵᱷᱤᱰᱮᱰ (Provided) ᱪᱮᱠᱟ ᱟᱠᱟᱫᱟ ᱟᱫᱚ ᱞᱚᱠᱟᱞ ᱠᱮᱵᱟᱞ ᱳᱯᱨᱮᱴᱟᱨ ᱤᱫᱤ ᱛᱮ ᱯᱟᱥᱱᱟᱣ ᱠᱟᱱᱟ ᱾
ᱪᱟᱱᱰᱤᱞ ᱨᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱᱟ ᱮᱯᱷᱮᱢ ᱨᱮᱰᱤᱭᱚ ᱥᱴᱮᱥᱚᱱ ᱢᱮᱱᱟᱜᱼᱟᱺ ᱢᱟᱨᱟᱝ ᱮᱯᱷᱮᱢ ᱙᱒.᱗ (Big FM 92.7), ᱟᱨᱟᱜ ᱮᱯᱷᱮᱢ ᱙᱓.᱕ (Red FM 93.5), ᱨᱮᱰᱤᱭᱚ ᱰᱷᱩᱢ ᱑᱐᱔.᱘, ᱨᱮᱰᱤᱭᱚ ᱢᱟᱱᱛᱨᱟ ᱙᱑.᱙ ᱟᱨ ᱵᱷᱤᱵᱷᱤᱰᱷ ᱵᱷᱟᱨᱛᱤ ᱑᱐᱐.᱘ ᱾
ᱪᱤᱛᱟᱹᱨ
ᱛᱷᱚᱠ:ᱚᱛᱱᱚᱜ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱞᱩᱫᱷᱤᱭᱟᱱᱟ ᱦᱚᱱᱚᱛ
ᱞᱩᱫᱷᱤᱭᱟᱱᱟ ᱦᱚᱱᱚᱛ ᱫᱚ ᱠᱚᱧᱮ ᱯᱟᱪᱮ ᱥᱤᱧᱚᱛ ᱱᱟᱠᱷᱟ ᱯᱟᱧᱡᱟᱵᱽ ᱯᱚᱱᱚᱛ ᱨᱮᱭᱟᱜ ᱒᱒ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱶᱟ ᱫᱚ ᱯᱟᱧᱡᱟᱵᱽ ᱨᱮᱭᱟᱜ ᱴᱚᱴᱷᱟ ᱦᱤᱥᱟᱹᱵᱽ ᱛᱮ ᱟᱨ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱵᱟᱱᱟᱨ ᱞᱮᱠᱟ ᱛᱮ ᱢᱟᱨᱟᱝ ᱜᱮᱭᱟ ᱾ ᱞᱩᱫᱷᱤᱭᱟᱱᱟ ᱱᱟᱝᱜᱽᱨᱟᱦᱟ ᱜᱮ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱠᱟᱱᱟ ᱟᱨ ᱯᱟᱧᱡᱟᱵᱽ ᱨᱮᱭᱟᱜ ᱢᱟᱨᱟᱝ ᱵᱮᱨᱛᱤᱭᱟᱹ ᱱᱟᱝᱜᱽᱨᱟᱦᱟ ᱦᱚᱸ ᱠᱟᱱᱟ ᱾ ᱱᱚᱰᱮᱱᱟᱜ ᱟᱥᱚᱞ ᱵᱮᱨᱮᱛ ᱫᱚ ᱥᱟᱭᱠᱮᱞ ᱟᱨ ᱢᱚᱡᱟ ( hosiery) ᱠᱟᱱᱟ ᱾ ᱞᱩᱫᱷᱤᱭᱟᱱᱟ ᱫᱚ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ  ᱱᱟᱝᱜᱽᱨᱟᱦᱟ ᱠᱟᱱᱟ, ᱱᱚᱶᱟ ᱨᱮ ᱫᱚ ᱤᱨᱟᱹᱞ ᱜᱚᱴᱟᱝ ᱛᱟᱦᱥᱤᱞ ᱟᱨ ᱮᱭᱟᱭ ᱜᱚᱴᱟᱝ ᱦᱩᱰᱤᱧ ᱛᱟᱦᱥᱤᱞ ᱢᱮᱱᱟᱜᱼᱟ ᱟᱨ ᱜᱮᱼᱵᱟᱨ ᱜᱚᱴᱟᱝ ᱩᱛᱱᱟᱹᱣ ᱵᱞᱚᱠ ᱢᱮᱱᱟᱜᱼᱟ ᱾  ᱒᱐᱑᱘ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱞᱩᱫᱷᱤᱭᱟᱱᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱓᱐,᱔᱕᱒,᱘᱗᱙ ᱱᱤᱡᱩᱛ ᱾
᱒᱐᱑᱑ ᱥᱮᱨᱢᱟ ᱨᱮ ᱯᱟᱧᱡᱟᱵᱽ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱞᱩᱫᱷᱤᱭᱟᱱᱟ ᱫᱚ ᱑᱒.᱕᱙% ᱦᱤᱥ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱱᱟᱜᱟᱢ
ᱞᱩᱫᱷᱤᱭᱟᱱᱟ ᱧᱩᱛᱩᱢ ᱫᱚ ᱞᱳᱫᱷᱤ ᱨᱟᱡᱽ ᱵᱚᱝᱥᱚ ᱠᱷᱚᱱ ᱦᱮᱡ ᱟᱠᱟᱱᱟ, ᱞᱟᱹᱭ ᱟᱠᱚ ᱵᱟᱝᱢᱟ ᱑᱔᱘᱐ ᱥᱮᱨᱢᱟ ᱨᱮ ᱱᱚᱶᱟ ᱱᱟᱝᱜᱽᱨᱟᱦᱟ ᱠᱚ ᱵᱟᱱᱫᱽᱦᱟᱣ ᱞᱮᱫᱼᱟ ᱾ ᱢᱚᱜᱚᱞ ᱥᱚᱢᱨᱟᱴ ᱟᱠᱵᱚᱨ ᱟᱜ ᱥᱟᱥᱚᱱ ᱚᱠᱛᱮ ᱨᱮ ᱱᱚᱶᱟ ᱴᱚᱴᱷᱟ ᱫᱚ ᱥᱟᱨ ᱦᱤᱱᱫᱽ ᱥᱚᱨᱠᱟᱨ ᱟᱜ ᱦᱤᱥ ᱨᱮ ᱯᱟᱲᱟᱣ ᱞᱮᱱᱟ ᱑᱔᱗᱘ ᱥᱮᱨᱢᱟ ᱨᱮ ᱪᱟᱠᱟᱨ, ᱛᱟᱞᱣᱟᱱᱰᱤ ᱨᱟᱭ, ᱑᱖᱔᱘ ᱥᱮᱨᱢᱟ ᱨᱮ, ᱨᱟᱭᱠᱚᱴ ᱑᱖᱘᱘ ᱥᱮᱨᱢᱟ ᱨᱮ ᱨᱟᱭ ᱜᱷᱟᱨᱚᱸᱡᱽ ᱦᱚᱛᱮ ᱛᱮ ᱵᱟᱱᱫᱽᱦᱟᱣ ᱦᱩᱭ ᱞᱮᱱᱟ ᱾
ᱴᱷᱟᱶ
ᱞᱩᱫᱷᱤᱭᱟᱱᱟ ᱦᱚᱱᱚᱛ ᱫᱚ ᱯᱟᱧᱡᱟᱵᱽ ᱯᱚᱱᱚᱛ ᱨᱮᱭᱟᱜ ᱛᱟᱞᱟ ᱢᱟᱞᱟ ᱨᱮ ᱢᱟᱞᱣᱟ ᱴᱚᱴᱷᱟ ᱨᱮ ᱯᱟᱲᱟᱣ ᱟᱠᱟᱱᱟ ᱾ ᱥᱟᱥᱚᱱ ᱠᱟᱹᱢᱤ ᱱᱟᱭ ᱱᱟᱯᱟᱭ ᱛᱮ ᱥᱮᱱᱚᱜ ᱞᱟᱹᱜᱤᱫ ᱱᱚᱶᱟ ᱦᱚᱱᱚᱛ ᱫᱚ ᱯᱟᱴᱤᱭᱟᱞᱟ ᱰᱤᱵᱷᱤᱡᱚᱱ ᱨᱮ ᱠᱚ ᱥᱮᱞᱮᱫ ᱟᱠᱟᱫᱼᱟ ᱾
ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱫᱚ ᱥᱚᱛᱞᱩᱡᱽ ᱜᱟᱰᱟ ᱛᱚᱞ ᱮᱥᱮᱫ ᱟᱠᱟᱱᱟ, ᱚᱠᱟ ᱫᱚ ᱱᱚᱶᱟ ᱡᱚᱞᱟᱱᱫᱷᱟᱨ ᱦᱚᱱᱚᱛ ᱠᱷᱚᱱ ᱮ ᱵᱮᱜᱟᱨ ᱟᱠᱟᱫᱼᱟ ᱾ ᱱᱚᱶᱟ ᱜᱟᱰᱟ ᱜᱮ ᱠᱚᱧᱮ ᱱᱟᱠᱷᱟ ᱨᱮ ᱦᱟᱨᱤᱥᱯᱩᱨ ᱦᱚᱱᱚᱛ ᱛᱩᱞᱩᱡ ᱥᱤᱢᱟᱹ ᱵᱮᱱᱟᱣ ᱟᱠᱟᱱᱟ ᱾ ᱟᱨ ᱦᱚᱸ ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱨᱩᱯᱱᱟᱜᱟᱨ ᱦᱚᱱᱚᱛ ᱛᱮ ᱮᱥᱮᱫ ᱟᱠᱟᱱᱟ, ᱯᱟᱪᱮ ᱱᱟᱠᱷᱟ ᱫᱚ ᱢᱳᱜᱟ ᱦᱚᱱᱚᱛ ᱛᱮ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱫᱚ ᱵᱚᱨᱱᱟᱞᱟ ᱦᱚᱱᱚᱛ, ᱥᱟᱝᱨᱩᱨ ᱦᱚᱱᱚᱛ ᱟᱨ ᱯᱟᱴᱤᱭᱟᱞᱟ ᱦᱚᱱᱚᱛ ᱛᱮ ᱮᱥᱮᱫ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱞᱩᱫᱷᱤᱭᱟᱱᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮ ᱠᱟᱱᱟ : ᱓,᱔᱙᱘,᱗᱓᱙ ᱡᱚᱱᱟ, ᱟᱢᱫᱟᱡᱽ ᱯᱟᱱᱟᱢᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱭᱟᱜ ᱯᱚᱱᱚᱛ ᱠᱚᱱᱱᱮᱠᱴᱤᱠᱟᱴ ᱥᱟᱞᱟᱜ ᱥᱚᱢᱟᱱ ᱾ ᱱᱚᱣᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱘᱗ ᱟᱱᱟᱜ ᱦᱚᱱᱚᱛ ᱞᱮᱠᱷᱟᱜ ᱠᱟᱱᱟ (᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ) ᱾ ᱱᱚᱣᱟ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱙᱗᱘ ᱡᱚᱱᱟ ᱦᱚᱲ ᱜᱤᱨᱟᱹᱵᱟᱥ ᱟᱠᱟᱱ ᱾
ᱵᱚᱴᱱᱮᱴ
"ᱵᱚᱴᱱᱮᱰ" ᱫᱚ ᱦᱩᱭᱩᱜ ᱠᱟᱱᱟ ᱡᱚᱠᱷᱚᱱ ᱢᱤᱫ ᱦᱚᱲ ᱵᱮᱵᱷᱟᱨᱤᱭᱟ. ᱟᱭᱢᱟ ᱤᱱᱴᱟᱨᱱᱮᱴ ᱦᱟ.ᱛᱭᱟ.ᱨ (Device) ᱵᱮᱵᱷᱟᱨ ᱠᱟᱛᱮ ᱱᱟᱱᱟ ᱦᱩᱱᱟ.ᱨ ᱠᱟ.ᱢᱤ ᱠᱟᱱᱟ। ᱵᱚᱴᱱᱮᱰ ᱵᱮᱵᱷᱟᱨ ᱠᱟᱛᱮ​ ᱰᱤᱥᱴᱨᱤᱵᱤᱭᱩᱴᱮᱰ ᱰᱤᱱᱟᱭᱟᱞ ᱚᱯ ᱥᱟᱨᱵᱷᱤᱥ (DDoS), ᱥᱟ.ᱠᱷᱭᱟ.ᱛ ᱠᱩᱢᱲᱩ, ᱮᱴᱥᱯᱟᱢ ᱵᱷᱮᱡᱟ ᱜᱷᱟ.ᱞ ᱟᱠᱟᱱ ᱵᱮᱵᱷᱟᱨᱤᱭᱟ. ᱚᱱᱟ ᱦᱟ.ᱛᱭᱟ.ᱨ ᱛᱮ ᱥᱟ.ᱢᱲᱟᱣ ᱮᱢᱟᱱ ᱠᱚ ᱠᱚᱨᱟᱣ ᱜᱟᱱᱚᱜ- ᱟ । ᱵᱚᱴᱱᱮᱰ ᱨᱮᱱ ᱥᱚᱥᱛᱟᱫᱤᱠᱟᱨᱤ ᱠᱟᱢᱟᱰ ᱚᱯ ᱠᱚᱱᱴᱨᱚᱞ (C&C) ᱥᱚᱯᱴᱟᱣᱟᱨ ᱛᱮ ᱚᱱᱟ ᱫᱚ ᱥᱟᱢᱲᱟᱣ ᱫᱟᱲᱮᱭᱟᱜ-ᱟ । ᱵᱚᱰᱱᱮᱴ ᱟᱲᱟᱝ ᱫᱚ ᱦᱮᱡ ᱟᱠᱟᱱᱟ ᱨᱚᱵᱚᱰ ᱠᱷᱚᱱ​ ᱟᱜ ᱟᱨ ᱱᱮᱴᱣᱟᱨᱠ ᱨᱮᱱᱟᱜ ᱢᱮᱥᱟ ᱠᱟᱛᱮ । ᱟᱲᱟᱝ ᱫᱚ ᱢᱩᱲᱩᱛᱚ ᱱᱤᱛᱤᱵᱟᱪᱚᱠ ᱫᱨᱤᱥᱴᱤᱠᱚᱱ ᱠᱷᱚᱱ​ ᱟᱜ ᱵᱮᱵᱷᱟᱨ ᱦᱩᱭᱩᱜ-ᱟ।
ᱵᱮᱵᱷᱟᱨ
ᱵᱚᱴᱱᱮᱰ ᱵᱮᱵᱷᱟᱨ ᱦᱩᱭᱩᱜ-ᱟ ᱢᱩᱲᱩᱛᱚ ᱠᱚᱢᱯᱤᱭᱩᱴᱟᱨ ᱨᱮᱭᱟᱜ​ ᱱᱤᱨᱟᱯᱚᱛᱛᱟ ᱨᱟ.ᱯᱩᱫ ᱠᱟᱛᱮ ᱠᱚᱢᱯᱤᱭᱩᱴᱟᱨ ᱠᱚ ᱥᱟᱢᱲᱟᱣ ᱞᱟ.ᱜᱤᱫ । ᱱᱚᱝᱠᱟ ᱵᱷᱟᱵᱛᱮ ᱟᱭᱢᱟ ᱦᱟ.ᱛᱭᱟ.ᱨ ᱡᱚᱠᱷᱚᱱ ᱠᱳᱱᱳ ᱢᱟᱞᱭᱟᱨ ᱥᱮ ᱠᱷᱚᱛᱤᱠᱚᱨ ᱥᱚᱯᱴᱟᱣᱟᱨ ᱫᱟᱨᱟᱭ ᱛᱮ ᱜᱷᱟ.ᱞ  ᱠᱟᱛᱮ ᱮᱴᱟᱜ ᱦᱟ.ᱛᱭᱟ.ᱨ ᱫᱚᱠᱷᱚᱞ ᱠᱟᱛᱮ ᱮᱴᱟᱜ ᱛᱮᱥᱟᱨ ᱥᱮᱫ ᱥᱟᱢᱲᱟᱣ ᱮᱢᱟᱭᱟ ᱩᱱᱚᱠᱛᱚ ᱥᱟᱱᱟᱢ ᱠᱚᱢᱯᱤᱭᱩᱴᱟᱨ ᱢᱤᱢᱤᱫ ᱴᱟᱝ ᱵᱚᱴ ᱦᱩᱭᱩᱜ-ᱟ। ᱚᱱᱟ ᱛᱟᱭᱚᱢ ᱵᱚᱴ ᱨᱮᱱᱟᱜ ᱥᱟᱢᱲᱟᱣ (IRC) ᱟᱨ (Hypertext Transfer Protocol - HTTP) ᱟᱜ ᱢᱚᱛᱛᱮ ᱱᱮᱴᱣᱟᱨᱠ ᱯᱨᱳᱴᱚᱠᱚᱞ ᱵᱮᱵᱷᱟᱨ ᱠᱟᱛᱮ ᱢᱩᱲᱩᱛᱚ ᱥᱟᱭᱵᱟᱨ ᱠᱟ.ᱭᱟᱱ ᱠᱚ ᱚᱱᱟ ᱡᱚᱥᱛᱮ ᱵᱟ.ᱲᱛᱤ ᱵᱚᱴᱱᱮᱰ ᱠᱚ ᱵᱮᱵᱷᱦᱟᱨ ᱮᱫᱟ ।
ᱜᱚᱲᱦᱚᱱ
ᱚᱠᱛᱚ ᱥᱟᱶ ᱥᱟᱶ ᱛᱮ ᱪᱤᱱᱦᱟ.ᱣ ᱞᱟ.ᱜᱤᱫ ᱱᱟᱱᱟ ᱦᱩᱱᱟ.ᱨ ᱦᱚᱨ ᱟᱵᱤᱥᱠᱟᱨ ᱥᱟᱶ ᱥᱟᱶ ᱛᱮ ᱵᱚᱴᱱᱮᱰ ᱨᱮᱱᱟᱜ ᱜᱚᱲᱦᱚᱱ ᱦᱚ ᱵᱚᱫᱚᱞᱚᱜ ᱠᱟᱱᱟ । ᱥᱟᱫᱷᱟᱨᱚᱱᱛᱚ ᱵᱚᱴ ᱯᱨᱳᱜᱨᱟᱢ ᱫᱚ ᱠᱞᱮᱭᱮᱰ ᱦᱤᱥᱟ.ᱵ ᱛᱮ ᱵᱮᱵᱷᱦᱟᱨ ᱦᱩᱭᱩᱜ-ᱟ ᱡᱟᱛᱮ ᱥᱟᱨᱵᱷᱟᱨ ᱥᱟᱞᱟᱜ ᱜᱟᱞᱢᱟᱨᱟᱣ ᱥᱟ.ᱜᱟ.ᱭ ᱠᱚ ᱫᱚ ᱦᱚ ᱫᱟᱲᱮᱭᱟᱜ ᱢᱟ । ᱚᱱᱟ ᱚᱨᱡᱚᱛᱮ ᱵᱚᱴ ᱨᱮᱱᱟᱜ ᱥᱟᱢᱲᱟᱣ (ᱡᱟᱦᱟᱭ ᱵᱚᱴ ᱥᱟᱢᱲᱟᱣ ᱮ ᱠᱟᱱᱟ) । ᱥᱟ.ᱜᱤᱧ ᱠᱷᱚᱱ​ ᱟᱜ ᱠᱟ.ᱢᱤ ᱠᱚᱭ ᱥᱟᱢᱲᱟᱣ ᱫᱟᱲᱮᱭᱟᱜ-ᱟ । ᱢᱟᱲᱟᱝ ᱨᱮᱱᱟᱜ ᱟᱭᱢᱟ (peer-to-peer) ᱱᱮᱴᱣᱟᱨᱠ ᱛᱟᱞᱟᱛᱮ ᱥᱟ.ᱜᱟ.ᱭ ᱠᱚ ᱫᱚ ᱦᱚ ᱮᱫᱟ। ᱠᱞᱟᱭᱤᱰ ᱥᱟᱨᱵᱷᱟᱨ ᱠᱚᱣᱟᱜ ᱢᱚᱛᱛᱮ (P2P-Peer to Peer) ᱵᱚᱴ ᱯᱨᱳᱜᱨᱟᱢ ᱢᱤᱫ​ ᱜᱮ ᱠᱟ.ᱢᱤᱭᱟ। ᱚᱱᱟ ᱵᱟᱵᱚᱛᱛᱮ ᱩᱱᱠᱩᱣᱟᱜ ᱟᱨ ᱢᱩᱲᱩᱛ ᱥᱟᱨᱵᱷᱟᱨ ᱨᱮᱱᱟᱜ ᱛᱟᱞᱟᱛᱮ ᱥᱟ.ᱜᱟ.ᱭ ᱵᱟᱝ ᱨᱮᱦᱚ ᱜᱟᱱᱚᱜ ᱜᱮᱭᱟ।
ᱠᱞᱟᱭᱤᱰ ᱥᱟᱨᱵᱷᱟᱨ ᱢᱚᱰᱮᱞ(Client-server model)
ᱤᱱᱴᱟᱨᱱᱮᱴ ᱨᱮᱱᱟᱜ ᱯᱩᱭᱞᱩ ᱥᱮᱫ ᱵᱚᱴᱱᱮᱰ ᱠᱚ ᱞᱠᱟᱭᱤᱰ ᱥᱟᱨᱵᱷᱟᱨ ᱱᱚᱠᱥᱟ ᱩᱱᱩᱥᱟᱨᱮ ᱠᱟᱢᱤ ᱛᱟᱦᱮᱫ ᱠᱚ । ᱥᱟᱫᱷᱟᱨᱚᱱᱛᱚ, ᱱᱚᱣᱟ ᱵᱚᱴ ᱠᱚ ᱫᱚ (IRC-Internet Relay Chat) ᱱᱮᱴᱣᱟᱨᱠ ᱠᱤᱝᱵᱟ ᱳᱭᱮᱵ ᱥᱟᱭᱤᱰ ᱥᱟᱦᱴᱟ ᱨᱮᱱᱟᱜ ᱛᱟᱞᱟᱛᱮ ᱠᱟᱢᱤ ᱠᱟᱱᱟ। ᱜᱷᱟ.ᱞ ᱟᱱ ᱠᱞᱟᱭᱤᱰ ᱨᱮᱱ ᱢᱟᱲᱟᱝ ᱨᱮ ᱠᱷᱚᱱ​ ᱟᱜ ᱱᱤᱨᱫᱷᱟᱨᱤᱛᱚ ᱢᱤᱫᱴᱟᱝ ᱡᱟᱭᱜᱟ ᱫᱚᱠᱷᱚᱞ ᱠᱟᱛᱮ​ ᱥᱟᱨᱵᱷᱟᱨ ᱠᱷᱚᱱ ᱟᱜ ᱱᱤᱨᱫᱮᱥ ᱞᱟ.ᱜᱤᱫ ᱛᱟᱜᱤ ᱠᱟᱜ-ᱟ। ᱵᱚᱴ ᱨᱮᱱᱟᱜ ᱥᱟᱢᱲᱟᱣ ᱥᱟᱨᱵᱷᱟᱨ ᱨᱮ ᱩᱱᱤ ᱦᱚ ᱥᱮᱞᱮᱫ ᱫᱟᱲᱮᱭᱟᱜ -ᱟ, ᱡᱟᱦᱟᱭ ᱥᱟᱨᱵᱷᱟᱨ ᱜᱷᱟ.ᱞ ᱟᱠᱟᱱ ᱠᱞᱟᱭᱤᱰ ᱠᱚ ᱟᱲᱟᱜ ᱫᱟᱲᱮᱭᱟ ᱠᱚᱣᱟ । ᱠᱞᱟᱭᱤᱰ ᱨᱮ ᱵᱚᱴ ᱠᱚ ᱩᱫᱩᱜ ᱩᱱᱩᱡᱟᱭᱤ ᱠᱟᱢᱤ ᱠᱟᱛᱮ ᱥᱟ.ᱠᱷᱭᱟ.ᱛ ᱥᱟᱨᱵᱷᱟᱨ ᱨᱮ ᱵᱷᱮᱡᱟᱭᱟ। IRC ᱵᱚᱴᱱᱮᱰ ᱠᱚ ᱠᱷᱮᱛᱨᱚ ᱨᱮ, ᱜᱷᱟ.ᱞ ᱟᱠᱟᱱ ᱠᱞᱟᱭᱤᱰ ᱡᱟᱦᱟᱭ ᱜᱷᱟ.ᱞ IRC ᱥᱟᱶ ᱥᱮᱞᱮᱫ ᱦᱩᱭᱩᱜ-ᱟ ᱟᱨ ᱢᱟᱲᱟᱝ ᱠᱷᱚᱱ​ ᱟᱜ ᱵᱚᱴ ᱥᱟᱢᱲᱟᱣ ᱛᱮᱭᱟᱨ ᱟᱠᱟᱱ ᱪᱮᱱᱮᱞ ᱥᱟᱶ ᱥᱮᱞᱮᱫ -ᱟ । ᱱᱚᱣᱟ ᱠᱷᱮᱛᱨᱚ ᱨᱮ IRC ᱛᱟᱞᱟᱛᱮ ᱪᱮᱱᱮᱞ ᱨᱮ ᱱᱤᱨᱫᱮᱥ ᱵᱷᱮᱡᱟᱭᱟ ᱟᱠᱟ ᱠᱳ ᱛᱟᱦᱮᱱᱟ । ᱥᱟᱱᱟᱢ ᱠᱞᱟᱭᱤᱰ ᱠᱚ ᱱᱤᱨᱫᱮᱥ ᱠᱚ ᱢᱟᱱᱟᱣ ᱵᱟᱰᱟᱣ ᱠᱟᱛᱮ ᱪᱟᱞᱟᱣ ᱦᱩᱭᱩᱜ-ᱟ, ᱟᱨ ᱩᱱᱤ​ ᱟᱡᱟᱜ ᱢᱚᱛᱟ ᱢᱚᱛᱛᱮ IRC ᱪᱮᱱᱮᱞ ᱨᱮ ᱥᱟ.ᱠᱷᱭᱟ.ᱛ ᱵᱷᱮᱡᱟᱭᱟ ᱠᱚ । ᱟ.ᱰᱤ ᱢᱟᱲᱟᱝ ᱠᱷᱚᱱ ᱟᱜ IRC ᱜᱟᱞᱢᱟᱨᱟᱣ ᱟᱨ ᱩᱱᱤ​ ᱭᱟᱜ ᱯᱨᱳᱴᱳᱠᱚᱞ ᱠᱟᱨᱚᱱᱛᱮ 'ᱠᱟᱢᱟᱰ ᱚᱯ ᱠᱚᱱᱴᱨᱚᱞ ' ᱵᱷᱤᱛᱤᱨ ᱨᱮ ᱛᱟᱦᱮᱱᱟ​। ᱵᱚᱴ ᱱᱤᱭᱚᱱᱛᱚᱨᱚᱠ ᱟᱡᱛᱮ ᱟᱭᱟᱨᱥᱤ ᱪᱮᱱᱮᱞ ᱛᱮᱭᱟᱨ ᱠᱟᱛᱮ​ ᱡᱟᱛᱮ ᱜᱷᱟ.ᱞ ᱟᱠᱟᱱ ᱠᱞᱟᱭᱤᱰ ᱠᱚ ᱥᱮᱞᱮᱫ ᱫᱟᱲᱮᱭᱟ ᱠᱚᱣᱟ । ᱮᱢᱚᱱ ᱠᱤ ᱱᱤᱭᱚᱱᱛᱚᱨᱚᱠ ᱵᱚᱴ ᱠᱚ ᱱᱤᱨᱫᱮᱥ ᱵᱷᱮᱡᱟ ᱠᱟᱛᱮ ᱪᱮᱱᱮᱞ ᱨᱮᱱᱟᱜ ᱟᱨᱩ ᱯᱷᱮᱨᱟᱣ ᱫᱟᱲᱮᱭᱟ। ᱡᱮᱞᱮᱠᱟ : ᱱᱚᱣᱟ ᱠᱟᱛᱷᱟ​ ᱫᱚ ᱵᱚᱴ ᱱᱤᱭᱚᱱᱛᱚᱨᱚᱠ ᱡᱩᱫᱤ ᱵᱷᱮᱡᱟ ᱢᱚᱱᱮ ᱦᱩᱭᱩᱜ ᱛᱟᱭᱟ #channel ᱨᱮᱱ ᱥᱟᱱᱟᱢ ᱜᱷᱟ.ᱞ ᱟᱠᱟᱱ ᱠᱞᱟᱭᱤᱰ ᱠᱚ www.victim.com ᱨᱮ DDoS ᱜᱷᱟ.ᱞ ᱪᱟᱞᱟᱣ ᱞᱟ.ᱜᱤᱫ ᱟᱨᱡᱤ ᱮᱢᱟ ᱠᱚᱣᱟ । ᱵᱚᱴ ᱠᱞᱟᱭᱤᱰ ᱠᱚ ᱦᱩᱞᱥᱟ.ᱭ ᱮᱛᱚᱦᱚᱵ ᱞᱮᱠᱷᱟᱱ ᱯᱤᱨᱛᱤ ᱠᱟᱛᱷᱟ​ ᱨᱮ ᱱᱚᱝᱠᱟᱱ ᱠᱟᱛᱷᱟ​ ᱵᱷᱮᱡᱟ ᱫᱟᱲᱮᱭᱟ - ᱟᱭᱟᱨᱥᱤ ᱵᱮᱵᱷᱦᱟᱨ ᱨᱮ ᱢᱤᱫᱴᱟᱝ ᱟᱱᱟᱴ ᱜᱮ ᱵᱚᱴ ᱦᱤᱥᱟ.ᱵ ᱛᱮ ᱵᱮᱵᱷᱦᱟᱨ ᱞᱟ.ᱜᱤᱫ ᱡᱷᱚᱛᱚ ᱵᱚᱴ ᱠᱞᱟᱭᱤᱰ ᱠᱚ ᱩᱱᱠᱩᱣᱟᱜ ᱥᱟᱨᱵᱷᱟᱨ, ᱯᱳᱥᱴ ᱟᱨ ᱪᱮᱱᱮᱞ ᱵᱟᱵᱚᱛᱛᱮ ᱚᱵᱚᱥᱥᱚᱭ ᱵᱟᱰᱟᱭ ᱛᱟᱦᱮ ᱫᱚᱨᱠᱟᱨ। ᱢᱟᱞᱣᱟᱨ ᱵᱤᱨᱩᱫᱤᱭᱟ. ᱠᱚ (Anti-malware) ᱜᱷᱟᱶᱛᱟ ᱠᱚ ᱵᱟᱰᱟᱭ ᱞᱮᱠᱷᱟᱱ ᱪᱮᱱᱮᱞ ᱠᱚ ᱢᱩᱪᱟ.ᱫ ᱫᱟᱲᱮᱭᱟᱜ -ᱟ ,ᱡᱟᱛᱮ ᱵᱚᱴᱱᱮᱴ ᱦᱩᱞᱥᱟ.ᱭ ᱠᱷᱚᱱ ᱟᱜ ᱵᱤᱨᱩᱫᱤᱭᱟ. ᱫᱟᱲᱮᱭᱟᱜ-ᱟ। ᱡᱩᱫᱤ ᱱᱚᱝᱠᱟ ᱦᱩᱭᱩᱜ-ᱟ ,ᱛᱟᱭ ᱠᱞᱟᱭᱤᱰ ᱠᱚ ᱜᱷᱟ.ᱞ ᱟᱠᱟᱱ ᱦᱟᱞᱚᱛ ᱨᱮ ᱛᱟᱦᱮᱱᱟᱠᱚ । ᱩᱱᱠᱩ ᱫᱚ ᱚᱠᱟ ᱱᱤᱨᱫᱮᱥ ᱦᱚ ᱵᱟᱝ ᱠᱚ ᱦᱟᱛᱟᱣᱟ ᱫᱟᱲᱮᱭᱟᱜ ᱠᱟᱱᱟ, ᱚᱱᱟ ᱠᱷᱮᱛᱨᱚ ᱨᱮ ᱥᱩᱯᱛᱚ ᱦᱟᱞᱚᱛ ᱨᱮ ᱠᱞᱟᱭᱤᱰ ᱠᱚ ᱛᱟᱦᱮᱱᱟᱠᱚ । ᱱᱚᱣᱟ ᱟᱱᱟᱴ ᱥᱟᱞᱦᱮ ᱨᱮ, ᱢᱤᱫᱴᱟᱝ ᱵᱚᱴᱱᱮᱴ ᱨᱮᱱᱟᱜ ᱟᱭᱟᱨᱥᱤ ᱥᱟᱨᱵᱷᱟᱨ ᱥᱮ ᱟᱭᱢᱟ ᱪᱮᱱᱮᱞ ᱛᱟᱦᱮ ᱫᱟᱲᱮᱭᱟᱜ-ᱟ। ᱡᱩᱫᱤ ᱡᱟᱦᱟ ᱢᱤᱫᱴᱟᱝ ᱥᱟᱨᱵᱷᱟᱨ ᱥᱮ ᱪᱮᱱᱮᱞ ᱢᱩᱪᱟ.ᱫ ᱦᱩᱭᱩᱜ-ᱟ,ᱚᱱᱟ ᱦᱟᱞᱚᱛ ᱨᱮ ᱵᱚᱴ ᱠᱚ ᱮᱴᱟᱜ ᱟᱨ ᱢᱤᱫᱴᱟᱝ ᱥᱟᱨᱵᱷᱟᱨ ᱥᱮ ᱪᱮᱱᱮᱞ ᱨᱮᱱᱟᱜ ᱴᱷᱟᱶ ᱵᱚᱫᱚᱞ ᱫᱟᱲᱮᱭᱟᱜ-ᱟ। ᱛᱟᱨᱯᱚᱨᱮ ᱦᱚ ᱟᱭᱟᱨᱥᱤ ᱪᱚᱞᱟᱠᱟᱞᱤᱱ ᱱᱚᱡᱚᱨ ᱫᱚ ᱦᱚ ᱠᱟᱛᱮ​ ᱪᱮᱱᱮᱞ ᱥᱮ ᱥᱟᱨᱵᱷᱟᱨ ᱯᱟᱡᱟ ᱧᱟᱢ ᱠᱟᱛᱮ ᱚᱱᱟ ᱠᱚ ᱢᱩᱪᱟ.ᱫ ᱠᱚᱨᱟᱣ ᱥᱟᱢᱵᱷᱚᱵ। ᱟᱭᱢᱟ ᱥᱮᱬᱟ ᱵᱚᱴᱱᱮᱴ ᱟᱭᱟᱨᱥᱤ ᱵᱚᱫᱚᱞ ᱛᱮ ᱰᱚᱢᱮᱱ (domain) ᱵᱮᱵᱷᱦᱟᱨ ᱛᱟᱦᱮᱫ ᱠᱚ। ᱚᱱᱟ ᱠᱚ ᱢᱩᱬᱩᱛᱚ ᱵᱮᱜᱷᱚᱴᱚᱱ ᱦᱚᱥᱴᱤᱝ ᱥᱟᱨᱵᱷᱤᱥᱨᱮ ᱡᱟᱭᱜᱟ ᱦᱟᱛᱟᱣᱟ ।
(Peer-to-Peer)
ᱟᱭᱟᱨᱥᱤ ᱵᱚᱴ ᱠᱚ ᱯᱟᱡᱟ ᱧᱟᱢ ᱜᱷᱟ.ᱞ ᱟᱠᱟᱱ ᱞᱟ.ᱜᱤᱫ ᱵᱚᱴ ᱱᱤᱭᱚᱱᱛᱚᱨᱚᱠ ᱯᱮᱭᱟᱨ-ᱴᱩ-ᱯᱮᱭᱟᱨ ᱱᱮᱴᱣᱟᱨᱠ ᱢᱟᱞᱣᱟᱨ ᱯᱟᱥᱱᱟᱣ ᱫᱟᱲᱮᱭᱟᱜ-ᱟ। ᱚᱱᱟ ᱠᱚ ᱵᱚᱴ ᱠᱚ ᱰᱤᱡᱤᱴᱮᱞ ᱥᱩᱦᱤ ᱵᱮᱵᱷᱦᱟᱨ ᱠᱟᱛᱮ ᱡᱟᱛᱮ ᱯᱨᱟᱭᱵᱷᱮᱰ ᱠᱤ (Private Key) ᱵᱟᱵᱚᱛᱛᱮ ᱚᱱᱟ ᱠᱚ ᱱᱤᱭᱚᱱᱛᱚᱨᱚᱠ ᱵᱟᱭ ᱫᱟᱲᱮᱭᱟᱜ-ᱟ। ᱚᱱᱟ ᱞᱮᱠᱟᱱᱟᱜ ᱵᱚᱴᱱᱮᱴ ᱨᱮᱱᱟᱜ ᱫᱟ.ᱭᱠᱟ. ᱦᱩᱭᱩᱜ ᱠᱟᱱᱟ - Gameover ZeuS ᱟᱨ ZeroAccess ᱵᱚᱴᱱᱮᱴ ᱨᱮ। ᱛᱩᱞᱟ. ᱡᱚᱠᱷᱟ ᱱᱟᱣᱟ ᱵᱚᱴᱱᱮᱴ ᱠᱚ ᱯᱮᱭᱟᱨ-ᱴᱩ-ᱯᱮᱭᱟᱨ ᱱᱮᱴᱣᱟᱨᱠ ᱯᱩᱨᱟ.ᱫᱚᱢᱮ ᱠᱟ.ᱢᱤ ᱫᱟᱲᱮᱭᱟᱜ-ᱟ। ᱛᱟᱞᱢᱟ ᱞᱮᱠᱟᱛᱮ​ ᱡᱟᱦᱟ ᱥᱟᱨᱵᱷᱟᱨ ᱨᱮ ᱥᱟᱶᱛᱮ ᱡᱳᱜᱟᱡᱩᱜ ᱵᱟᱵᱚᱛᱛᱮ ᱯᱮᱭᱟᱨ-ᱴᱩ-ᱯᱮᱭᱟᱨ ᱢᱤᱫ ᱥᱟᱶᱛᱮ ᱠᱞᱟᱭᱤᱰ ᱨᱮ ᱟᱨ ᱟᱫᱮᱥ ᱮᱢᱚᱜᱤᱭᱟ. ᱞᱮᱠᱟᱛᱮ ᱦᱤᱥᱟ.ᱵ ᱛᱮ ᱠᱟᱢᱤᱭᱟ । ᱚᱱᱟ ᱵᱚᱫᱚᱞ ᱛᱮ ᱛᱟᱞᱢᱟ ᱥᱟᱨᱵᱷᱟᱨ ᱴᱮᱦᱟᱰ ᱵᱚᱴᱱᱮᱴ ᱛᱩᱞᱟ.ᱡᱚᱠᱷᱟ ᱨᱮᱱᱟᱜ ᱵᱮᱨᱛᱷᱚᱛᱟ ᱥᱚᱝ ᱠᱚᱢ ᱦᱩᱭᱩᱜ-ᱟ। ᱢᱤᱫ ᱞᱮᱠᱟᱱᱟᱜ ᱮᱴᱟᱜ ᱜᱷᱟᱞ ᱢᱮᱥᱤᱱ ᱨᱮᱱᱟᱜ ᱯᱟᱡᱟᱛᱮ ᱵᱚᱴ ᱯᱳᱱᱥᱮᱫ ᱵᱷᱮᱜᱟᱨ ᱵᱷᱮᱜᱟᱨ IP address ᱯᱟᱡᱟ ᱨᱮ ᱛᱟᱦᱮᱱᱟ ᱡᱟᱦᱟ ᱛᱤᱱ ᱫᱷᱟᱵᱤᱡ ᱚᱱᱠᱟᱱᱟᱜ ᱵᱟᱭ ᱯᱟᱡᱟ ᱧᱟᱢᱟ । ᱛᱟᱭᱚᱢ ᱵᱚᱴ ᱩᱱᱚᱠᱛᱚ ᱱᱟᱱᱟ ᱦᱩᱱᱟ.ᱨ ᱵᱷᱮᱜᱟᱨ ᱥᱟ.ᱠᱷᱭᱟ.ᱛ ᱡᱮᱞᱮᱠᱟ - ᱥᱚᱯᱴᱟᱣᱟᱨ ᱵᱷᱟᱨᱥᱚᱱ ᱥᱮ ᱩᱱᱠᱩᱣᱟᱜ ᱵᱚᱴ ᱛᱟᱞᱤᱠᱟ ᱮᱢᱟᱱ ᱯᱩᱭᱞᱩ ᱵᱚᱴ ᱥᱚᱨ ᱨᱮ ᱵᱷᱮᱡᱟ ᱟᱠᱟᱱ ᱛᱟᱦᱮᱱᱟ। ᱛᱟᱭᱚᱢ ᱟᱠᱟᱱ ᱵᱚᱴ ᱠᱚ ᱞᱟᱦᱟ ᱞᱟ.ᱜᱤᱫ ᱦᱟᱞᱜᱟᱛᱟ ᱞᱟ.ᱠᱛᱤᱜ-ᱟ ।
ᱵᱚᱴᱱᱮᱴ ᱨᱮᱱᱟᱜ​ ᱢᱳᱞᱤᱠ ᱩᱛᱯᱟᱫᱟᱱ ᱥᱩᱢᱮᱫ
ᱵᱚᱴᱱᱮᱴ ᱨᱮ ᱱᱟᱱᱟ ᱦᱩᱱᱟ.ᱨ ᱩᱛᱯᱟᱫᱟᱱ ᱥᱩᱢᱮᱫ ᱢᱮᱱᱟᱭᱟ। ᱚᱱᱟ ᱢᱩᱫ ᱨᱮ ᱠᱤᱪᱷᱩ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱵᱚᱨᱱᱟ ᱠᱚ ᱦᱩᱭᱩᱜ ᱠᱟᱱᱟ -
ᱠᱟᱢᱟᱰ ᱚᱯ ᱠᱚᱱᱴᱨᱚᱞ
ᱠᱚᱢᱯᱤᱭᱩᱴᱟᱨ ᱥᱟᱶ ᱥᱤᱠᱤᱭᱩᱨᱤᱴᱤ ᱵᱷᱟᱵᱛᱮ, ᱠᱟᱢᱟᱰ ᱚᱯ ᱠᱚᱱᱴᱨᱚᱞ ᱠᱟᱴᱷᱟᱢᱚ ᱥᱟᱨᱵᱷᱟᱨ ᱟᱨ ᱮᱴᱟᱜ ᱯᱨᱳᱡᱩᱠᱛᱤ ᱜᱚᱲᱦᱚᱱ ᱥᱟᱶ ᱡᱟᱦᱟ ᱩᱫᱮᱥᱚᱥᱚ ᱢᱟᱞᱣᱟᱨ ᱛᱚᱛᱷᱟ ᱵᱚᱴᱱᱮᱴ ᱨᱮᱱᱟᱜ ᱥᱟᱢᱲᱟᱣ। ᱠᱟᱢᱟᱰ ᱚᱯ ᱠᱚᱱᱴᱨᱚᱞ ᱦᱩᱭᱩᱜ ᱠᱟᱱᱟ ᱢᱟᱞᱣᱟᱨ ᱚᱯᱟᱨᱮᱴᱟᱨ ᱫᱟᱨᱟ ᱛᱮ ᱥᱟᱢᱲᱟᱣ ᱟᱨ ᱩᱱᱠᱩ ᱟᱯᱱᱟᱨ ᱦᱟᱰᱣᱟᱨ ᱨᱮᱱᱟᱜ ᱛᱟᱞᱟᱛᱮ ᱥᱟᱢᱲᱟᱣ ᱠᱟᱛᱮ ᱫᱚᱦᱚᱭᱟ। (Fast-flux DNS) ᱛᱮ ᱠᱚᱱᱴᱨᱚᱞ ᱥᱟᱨᱵᱷᱟᱨ ᱯᱟᱡᱟ ᱧᱟᱢ ᱠᱟᱛᱮ ᱠᱷᱟᱨᱟᱯ ᱠᱚᱨᱟᱣ ᱥᱚᱢᱵᱷᱚᱵ, ᱡᱩᱫᱤᱭᱚ ᱥᱟᱨᱟᱫᱤᱱ ᱟ.ᱨᱩ ᱯᱷᱮᱨᱟᱜ ᱠᱟᱱᱟ । ᱠᱚᱱᱴᱨᱚᱞ ᱥᱟᱨᱵᱷᱟᱨ ᱫᱤᱱᱟ.ᱢ ᱧᱩᱛᱩᱢ ᱩᱛᱱᱟ.ᱣ ᱮᱞᱜᱚᱨᱤᱫᱮᱢ ᱵᱮᱵᱷᱦᱟᱨ ᱠᱟᱛᱮ ᱢᱤᱫ DNS ᱠᱷᱚᱱ ᱟᱜ ᱟᱨ ᱢᱤᱫᱴᱟᱝ DNS ᱨᱮ ᱟ.ᱨᱩ ᱫᱟᱲᱮᱭᱟᱜᱟ। ᱠᱤᱪᱷᱩ ᱠᱷᱮᱛᱨᱚ ᱨᱮ, ᱠᱚᱢᱯᱤᱭᱩᱴᱟᱨ ᱨᱩᱠᱷᱤᱭᱟ. ᱵᱤᱥᱮᱥᱚᱠᱠᱚ ᱥᱚᱯᱷᱚᱞ ᱵᱷᱟᱵᱛᱮ ᱢᱟᱞᱣᱟᱨ ᱠᱟᱢᱟᱰ ᱮᱰ ᱠᱚᱱᱴᱨᱚᱞ ᱱᱮᱴᱣᱟᱨᱠ ᱨᱟ.ᱯᱩᱫ ᱞᱟ.ᱜᱤᱫ ᱠᱚ ᱥᱚᱠᱷᱚᱢ ᱟᱠᱟᱱᱟ। ᱚᱱᱟ ᱢᱤᱫ ᱨᱮ ᱢᱮᱱᱟᱜᱟ - ᱥᱟᱨᱵᱷᱟᱨ ᱟᱴᱚᱠ ᱠᱚᱨᱟᱣ, ᱥᱟᱨᱵᱷᱟᱨ ᱤᱱᱴᱟᱨᱱᱮᱰ ᱠᱷᱚᱱ ᱟᱜ ᱵᱷᱮᱜᱟᱨ ᱠᱚᱨᱟᱣ, ᱡᱟᱦᱟ ᱰᱚᱢᱮᱱ ᱫᱟᱨᱟᱭ ᱛᱮ ᱢᱟᱞᱣᱟᱨ ᱨᱮᱱᱟᱜ ᱠᱟᱢᱟᱰ ᱮᱰ ᱠᱚᱱᱴᱨᱚᱞ ᱥᱟᱨᱵᱷᱟᱨ ᱨᱮ ᱥᱟ.ᱜᱟ.ᱭᱟ ᱚᱱᱟ ᱠᱚ ᱵᱟᱛᱤᱞ ᱠᱚᱨᱟᱣ ᱵᱟᱝᱠᱷᱟᱱ ᱠᱟᱢᱟᱰ ᱮᱰ ᱠᱚᱱᱴᱨᱚᱞ ᱱᱮᱴᱣᱟᱨᱠ ᱜᱮ ᱧᱮᱞ ᱦᱩᱭᱩᱜ । ᱚᱱᱟ ᱨᱮᱱᱟᱜ ᱚᱨᱡᱚ ᱥᱩᱨᱩᱯ,ᱠᱟᱢᱟᱰ ᱮᱰ ᱠᱚᱱᱴᱨᱚᱞ ᱪᱟᱪᱞᱟᱣᱤᱭᱟ. ᱠᱚ ᱠᱳᱥᱚᱞ ᱵᱚᱫᱚᱞ ᱟᱠᱟ ᱢᱮᱱᱟᱜ ᱠᱚᱣᱟ। ᱡᱮᱞᱮᱠᱟ -ᱠᱟᱢᱟᱰ ᱮᱰ ᱠᱚᱱᱴᱨᱚᱞ ᱱᱮᱴᱣᱟᱨᱠ ᱪᱟᱞᱟᱜ ᱱᱟᱯᱟᱭ IRC ᱥᱮ (Tor) ᱠᱟᱴᱷᱟᱢᱚ ᱩᱠᱩ ᱨᱮ ᱪᱟᱞᱟᱣ ᱦᱩᱭᱩᱜ -ᱟ, ᱯᱮᱭᱟᱨ-ᱴᱩ-ᱯᱮᱭᱟᱨ ᱱᱮᱴᱣᱟᱨᱠ ᱟᱭᱢᱟ ᱪᱟᱪᱞᱟᱣᱤᱭᱟ. ᱠᱚ ᱡᱟᱛᱮ ᱱᱤᱨᱫᱤᱥᱴᱚ ᱥᱟᱨᱵᱷᱟᱨ ᱪᱮᱛᱟᱱ ᱨᱮ ᱴᱮᱦᱟᱰ ᱠᱚᱢᱚᱜ ᱢᱟ ᱟᱨ ᱯᱟᱵᱞᱤᱠ ᱠᱤ ᱮᱱᱠᱨᱤᱯᱥᱚᱱ ᱵᱮᱵᱷᱦᱟᱨ ᱛᱟᱞᱟ ᱛᱮ ᱱᱮᱴᱣᱟᱨᱠ ᱫᱚᱠᱷᱚᱞ ᱫᱟᱨᱟᱢ ᱢᱮ ।
ᱡᱚᱢᱵᱤ ᱠᱚᱢᱯᱤᱭᱩᱴᱟᱨ(Zombie computer)
ᱠᱚᱢᱯᱤᱭᱩᱴᱟᱨ ᱥᱟᱭᱤᱱᱥ ᱨᱮ,ᱡᱚᱢᱵᱤ ᱠᱚᱢᱯᱤᱭᱩᱴᱟᱨ ᱞᱟ.ᱭᱛᱮ ᱮᱢᱚᱱ ᱢᱤᱫ ᱠᱚᱢᱯᱤᱭᱩᱴᱟᱨ ᱵᱩᱡᱷᱟ.ᱜ -ᱟ ᱡᱟᱦᱟᱭ ᱤᱱᱴᱟᱨᱱᱮᱴ ᱥᱮᱞᱮᱫ ᱟᱨ ᱡᱟᱦᱟᱭ ᱦᱮᱠᱟᱨ ᱠᱚᱢᱯᱤᱭᱩᱴᱟᱨ ᱦᱮᱠᱟᱨ ᱥᱮ (Trojan Horse) ᱫᱟᱨᱟᱭ ᱥᱟᱢᱲᱟᱣ-ᱟ ᱟᱨ ᱥᱟ.ᱜᱤᱧ ᱠᱷᱚᱱ​ ᱟᱜ ᱥᱟᱢᱲᱟᱣ ᱛᱟᱞᱟᱛᱮ ᱡᱟᱦᱟᱭ ᱫᱟᱨᱟᱭ ᱛᱮ ᱱᱟᱱᱟ ᱦᱩᱱᱟ.ᱨ ᱜᱮᱭᱟᱱ ᱢᱩᱞᱚᱠ ᱠᱟᱢᱤ ᱥᱚᱢᱵᱷᱚᱵ। ᱵᱚᱴᱱᱮᱰ ᱡᱚᱢᱵᱤ ᱠᱚᱢᱯᱤᱭᱩᱴᱟᱨ ᱫᱟᱨᱟᱭ ᱛᱮ ᱯᱨᱟᱭ ᱱᱟᱱᱟ ᱦᱩᱱᱟ.ᱨ ᱥᱯᱟᱢ ᱤᱢᱮᱞ ᱠᱷᱚᱱ​ ᱟᱜ ᱮᱛᱚᱦᱚᱵ ᱠᱟᱛᱮ (DDoS) ᱦᱩᱞᱥᱟ.ᱭ ᱛᱟᱦᱮᱫ ᱠᱚ । ᱵᱤᱥᱤᱨ ᱵᱷᱟᱠ ᱠᱷᱮᱛᱨᱚ ᱨᱮ ᱡᱚᱢᱵᱤ ᱠᱚᱢᱯᱤᱭᱩᱴᱟᱨ ᱨᱮᱱᱟᱜ ᱱᱤᱡᱮ ᱜᱮ ᱥᱟᱲᱟ ᱥᱚᱵᱫᱚ ᱵᱟᱭ ᱧᱟᱢᱟ ᱩᱱᱤᱦᱟᱜ ᱥᱤᱥᱴᱮᱢ ᱡᱚᱢᱵᱤ ᱦᱤᱥᱟ.ᱵ ᱛᱮ ᱠᱟᱢᱤ ᱛᱟᱦᱮᱫ। ᱡᱮᱦᱮᱛᱩ ᱢᱟᱞᱤᱠ ᱟᱜ ᱵᱟᱝ ᱜᱮᱭᱟᱱ ᱛᱮ ᱦᱩᱭᱩᱜ-ᱟ, ᱚᱱᱟ ᱠᱷᱟᱛᱤᱨ ᱨᱩᱯᱚᱠ ᱢᱮᱱᱮᱠ ᱢᱤᱫ ᱡᱚᱢᱵᱤ ᱥᱟᱶ ᱛᱩᱞᱟ. ᱡᱚᱠᱷᱟ ᱦᱩᱭ ᱟᱠᱟᱱᱟ । ᱟ.ᱰᱤ ᱜᱚᱴᱟᱝ ᱵᱚᱴᱱᱮᱰ ᱢᱤᱥᱤᱱ ᱢᱤᱫ ᱠᱟᱛᱮ ᱰᱮᱱᱟᱭᱤᱞ ᱚᱯ ᱥᱟᱨᱵᱷᱤᱥ ᱦᱚ ᱡᱚᱢᱵᱤ ᱜᱟᱫᱮᱞ ᱥᱟᱶ ᱛᱩᱞᱟ. ᱡᱚᱠᱷᱟ ᱦᱩᱭᱩᱜ-ᱟ।
ᱴᱤᱨ
ᱴᱤᱨ ᱫᱚ ᱯᱩᱨᱟᱹ ᱵᱷᱟᱨᱚᱛ ᱨᱮ ᱟᱹᱰᱤ ᱧᱩᱛᱩᱢᱟᱱ ᱠᱷᱮᱞ ᱠᱟᱱᱟ ᱾ ᱱᱚᱶᱟ ᱫᱚ ᱢᱮᱱ ᱞᱮᱠᱷᱟᱱ ᱦᱟᱯᱟ ᱞᱮᱠᱟᱱᱟᱜ ᱛᱮ ᱮᱱᱮᱡ ᱦᱩᱭᱩᱜᱼᱟ ᱡᱟᱦᱟᱸ ᱨᱮᱭᱟᱜ ᱡᱤᱞᱤᱧ ᱫᱚ ᱵᱮᱥᱵᱚᱞ ᱟᱨᱵᱟᱝ ᱠᱨᱤᱠᱮᱴ ᱨᱮᱭᱟᱜ ᱵᱮᱴ ᱵᱟᱨᱟᱵᱟᱹᱨᱤ ᱦᱩᱭᱩᱜᱼᱟ ᱾ ᱱᱚᱝᱠᱟᱱᱟᱜ ᱜᱮ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱠᱟᱰᱮᱡ ᱫᱚ ᱴᱤᱨ ᱠᱚ ᱢᱮᱛᱟᱜᱼᱟ ᱡᱟᱦᱟᱸ ᱫᱚ ᱵᱟᱱᱟᱨ ᱢᱩᱪᱟᱹᱫ ᱯᱟᱦᱴᱟ ᱪᱩᱸᱭᱦᱩᱨ ᱟᱨᱵᱟᱝ ᱜᱟᱥᱟᱣ ᱟᱠᱟᱫ ᱞᱮᱠᱟ ᱛᱟᱦᱮᱸᱱᱟ ᱾
ᱮᱱᱮᱡ ᱨᱮᱭᱟᱜ ᱦᱩᱫᱤᱥ ᱫᱚ ᱦᱟᱯᱟ ᱛᱮ ᱴᱤᱨ ᱫᱟᱞ ᱦᱩᱭᱩᱜᱼᱟ ᱾ ᱴᱤᱨ ᱫᱚ ᱚᱛᱨᱮ ᱫᱚᱦᱚ ᱠᱟᱛᱮ ᱦᱟᱯᱟ ᱛᱮ ᱢᱤᱫ ᱯᱟᱦᱴᱟ ᱠᱚ ᱫᱟᱞᱟ ᱡᱟᱦᱟᱸ ᱠᱷᱟᱹᱛᱤᱨ ᱴᱤᱨ ᱫᱚ ᱦᱚᱭ ᱨᱮ ᱯᱷᱟᱹᱱᱴᱤᱞ ᱨᱟᱠᱟᱵᱼᱟ ᱾ ᱴᱤᱨ ᱚᱛᱨᱮ ᱧᱩᱨᱩᱜ ᱢᱟᱬᱟᱝ ᱨᱮᱜᱮ ᱪᱮᱛᱟᱱ ᱨᱮ ᱟᱨ ᱦᱚᱸ ᱦᱟᱯᱟ ᱛᱮ ᱫᱟᱞ ᱦᱩᱭᱩᱜᱼᱟ ᱾ ᱡᱟᱦᱟᱸᱭ ᱠᱷᱮᱞᱚᱸᱰᱤᱭᱟᱹ ᱵᱟᱹᱲᱛᱤ ᱥᱟᱺᱜᱤᱧ ᱫᱷᱟᱹᱵᱤᱡ ᱮ ᱫᱟᱞ ᱫᱟᱲᱮᱭᱟᱜᱼᱟ, ᱩᱱᱤ ᱜᱮᱭ ᱡᱤᱛᱠᱟᱹᱨᱚᱜᱼᱟ ᱾
ᱱᱚᱶᱟ ᱮᱱᱮᱡ ᱞᱟᱹᱜᱤᱫ ᱫᱚ ᱠᱚᱢ ᱠᱷᱚᱱ ᱠᱚᱢ ᱵᱟᱨᱭᱟ ᱠᱷᱮᱞᱚᱸᱰᱤᱭᱟᱹ ᱫᱚ ᱠᱤᱱ ᱞᱟᱹᱠᱛᱤᱜ ᱜᱮᱭᱟ ᱾ ᱮᱱᱮᱡ ᱮᱛᱚᱦᱚᱵ ᱢᱟᱬᱟᱝ ᱨᱮ ᱚᱛᱨᱮ ᱢᱤᱫ ᱱᱟᱥᱮ ᱠᱷᱟᱺᱭᱩᱜ ᱰᱷᱚᱰᱟ ᱠᱚ ᱞᱟᱭᱟ ᱾ ᱟᱫᱚ ᱚᱱᱟᱨᱮ ᱴᱤᱨ ᱫᱚᱦᱚ ᱠᱟᱛᱮ ᱦᱟᱯᱟ ᱛᱮᱠᱚ ᱫᱟᱞ ᱯᱷᱟᱹᱱᱴᱤᱞᱟ ᱾ ᱡᱩᱫᱤ ᱥᱟᱢᱟᱝ ᱨᱮᱭ ᱛᱤᱸᱜᱩ ᱟᱠᱟᱱ ᱠᱷᱮᱞᱚᱸᱰᱤᱭᱟᱹ ᱴᱤᱨ ᱫᱚ ᱪᱮᱛᱟᱱ ᱨᱮᱜᱮᱭ ᱥᱟᱵ ᱧᱟᱢᱟ ᱮᱱᱠᱷᱱᱟᱱ ᱠᱷᱮᱞᱚᱰᱤᱭᱟᱹ ᱫᱚᱭ ᱦᱟᱨᱟᱣᱜᱼᱟ ᱾ ᱡᱩᱫᱤ ᱱᱚᱝᱠᱟ ᱵᱟᱝ ᱦᱩᱭᱩᱜᱼᱟ ᱥᱟᱢᱟᱝ ᱨᱮ ᱢᱮᱱᱟᱭ ᱠᱷᱮᱞᱚᱸᱰᱤᱭᱟᱹ ᱴᱤᱨ ᱫᱚ ᱦᱟᱯᱟ ᱴᱷᱮᱱ ᱮ ᱫᱟᱞᱟ, ᱡᱟᱦᱟᱸ ᱫᱚ ᱚᱛ ᱨᱮᱭᱟᱜ ᱰᱷᱚᱰᱟ ᱨᱮ ᱫᱚᱦᱚ ᱠᱚᱜᱼᱟ ᱾ ᱡᱩᱫᱤ ᱴᱤᱨ ᱛᱮ ᱦᱟᱯᱟ ᱵᱟᱡᱟᱣᱜᱼᱟ ᱮᱱᱠᱷᱟᱱ ᱠᱷᱮᱞᱚᱸᱰᱤᱭᱟᱹ ᱫᱚᱭ ᱦᱟᱨᱟᱣᱜᱼᱟ ᱾ ᱟᱨ ᱵᱟᱝᱠᱷᱟᱱ ᱫᱚ ᱯᱩᱭᱞᱩ ᱠᱷᱮᱞᱚᱸᱰᱤᱭᱟᱹ ᱟᱨ ᱦᱚᱸ ᱴᱤᱨ ᱨᱮᱭᱟᱜ ᱢᱤᱫ ᱢᱩᱪᱟᱹᱫ ᱮ ᱫᱟᱞᱟ, ᱡᱟᱦᱟᱸᱛᱮ ᱴᱤᱨ ᱫᱚ ᱯᱷᱟᱹᱱᱴᱤᱞ ᱠᱟᱛᱮ ᱪᱮᱛᱟᱱ ᱛᱮ ᱨᱟᱠᱟᱵᱼᱟ ᱱᱚᱶᱟ ᱪᱮᱛᱟᱱ ᱨᱮ ᱟᱨ ᱦᱚᱸᱭ ᱫᱟᱞᱟ ᱟᱨ ᱴᱤᱨ ᱫᱚ ᱟᱨ ᱦᱚᱸ ᱥᱟᱺᱜᱤᱧ ᱛᱮ ᱯᱟᱹᱥᱤᱨ ᱞᱟᱹᱜᱤᱫ ᱮ ᱨᱤᱠᱟᱹᱭᱟ ᱾ ᱡᱩᱫᱤ ᱴᱤᱨ ᱪᱮᱛᱟᱱ ᱨᱮᱜᱮ ᱟᱫ ᱮᱱᱟ ᱮᱱᱠᱷᱟᱱ ᱠᱷᱮᱞᱚᱸᱰᱤᱭᱟᱹ ᱫᱚᱭ ᱦᱟᱨᱟᱣ ᱮᱱᱟ ᱾ ᱟᱨ ᱵᱟᱝ ᱠᱷᱟᱱ ᱫᱚ ᱫᱚᱥᱟᱨ ᱠᱷᱮᱞᱚᱸᱰᱤᱭᱟᱹ ᱚᱸᱰᱮ ᱠᱷᱚᱱ ᱜᱮ ᱴᱤᱨ ᱮ ᱫᱟᱞᱟ ᱟᱨ ᱴᱤᱨ ᱮ ᱵᱟᱡᱟᱣ ᱫᱟᱲᱮᱭᱟᱜ ᱠᱷᱟᱱ ᱫᱚᱥᱟᱨ ᱠᱷᱮᱞᱚᱸᱰᱤᱭᱟᱹ ᱛᱟᱠ ᱮ ᱧᱟᱢᱟ ᱾ ᱡᱩᱫᱤ ᱴᱤᱨ ᱮ ᱫᱟᱞ ᱡᱚᱦᱚᱜ ᱦᱟᱯᱟ ᱚᱛ ᱨᱮᱭ ᱡᱚᱴᱮᱫ ᱦᱚᱪᱚ ᱠᱮᱜᱼᱟ ᱮᱱᱠᱷᱟᱱ ᱠᱷᱮᱞᱚᱸᱰᱤᱭᱟᱹ ᱴᱤᱨ ᱫᱚ ᱮᱥ ᱞᱮᱠᱟ ᱫᱟᱞ ᱛᱮ ᱦᱩᱭ ᱟᱭᱟ ᱫᱚ ᱟᱡᱟᱜ ᱦᱟᱯᱟ ᱥᱟᱵ ᱟᱠᱟᱫ ᱛᱤ ᱫᱚ ᱟᱡᱟᱜ ᱢᱤᱫ ᱡᱟᱸᱜᱟ ᱞᱟᱛᱟᱨ ᱨᱮ ᱛᱟᱦᱮᱸᱱ ᱢᱟ ᱾ ᱱᱚᱶᱟ ᱫᱚ ᱦᱩᱪᱪᱠᱳ ᱠᱚ ᱢᱮᱛᱟᱜᱼᱟ ᱾ ᱴᱤᱨ ᱫᱷᱟᱨᱮ ᱠᱷᱚᱱ ᱫᱟᱞ ᱞᱟᱹᱜᱤᱫ ᱡᱚᱛᱚ ᱠᱷᱮᱞᱚᱸᱰᱤᱭᱟᱹ ᱜᱮ ᱯᱮ ᱫᱷᱟᱣ ᱠᱟᱛᱮ ᱛᱟᱠ ᱠᱚ ᱧᱟᱢᱟ ᱾
ᱥᱚᱱᱛᱚᱨ
ᱱᱚᱶᱟ ᱮᱱᱮᱡ ᱨᱮᱫᱚ ᱢᱮᱫ ᱨᱮ ᱵᱟᱡᱟᱣᱜ ᱨᱮᱭᱟᱜ ᱵᱚᱛᱚᱨ ᱛᱟᱦᱮᱸᱱᱟ ᱾ ᱡᱟᱦᱟᱸ ᱠᱷᱟᱹᱛᱤᱨ ᱱᱚᱶᱟ ᱠᱷᱮᱞ ᱫᱚ ᱟᱹᱰᱤ ᱥᱚᱱᱛᱚᱨ ᱨᱮ ᱛᱟᱦᱮᱸ ᱠᱟᱛᱮ ᱜᱮ ᱮᱱᱮᱡ ᱦᱤᱭᱩᱜᱼᱟ ᱾
ᱮᱠᱞᱟ ᱜᱮ
ᱮᱠᱞᱟ ᱜᱮ ᱢᱤᱫ ᱚᱱᱠᱟᱱ ᱵᱷᱟᱵᱽᱱᱟ ᱠᱟᱱᱟ ᱡᱟᱦᱟᱸ ᱨᱭ ᱦᱚᱲ ᱟᱹᱰᱤ ᱜᱮ ᱠᱷᱟᱹᱞᱤ ᱜᱮ ᱮᱢ ᱟᱹᱭᱠᱟᱹᱣ ᱟ ᱟᱨ ᱮᱠᱞᱟ ᱜᱮᱢ ᱵᱩᱡᱷᱟᱹᱣᱜ ᱟ ᱟᱦᱥᱟᱥ ᱦᱮᱡ ᱟᱢᱟ᱾ ᱟᱨ ᱟᱡᱤᱵᱽ ᱮᱴᱟᱜ ᱜᱮ ᱩᱭᱦᱟᱨ ᱦᱤᱡᱩᱜ ᱟ ᱡᱟᱦᱟᱸᱭ ᱡᱣᱞᱣᱤ- ᱟᱡ ᱛᱮ ᱜᱩᱡᱩᱜ, ᱵᱟᱝ ᱵᱟᱯᱞᱟᱜ, ᱡᱟᱦᱟᱸ ᱞᱮᱠᱟᱛᱮ ᱦᱚᱸ ᱠᱩᱥᱤ ᱨᱟᱹᱥᱠᱟ ᱵᱟᱝ ᱦᱤᱡᱩᱜ ᱟᱨ ᱥᱟᱨᱟ ᱡᱤᱵᱚᱱ ᱟᱯᱱᱟᱨ ᱞᱟᱹᱜᱤᱫ ᱮᱢ ᱩᱭᱦᱟᱹᱨᱟ ᱥᱚᱪ ᱟᱢ ᱵᱟᱹᱭ ᱵᱟᱹᱭ ᱛᱮ ᱰᱤᱯᱨᱥᱚᱱ ᱪᱤᱸᱛᱟ ᱨᱮ ᱵᱚᱱ ᱪᱟᱞᱟᱜ ᱠᱟᱱᱟ, ᱮᱠᱞᱟ ᱡᱚᱠᱷᱟ ᱨᱮ ᱟᱞᱥᱟᱨ ᱠᱷᱟᱞᱤᱮ, ᱟᱣᱚᱸᱪᱷᱤᱛ ᱟᱨ ᱢᱚᱦᱚᱛᱣᱚ ᱦᱤᱱ ᱟᱦᱥᱟᱥ ᱟᱹᱭᱠᱟᱹᱜ ᱞᱮᱱ ᱠᱷᱟᱱ ᱚᱱᱠᱟ ᱟᱹᱭᱠᱟᱹᱜ ᱟ᱾ ᱮᱠᱞᱟ ᱦᱚᱲ ᱫᱚ ᱠᱮᱴᱮᱡ ᱯᱟᱨᱟᱥᱯᱟᱨᱤᱠ ᱥᱟᱹᱜᱟᱹᱭ ᱨᱮ ᱟᱸᱴ ᱜᱮ ᱛᱟᱦᱮᱱ ᱠᱟᱱᱟ᱾ ᱮᱠᱞᱟ ᱟᱹᱲᱟᱹ ᱨᱮᱱᱟᱜ ᱢᱟᱲᱟᱝ ᱯᱟᱦᱚᱞ ᱫᱚᱨᱡᱽ ᱩᱯᱟᱭ ᱣᱤᱞᱤᱭᱟᱢ ᱥᱮᱠᱥᱯᱤᱭᱟᱨ ᱟᱜ ᱠᱚᱨᱤᱚᱞᱮᱱᱚᱫ ᱨᱮ ᱧᱟᱢᱚᱜ ᱟ, ᱰᱤᱯᱨᱥᱚᱱ ᱨᱮᱱᱟᱜ ᱩᱯᱪᱟᱨ ᱟᱭᱚ ᱣᱟᱜ ᱟᱥᱤᱥ ᱮᱠᱭᱩᱯᱨᱮᱥᱚᱨ - ᱮᱠᱭᱩ ᱯᱚᱸᱪᱚᱨ ᱟᱨ ᱭᱚᱜᱟ ᱥᱮᱸᱴᱟᱨ ᱨᱮ ᱦᱟᱛᱟᱣ ᱦᱩᱭ ᱫᱟᱲᱮᱭᱟᱜ ᱟ᱾
"Though I go alone, like a lonely dragon..." ᱯᱩᱱᱟᱭ ᱦᱟᱹᱴᱤᱧ ᱠᱟᱛᱷᱟ ᱛᱮ
ᱮᱠᱞᱟ ᱨᱮᱱᱟᱜ ᱵᱤᱵᱷᱮᱫ
ᱡᱤᱱ ᱡᱮᱠᱥᱚ ᱦᱮᱱᱚᱨ, ᱮᱠᱟᱸᱛ ᱱᱤᱪᱚᱞ ᱮᱠᱞᱟ ᱟᱨ ᱮᱠᱞᱟ ᱜᱮ ᱛᱟᱦᱮᱱ ᱢᱤᱫ ᱥᱟᱢᱟᱱ ᱵᱟᱹᱱᱩᱭ ᱟ᱾ ᱟᱹᱰᱤ ᱜᱟᱱ ᱦᱚᱲ ᱟᱭᱢᱟ ᱞᱮᱠᱟ ᱠᱚ ᱧᱮᱞ ᱟᱠᱟᱱᱟ ᱵᱟᱨᱭᱟ ᱯᱚᱨᱤᱥᱛᱤᱛᱷᱤ ᱞᱮᱠᱟᱛᱮ ᱨᱮ ᱠᱚᱨᱚᱱᱰᱤᱦᱤ ᱥᱮ ᱤᱪᱷᱟ ᱢᱚᱱᱮ ᱛᱮ ᱦᱚᱸ ᱮᱠᱞᱟ ᱜᱮ ᱠᱚ ᱛᱟᱦᱮᱱ ᱠᱟᱱᱟ᱾ ᱡᱩᱫᱤ ᱱᱟᱶᱟ ᱦᱚᱲ ᱠᱚ ᱠᱚᱸᱴᱨᱚᱞ ᱢᱮᱱᱟᱜ ᱠᱚᱣᱟ ᱠᱷᱟᱱ᱾ ᱡᱩᱫᱤ ᱱᱚᱶᱟ ᱨᱮ ᱥᱟᱦᱟᱣ ᱦᱩᱭᱩᱜ ᱛᱟᱭᱟ᱾ ᱮᱠᱞᱟ ᱦᱩᱭᱩᱜ ᱢᱤᱫ ᱥᱚᱠᱟᱨᱟᱛᱢᱚᱠ, ᱥᱩᱠᱜᱚᱫ ᱟᱨ ᱵᱷᱟᱵᱱᱟ ᱟᱛᱢᱟᱠ ᱨᱩᱯ ᱠᱷᱚᱱ ᱛᱟᱨᱚ ᱛᱟᱡᱟ ᱞᱟᱹᱜᱤᱫ ᱛᱮ ᱟᱱᱩᱵᱷᱟᱣ ᱦᱚᱭ ᱫᱟᱲᱮᱭᱟ ᱟ᱾ ᱮᱠᱞᱟ ᱦᱩᱭ ᱞᱮᱱᱠᱷᱟᱱ ᱟᱨ ᱚᱠᱥᱟᱨ ᱱᱟᱶᱟ ᱨᱮᱱᱟᱜ ᱢᱮᱱᱮᱛ ᱟᱭᱢᱟ ᱦᱚᱲ ᱫᱚ ᱟᱯᱱᱟᱨ ᱤᱪᱷᱟ ᱠᱷᱚᱱ ᱜᱮ ᱮᱠᱞᱟ ᱠᱚ ᱛᱟᱦᱮᱱ ᱠᱟᱱᱟ᱾ ᱚᱣᱟᱸᱪᱷᱤᱛ ᱮᱠᱞᱟ ᱨᱮᱱᱟᱜ ᱠᱩᱲᱟᱹᱭ ᱮᱠᱞᱟ ᱜᱮ ᱟᱠᱮᱞᱟ ᱯᱚᱱ ᱠᱚ ᱢᱮᱛᱟᱣᱟᱜ ᱠᱟᱱᱟ᱾ ᱮᱠᱞᱟᱯᱚᱱ ᱟᱱᱩᱵᱷᱟᱣ ᱠᱚ ᱞᱟᱹᱜᱤᱫ ᱛᱮ ᱮᱠᱞᱟ ᱨᱮᱱᱟᱜ ᱦᱩᱭ ᱨᱮᱱᱟᱜ ᱫᱚᱨᱠᱟᱨᱚᱜ ᱜᱮ ᱵᱟᱹᱱᱩᱜ ᱟ ᱱᱟᱶᱟ ᱫᱚ ᱵᱷᱤᱲ ᱨᱮ ᱯᱮᱨᱮᱡᱽ ᱦᱚᱲ ᱡᱟᱭᱜᱟ ᱨᱮ ᱦᱚᱸ ᱟᱭᱠᱟᱣ ᱫᱟᱲᱮᱭᱟ ᱟᱢ ᱚᱱᱠᱟ ᱦᱩᱭ ᱫᱟᱲᱮᱭᱟᱜ ᱟ᱾ ᱱᱟᱶᱟ ᱨᱮᱱᱟᱜ ᱩᱨᱩᱢ, ᱵᱩᱡᱷᱟᱹᱣᱜ, ᱥᱮ ᱫᱟᱭᱟ ᱨᱮᱱᱟᱜ ᱟᱵᱷᱟᱣ ᱠᱚ ᱨᱩᱯ ᱨᱮ ᱣᱟᱨᱱᱤᱛ ᱦᱩᱭ ᱫᱟᱲᱮᱭᱟᱜ ᱟ᱾ ᱮᱠᱞᱟ ᱯᱚᱱ ᱫᱚ ᱟᱨᱚ ᱦᱚᱲ ᱠᱷᱚᱱ ᱦᱚᱸ ᱟᱞᱜᱟᱣ ᱨᱮᱱᱟᱜ ᱵᱷᱟᱵᱽᱱᱟ ᱨᱮ ᱨᱩᱯ ᱨᱮ ᱣᱚᱨᱬᱤᱛ ᱦᱩᱭ ᱫᱟᱲᱮᱭᱟᱜ ᱟ, ᱵᱷᱟᱞᱮ ᱜᱮ ᱡᱟᱦᱟᱸᱭ ᱦᱚᱲᱢᱚ ᱨᱩᱯ ᱠᱷᱚᱱ ᱫᱚᱥᱟᱨ ᱠᱷᱚᱱ ᱵᱮᱜᱟᱨ ᱦᱩᱭ ᱟᱠᱟᱱ ᱥᱮ ᱵᱟᱝ, ᱱᱟᱶᱟ ᱫᱚ ᱫᱩᱞᱟᱹᱲ ᱥᱮ ᱥᱟᱪᱚᱨᱭᱚ ᱨᱮᱱᱟᱜ ᱛᱟᱲᱚᱯ ᱨᱮᱱᱟᱜ ᱨᱩᱯ ᱛᱭ ᱣᱚᱨᱬᱤᱛ ᱦᱩᱭ ᱫᱟᱲᱮᱭᱟᱜ ᱟ᱾
ᱯᱨᱤᱭᱚᱝᱠᱟ ᱪᱚᱯᱨᱟ
ᱯᱨᱤᱭᱚᱝᱠᱟ ᱪᱚᱯᱨᱟ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ, ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱢᱤᱥ ᱣᱟᱨᱞᱰ ᱒᱐᱐᱐ ᱨᱤᱱᱤᱡ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱥᱟᱶ ᱟᱭᱢᱟ ᱵᱤᱫᱮᱥ ᱨᱮᱱᱟᱜ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟᱭ ᱾ ᱒᱐᱑᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱯᱚᱫᱽᱢᱚᱥᱨᱤ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱞᱟᱦᱟ ᱛᱮ ᱥᱮᱨᱢᱟ ᱥᱟᱬᱮᱥ ᱪᱮᱛᱟᱱ ᱨᱮ ᱯᱟᱲᱦᱟᱣᱜ ᱨᱮᱱᱟᱜ ᱜᱚᱨᱚᱡᱽ ᱛᱟᱦᱮᱸ ᱠᱟᱱ ᱨᱮᱦᱚᱸ, ᱒᱐᱐᱐ ᱥᱟᱞᱮ ᱨᱮ ᱩᱱᱤ ᱫᱚ ᱡᱮᱜᱮᱛ ᱥᱩᱱᱫᱽᱨᱤ ᱢᱟᱹᱱ ᱡᱤᱛᱠᱟᱹᱨ ᱮᱱ ᱛᱟᱭᱚᱢ ᱒᱐᱐᱓ ᱥᱟᱞᱮ ᱨᱮ "ᱫᱚ ᱦᱤᱨᱚ ᱺ ᱞᱚᱵᱽ ᱥᱴᱚᱨᱤ ᱚᱯᱷ ᱮ ᱯᱟᱭ" ᱯᱷᱤᱞᱢ ᱠᱷᱚᱱ ᱟᱡᱟᱜ ᱯᱷᱤᱞᱢ ᱡᱤᱭᱚᱱᱤ ᱮᱱᱦᱚᱵ ᱞᱮᱫ ᱛᱟᱦᱮᱸᱫ ᱾ᱚᱱᱟ ᱛᱟᱭᱚᱢ ᱒᱐᱐᱓ ᱨᱮ ᱟᱱᱫᱟᱡᱽ ᱟᱨ ᱒᱐᱐᱔ ᱥᱟᱞᱮ ᱨᱮ ᱢᱩᱡᱷ ᱥᱮ ᱥᱟᱫᱤ ᱠᱟᱨᱚᱜᱮ ᱯᱷᱤᱞᱢ ᱨᱮ ᱠᱟᱹᱢᱤ ᱠᱟᱛᱮ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮᱭ ᱴᱟᱱᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱵᱮᱜᱚᱨᱵ ᱮᱴᱟᱜ ᱯᱷᱤᱞᱢ ᱮᱛᱨᱟᱡᱽ, ᱠᱨᱤᱥ, ᱰᱚᱱ ᱮᱢᱟᱱ ᱠᱚᱨᱮ ᱠᱟᱹᱢᱤ ᱠᱟᱛᱮ ᱵᱚᱞᱤᱣᱩᱰ ᱨᱮ ᱟᱡᱟᱜ ᱦᱩᱱᱟᱹᱨ ᱨᱮ ᱯᱷᱩᱴᱟᱹᱣ ᱞᱮᱫ ᱛᱟᱦᱮᱸᱫ ᱾
ᱯᱭᱩᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱯᱨᱤᱭᱚᱝᱠᱟ ᱪᱚᱯᱨᱟ ᱫᱚ ᱑᱘ ᱡᱩᱞᱟᱭ ᱑᱙᱘᱒ ᱥᱟᱞᱮ ᱨᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱟᱢᱥᱮᱫᱽᱯᱩᱨ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ᱚᱥᱚᱠ ᱪᱚᱯᱨᱟ ᱟᱨ ᱮᱸᱜᱟᱛ ᱢᱚᱫᱷᱩ ᱪᱚᱯᱨᱟ ᱵᱟᱱᱟᱨ ᱜᱮ ᱥᱤᱧᱚᱛ ᱯᱷᱟᱹᱫ ᱨᱮ ᱛᱤᱠᱪᱷᱤᱭᱟᱹ ᱞᱮᱠᱟᱛᱮ ᱠᱤᱱ ᱛᱟᱦᱮᱸ ᱠᱟᱱᱟ ᱾  ᱟᱡ ᱵᱟᱵᱟ ᱫᱚ ᱯᱚᱧᱡᱟᱵᱤ ᱦᱚᱲ ᱛᱟᱦᱮᱸ ᱠᱟᱱᱟᱭ ᱡᱟᱦᱟᱸᱭ ᱫᱚ ᱚᱢᱵᱚᱲᱟ ᱨᱤᱱᱤᱡ ᱦᱚᱲ ᱛᱟᱦᱮᱸ ᱠᱟᱱᱟᱭ  ᱟᱨ ᱮᱸᱜᱟᱛ ᱫᱚ ᱡᱷᱟᱨᱠᱟᱸᱰ ᱨᱤᱱᱤᱡ ᱛᱟᱦᱮᱸ ᱠᱟᱱᱟᱭ ᱾  ᱯᱨᱤᱭᱚᱝᱠᱟ ᱠᱷᱚᱱ ᱦᱩᱰᱤᱧ ᱢᱤᱫ ᱠᱚᱲᱟ ᱵᱚᱭᱦᱟ ᱢᱮᱱᱟᱭᱟ ᱡᱟᱦᱟᱸᱭ ᱫᱚ ᱟᱡ ᱠᱷᱚᱱ ᱗ ᱥᱮᱨᱢᱟᱭ ᱦᱩᱰᱤᱧᱟ ᱾ ᱮᱠᱴᱨᱮᱥ ᱯᱚᱨᱤᱬᱤᱛᱤ ᱪᱚᱯᱨᱟ, ᱢᱤᱨᱟ ᱪᱚᱯᱨᱟ ᱟᱨ ᱢᱚᱱᱟᱨᱟ ᱪᱚᱯᱨᱟ ᱫᱚ ᱯᱨᱤᱭᱚᱝᱠᱟ ᱨᱤᱱ ᱯᱮᱲᱟ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱫᱚ ᱥᱚᱨᱠᱟᱹᱨᱤ ᱪᱟᱹᱠᱨᱤᱭᱟᱹᱭ ᱛᱟᱦᱮᱸ ᱠᱟᱱ ᱛᱮ ᱟᱠᱚᱣᱟᱜ ᱚᱲᱟᱜ ᱫᱚ ᱫᱤᱞᱞᱤ, ᱪᱚᱱᱰᱤᱜᱚᱰ, ᱚᱢᱵᱚᱲᱟ, ᱞᱟᱫᱟᱠᱷ, ᱞᱚᱠᱷᱱᱚ, ᱵᱚᱨᱮᱞᱤ ᱟᱨ ᱯᱩᱱᱮ ᱨᱮ ᱛᱟᱦᱮᱸ ᱠᱟᱱᱟ ᱾
ᱟᱨᱢᱤ ᱯᱚᱵᱽᱞᱤᱠ ᱟᱥᱲᱟ ᱨᱮ ᱯᱟᱲᱦᱟᱣᱜ ᱠᱟᱱ ᱚᱠᱛᱮ ᱚᱸᱰᱮᱱᱟᱜ ᱢᱮ ᱠᱩᱭᱤᱱ ᱦᱮᱯᱨᱟᱣ ᱨᱮ ᱡᱤᱛᱠᱟᱹᱨ ᱞᱮᱱ ᱛᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱡ ᱟᱭᱚ ᱣᱟᱜ ᱫᱤᱥᱟᱹ ᱛᱮ ᱒᱐᱐᱐ ᱥᱟᱞᱮ ᱨᱮ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱟᱨ ᱱᱚᱶᱟ ᱦᱮᱯᱨᱟᱣ ᱨᱮ ᱟᱡ ᱫᱚᱥᱟᱨ ᱴᱷᱟᱶ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱟᱨ ᱢᱤᱥ ᱣᱟᱨᱞᱰ ᱞᱮᱠᱟᱛᱮ ᱵᱤᱠᱱᱟᱹᱣ ᱞᱮᱱ ᱛᱟᱦᱮᱸᱫ ᱾ }} ᱚᱱᱟ ᱛᱟᱭᱚᱢ ᱯᱨᱤᱭᱚᱝᱠᱟ ᱢᱤᱥ ᱣᱟᱨᱞᱰ ᱦᱮᱯᱨᱟᱣ ᱨᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾
ᱠᱷᱮᱞᱚᱸᱰᱤᱭᱟᱹ ᱡᱤᱭᱚᱱ
ᱯᱨᱤᱭᱚᱝᱠᱟ ᱒᱐᱐᱐ ᱥᱟᱞᱮ ᱨᱮ ᱢᱤᱥ ᱣᱟᱨᱞᱰ ᱡᱤᱛᱠᱟᱹᱨᱮᱱ ᱛᱟᱭᱚᱢ ᱢᱤᱫ ᱛᱟᱢᱤᱞ ᱯᱷᱤᱞᱢ ᱨᱮ ᱯᱟᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱒᱐᱐᱓ ᱥᱟᱞᱮ ᱨᱮ ᱦᱤᱱᱫᱤ ᱯᱷᱤᱞᱢ "ᱫᱚ ᱦᱤᱴᱨᱚᱺ ᱞᱚᱵᱽ ᱥᱴᱚᱨᱤ ᱚᱯᱷ ᱮ ᱥᱯᱟᱭ" ᱫᱟᱨᱟᱭ ᱛᱮ ᱦᱤᱱᱫᱤ ᱯᱷᱤᱞᱢ ᱫᱩᱱᱤᱭᱟᱹ ᱛᱮᱭ ᱟᱬᱜᱚ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱱᱫᱟᱡᱽ, ᱢᱩᱡᱷ ᱥᱮ ᱥᱟᱫᱤ ᱠᱟᱨᱚᱜᱮ, ᱮᱛᱨᱟᱡᱽ , ᱠᱨᱤᱥ, ᱰᱚᱱ, ᱯᱷᱮᱥᱚᱱ, ᱠᱟᱢᱤᱱᱮ, ᱥᱟᱛ ᱠᱷᱩᱱ ᱢᱟᱯᱷ, ᱵᱚᱨᱯᱷᱤ ᱫᱤᱞ ᱫᱷᱟᱲᱟᱠᱱᱮ ᱫᱚ, ᱵᱟᱡᱤᱨᱟᱣ ᱢᱚᱥᱛᱟᱱᱤ ᱮᱢᱟᱱ ᱮᱢᱟᱱ ᱯᱷᱤᱞᱢ ᱨᱮ ᱯᱟᱴ ᱟᱠᱟᱫ ᱟᱭ ᱾
᱒᱐᱑᱕ ᱥᱟᱞᱮ ᱨᱮ ᱟᱢᱮᱨᱤᱠᱟ ᱨᱮᱱᱟᱜ ᱢᱤᱫ ᱥᱤᱨᱤᱭᱟᱹᱞ ᱠᱣᱟᱱᱴᱤᱠᱚ ᱨᱮ ᱯᱟᱴ ᱞᱮᱫ ᱛᱟᱦᱮᱸᱫ ᱾  ᱯᱨᱤᱭᱝᱠᱟ ᱫᱚ ᱢᱤᱫ ᱤᱝᱞᱤᱥ ᱯᱷᱤᱞᱢ ᱵᱮᱣᱟᱪ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫ ᱞᱮᱫ ᱛᱟᱦᱮᱸᱫ ᱾
ᱥᱟᱞᱰᱤᱦᱟ ᱠᱚᱞᱮᱡᱽ
ᱥᱟᱞᱰᱤᱦᱟ ᱠᱚᱞᱮᱡᱽ, ᱑᱙᱖᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ, ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱪᱷᱟᱛᱱᱟ ᱵᱞᱚᱠ, ᱥᱟᱞᱰᱤᱦᱟ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱱᱚᱛ
ᱦᱟᱹᱞᱤ ᱜᱮ ᱥᱟᱞᱰᱤᱦᱟ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ B+ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱨᱩᱣᱟᱹᱲ ᱦᱩᱭ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱫᱚ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱴᱷᱮᱱᱠᱷᱚᱱ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾.
ᱢᱟᱫᱩᱨᱤᱥ ᱯᱟᱹᱨᱥᱤ
ᱢᱟᱫᱩᱨᱤᱥ (ᱢᱟᱫᱩᱨᱤᱥ: Bhâsa Madhurâ, ᱠᱟᱨᱟᱠᱟᱱ: ꦧꦱꦴꦩꦝꦸꦫꦴ, ᱯᱮᱜᱳᱱ: بَهاسَ مَدورا) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱭᱟᱜ ᱥᱟᱢᱟᱝ ᱡᱟᱵᱷᱟ ᱟᱨ ᱢᱟᱫᱩᱨᱟ ᱫᱤᱯ ᱨᱮᱱ ᱢᱟᱫᱩᱨᱤᱥ ᱦᱚᱲ ᱠᱚᱣᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱟᱨᱦᱚᱸ ᱥᱩᱨ ᱠᱚᱨᱮᱱᱟᱜ ᱦᱩᱰᱤᱝ ᱫᱤᱯ ᱠᱚ ᱠᱟᱱᱡᱮᱭᱟᱱ ᱫᱤᱯᱠᱚ ᱟᱨ ᱥᱟᱯᱩᱫᱤ ᱫᱤᱯᱠᱚ ᱨᱮᱦᱚᱸ ᱠᱚ ᱨᱚᱲᱼᱟ, ᱚᱱᱟ ᱥᱟᱶᱛᱮ ᱤᱱᱫᱳᱱᱮᱥᱤᱭᱟ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱚᱨᱮ ᱠᱚ ᱥᱮᱱ ᱟᱠᱟᱱ ᱦᱚᱲ ᱠᱚᱦᱚ ᱢᱟᱫᱩᱨᱤᱥ ᱯᱟᱹᱨᱥᱤ ᱛᱮ ᱠᱚ ᱨᱚᱲᱼᱟ ᱾ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱢᱟᱫᱩᱨᱤᱥ ᱯᱟᱹᱨᱥᱤ ᱫᱚ ᱡᱟᱵᱷᱟᱱᱤᱥ ᱪᱤᱠᱤ ᱛᱮᱠᱚ ᱚᱞᱮᱫ ᱛᱟᱦᱮᱸᱱᱟ, ᱛᱚᱵᱮ ᱱᱟᱦᱟᱜ ᱫᱤᱱ ᱫᱚ ᱱᱚᱣᱟ ᱯᱟᱹᱨᱥᱤ ᱞᱟᱛᱤᱱ ᱟᱨ ᱯᱮᱜᱳᱱ ᱪᱤᱠᱤ ᱛᱮᱠᱚ ᱚᱞᱮᱫᱟ ᱾ ᱱᱚᱣᱟ ᱯᱟᱹᱨᱥᱤ ᱛᱮ ᱨᱚᱲᱼᱮᱫ ᱠᱟᱱ ᱦᱚᱲ ᱮᱞ ᱫᱚ ᱟᱢᱫᱟᱡᱽ ᱘ ᱠᱷᱚᱱ ᱑᱓ ᱢᱤᱞᱤᱭᱚᱱ, ᱡᱟᱦᱟᱸ ᱫᱤᱥᱚᱢ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾
ᱚᱞ ᱫᱟᱹᱭᱠᱟᱹ
᱑᱙᱔᱘ ᱥᱮᱨᱢᱟ ᱨᱮᱭᱟᱜ ᱡᱮᱜᱮᱛᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱩᱪᱟᱹᱱ ᱨᱮᱭᱟᱜ ᱟᱨᱴᱤᱠᱮᱞ ᱑ ᱠᱷᱚᱱ ᱾
ᱜᱤᱫᱷᱳᱨ ᱵᱚᱱᱚᱛ
ᱜᱤᱫᱷᱳᱨ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱨᱤᱭᱟᱹ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱟᱱᱦᱟᱪᱚᱴᱴᱤ ᱟᱨ ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱠᱟᱴᱠᱚᱢᱥᱟᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱚᱛᱷᱚᱞᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱗᱔.᱑᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱜᱤᱫᱷᱳᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱜᱤᱫᱷᱳᱨ ᱨᱮ ᱢᱮᱱᱟᱜᱼᱟ ᱾
ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱖ ᱜᱚᱴᱟᱝ ᱯᱟᱸᱪᱟᱭᱟᱛ ᱟᱨ ᱓᱘ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱟᱜ ᱔᱐,᱙᱑᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱒᱐,᱙᱑᱐ (᱕᱑%) ᱠᱚᱲᱟ ᱟᱨ ᱒᱐,᱐᱐᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱗,᱖᱔᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱙,᱘᱓᱔ (᱒᱔.᱐᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗᱐᱔ (᱑.᱗᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱐.᱑᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱒᱐᱑᱑ ᱥᱟᱞ ᱨᱮ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱪᱟᱛᱨᱟ, ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱓᱖ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱑᱖ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱵᱟᱨᱭᱟ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱢᱤᱫᱴᱟᱹᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱫᱷᱚᱲᱚᱵᱮᱰᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱫᱷᱚᱲᱚᱵᱮᱰᱟ (Dhalabeda) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱔᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱑᱘ ᱜᱚᱴᱟᱝ ᱠᱚᱲᱟ ᱟᱨ ᱑᱓᱐ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱔᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱗ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱔ᱹ᱙᱒% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱑᱘ ᱜᱚᱴᱟᱝ ᱠᱚᱲᱟ ᱟᱨ ᱑᱓᱐ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱐᱒, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱘᱔᱖, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱥᱟᱱᱯᱟᱠᱷᱚᱬᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱨᱟᱠᱷᱟᱥᱟᱦᱤ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱪᱷᱚᱛᱚᱨᱯᱩᱨ
ᱪᱷᱚᱛᱚᱨᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱨᱟᱸᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱡᱮᱜᱮᱛ ᱯᱟᱨᱥᱟᱞ ᱠᱷᱚᱡᱩᱨᱟᱦᱚ ᱨᱮᱱᱟᱜ ᱢᱚᱸᱫᱤᱨ ᱱᱚᱶᱟ ᱦᱚᱱᱚᱛ ᱨᱮᱜᱮ ᱢᱮᱱᱟᱜᱼᱟ ᱾ ᱪᱷᱚᱛᱚᱨᱯᱩᱨ ᱱᱚᱜᱚᱨ, ᱮᱛᱚᱢ ᱥᱤᱧᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ, ᱛᱟᱞᱢᱟ ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱠᱷᱚᱱ ᱢᱟᱲᱟᱝ ᱥᱟᱢᱟᱝ ᱥᱤᱢᱟᱹ ᱠᱷᱚᱱ ᱥᱩᱯᱩᱨ ᱠᱷᱚᱱ ᱥᱤᱸᱜᱷᱟᱨᱤ ᱜᱟᱰᱟ ᱨᱮ ᱫᱟᱜ ᱟᱛᱩᱜ ᱠᱟᱱᱟ ᱾ ᱮᱛᱚᱦᱚᱵ ᱨᱮ ᱯᱚᱱᱱᱟ ᱥᱚᱨᱫᱟᱨ ᱠᱚ ᱦᱚᱛᱮᱛᱮ ᱥᱟᱥᱚᱱ ᱱᱚᱶᱟ ᱱᱚᱜᱚᱨ ᱨᱮ ᱫᱚ ᱑᱘ ᱟᱱᱟᱜ ᱥᱟᱛᱟᱵᱟᱫᱤ ᱨᱮ ᱠᱩᱣᱟᱸᱨ ᱥᱚᱱᱮ ᱥᱟᱦ ᱯᱚᱨᱢᱟᱨ ᱨᱮᱱᱟᱜ ᱟᱹᱭᱫᱟᱹᱨᱤ ᱦᱩᱭ ᱟᱠᱟᱱᱟ ᱾ ᱱᱚᱶᱟ ᱯᱩᱱ ᱥᱮᱫ ᱠᱷᱚᱱ ᱩᱥᱩᱞ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱟᱨ ᱫᱟᱨᱮ ᱠᱚ, ᱯᱩᱠᱷᱨᱤ ᱟᱨ ᱜᱟᱰᱟ ᱠᱚ ᱟᱛᱮᱜ ᱟᱭᱢᱟ ᱜᱟᱱ ᱠᱚ ᱠᱟᱨᱚᱱ ᱛᱮ ᱟᱹᱰᱤ ᱜᱮ ᱧᱮᱞ ᱫᱟᱲᱟᱱ ᱟᱱ ᱡᱟᱭᱜᱟ ᱠᱟᱱᱟ ᱾ ᱨᱟᱣ ᱥᱟᱜᱚᱨ, ᱯᱨᱚᱛᱟᱯ ᱥᱟᱜᱚᱨ ᱟᱨ ᱠᱤᱥᱚᱨ ᱥᱟᱜᱚᱨ ᱱᱚᱸᱰᱮ ᱨᱮᱱᱟᱜ ᱯᱮᱭᱟ ᱟᱥᱚᱞ ᱯᱩᱠᱷᱨᱤ ᱠᱚ ᱢᱮᱱᱟᱜᱼᱟ ᱾
ᱪᱷᱚᱛᱚᱨᱯᱩᱨ ᱨᱮᱱᱟᱜ ᱢᱤᱫ ᱟᱯᱟᱱᱟᱨ ᱦᱚᱱᱚᱨ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱱᱤᱛ ᱢᱤᱫ ᱦᱚᱱᱚᱛ ᱦᱩᱭ ᱮᱱᱟ ᱾ ᱱᱚᱶᱟ ᱨᱮ ᱠᱷᱟᱥ ᱫᱚ ᱴᱟᱺᱰᱤ ᱴᱚᱴᱷᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱢᱩᱫᱽ ᱟᱲᱮ ᱠᱷᱚᱱ ᱮᱣᱨᱮᱡᱽ ᱩᱥᱩᱞ ᱖᱐᱐ ᱯᱷᱩᱴ ᱢᱮᱱᱟᱜ ᱟ ᱾ ᱞᱮᱱ ᱱᱚᱸᱰᱮ ᱱᱟᱱ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱵᱟᱰᱟᱭᱟᱱ ᱜᱟᱰᱟ ᱠᱟᱱᱟ ᱾ ᱩᱨᱢᱚᱞ ᱟᱨ ᱠᱩᱛᱩᱨᱤ ᱚᱱᱟ ᱨᱮᱱᱟᱜ ᱜᱚᱲᱚ ᱜᱟᱰᱟ ᱠᱟᱱᱟ ᱾ ᱱᱚᱸᱰᱮ ᱯᱩᱨᱟᱛᱚᱛᱣ ᱠᱚᱣᱟᱜ ᱧᱮᱞ ᱢᱟᱹᱱ ᱨᱮᱱᱟᱜ ᱡᱟᱭᱜᱟ ᱨᱮ ᱠᱷᱩᱡᱽᱨᱟᱦᱚ, ᱒᱘ ᱜᱟᱱ ᱥᱚᱫᱤ ᱨᱮᱱᱟᱜ ᱵᱷᱤᱛ ᱠᱚ, ᱪᱷᱚᱛᱚᱨᱯᱩᱨ ᱠᱷᱚᱱ ᱒᱐ ᱢᱤᱞ ᱯᱟᱪᱮ ᱨᱮ ᱢᱮᱱᱟᱜ ᱨᱟᱡᱽᱜᱚᱲᱷ ᱥᱩᱨ ᱨᱮ ᱢᱤᱫ ᱠᱤᱞᱟ ᱨᱮᱱᱟᱜ ᱚᱣᱥᱮᱥ ᱟᱨ ᱪᱚᱸᱫᱮᱞᱚᱸ ᱦᱚᱛᱮᱛᱮ ᱵᱟᱱᱟᱣ ᱟᱠᱟᱱ ᱟᱭᱢᱟ ᱜᱟᱱ ᱯᱩᱠᱷᱨᱤ ᱠᱚ ᱢᱮᱱᱟᱜᱼᱟ ᱾ ᱱᱚᱸᱰᱮ ᱠᱚ ᱟᱨᱡᱟᱣᱟ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱚᱫᱚ, ᱛᱤᱞ, ᱠᱚᱣ, ᱵᱟᱡᱽᱲᱟ, ᱵᱩᱴ, ᱜᱩᱦᱩᱢ ᱟᱨ ᱠᱟᱥᱠᱚᱢ ᱠᱚ ᱱᱚᱸᱰᱮ ᱱᱟᱱ ᱟᱥᱚᱞ ᱠᱚ ᱞᱟᱜᱟᱣ ᱮᱫᱟ ᱾ ᱪᱷᱚᱛᱚᱨᱯᱩᱨ ᱱᱚᱜᱚᱨ ᱪᱷᱚᱛᱚᱨᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱚᱯᱷᱤᱥ ᱢᱮᱱᱟᱜᱼᱟ ᱾ ᱱᱚᱶᱟ ᱵᱟᱺᱫᱟ-ᱥᱟᱜᱚᱨ-ᱦᱚᱨ ᱨᱮ ᱢᱮᱱᱟᱜᱼᱟ ᱾ ᱯᱟᱹᱦᱤᱞ ᱱᱚᱜᱚᱨ ᱫᱚ ᱯᱮ ᱥᱮᱫ ᱠᱷᱚᱱ ᱵᱷᱤᱛ ᱛᱮ ᱮᱥᱮᱫ ᱟᱠᱟᱱ ᱛᱟᱦᱮᱸᱫ ᱾ ᱱᱚᱜᱚᱨ ᱛᱟᱞᱟ ᱨᱮ ᱨᱟᱡᱽᱢᱚᱦᱚᱞ ᱟᱨ ᱟᱭᱢᱟ ᱮᱢᱟᱱ ᱠᱚ ᱢᱟᱨᱟᱝ ᱢᱟᱨᱟᱝ ᱚᱲᱟᱜ ᱠᱚ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫ ᱥᱱᱟᱛᱠᱚᱛᱛᱚᱨ ᱰᱤᱜᱽᱨᱤ ᱠᱚᱞᱮᱡᱽ ᱟᱨ ᱠᱤᱪᱷᱩ ᱥᱮᱪᱮᱫ ᱟᱥᱲᱟ ᱠᱚ ᱢᱮᱱᱟᱜᱼᱟ ᱾ ᱛᱟᱺᱵᱟ ᱨᱮᱱᱟᱜ ᱠᱷᱟᱸᱰᱟ, ᱠᱟᱴᱮ, ᱨᱮᱱᱟ ᱥᱟᱢᱟᱱ ᱟᱨ ᱥᱟᱵᱩᱱ ᱠᱚ ᱵᱟᱱᱟᱣ ᱱᱚᱸᱰᱮ ᱟᱥᱚᱞ ᱫᱚ ᱦᱩᱭᱩᱜ ᱠᱟᱱᱟ ᱾ ᱥᱟᱢᱩᱫᱽ ᱨᱮᱱᱟᱜ ᱥᱚᱛᱚᱦ ᱠᱷᱚᱱ ᱪᱮᱛᱟᱱ ᱑,᱐᱐᱐ ᱯᱷᱩᱴ ᱢᱮᱱᱟᱜᱼᱟ ᱾ ᱱᱚᱜᱚᱨ ᱨᱮᱱᱟᱜ ᱟᱭᱢᱟ ᱜᱟᱱ ᱯᱩᱠᱷᱨᱤ ᱨᱮ ᱨᱟᱹᱱᱤ ᱛᱟᱞ ᱵᱟᱰᱟᱭᱟᱱ ᱠᱚ ᱡᱟᱭᱜᱟ ᱢᱮᱱᱟᱜᱼᱟ ᱾
ᱴᱤᱬ
ᱴᱤᱬ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫᱴᱟᱝ ᱨᱟᱥᱟᱭᱱᱤᱠ ᱡᱚᱶᱜᱤᱠ ᱡᱟᱦᱟᱸᱭᱟᱜ ᱪᱤᱱᱦᱟᱸ ᱫᱚ Sn ᱠᱟᱱᱟ ᱾ ᱱᱚᱶᱟ ᱫᱚ ᱞᱟᱹᱴᱤᱱ ᱟᱹᱲᱟᱹ stannum ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱯᱚᱨᱚᱢᱟᱬᱩ ᱮᱞ ᱫᱚ ᱕᱐ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱟᱞᱢᱤᱠ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱢᱚᱝᱜᱚᱞᱤᱠ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱡᱟᱞᱜᱟᱶ ᱦᱚᱱᱚᱛ
ᱡᱟᱞᱜᱟᱶ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ । ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱡᱟᱞᱜᱟᱶ ᱠᱟᱱ ᱜᱮᱭᱟ । ᱱᱤᱭᱟᱹ ᱦᱚᱱᱚᱛ ᱦᱚᱱᱚᱛ ᱫᱚ ᱱᱟᱥᱤᱠ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱜᱮᱭᱟ । ᱱᱚᱣᱟ ᱦᱚᱱᱚᱛ ᱫᱚ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱦᱟ ᱡᱚᱠᱷᱟ ᱞᱮᱠᱟ ᱛᱮ ᱑᱑,᱗᱖᱕ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱩᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ । ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱔,᱙᱙᱒,᱒᱑᱗ ᱡᱚᱱᱟ ᱛᱟᱦᱮᱸ ᱠᱟᱱᱟ ।
ᱱᱟᱜᱟᱢ
᱑᱙᱐᱖ ᱥᱮᱨᱢᱟ ᱨᱮ,ᱱᱚᱣᱟ ᱦᱚᱱᱚᱛ ᱫᱚ ᱠᱚ ᱦᱟᱹᱴᱤᱧ ᱞᱮᱫᱟ,ᱥᱟᱢᱟᱝ ᱠᱷᱟᱱᱫᱮᱥ ᱥᱟᱶ ᱱᱚᱣᱟ ᱴᱚᱴᱷᱟ ᱫᱚ ᱠᱚ ᱥᱮᱞᱮᱫ ᱞᱮᱫᱟ, ᱚᱠᱟ ᱫᱚ ᱱᱟᱦᱟᱜ ᱡᱟᱞ ᱜᱟᱶ ᱠᱟᱱ। ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱑᱙᱖᱕ ᱥᱮᱨᱢᱟ ᱨᱮ ᱵᱮᱱᱟᱣ ᱟᱹᱨᱩ ᱛᱟᱭᱱᱚᱢ, ᱥᱟᱢᱟᱝ ᱠᱷᱟᱱᱫᱮᱥ ᱦᱚᱱᱚᱛ ᱫᱚ ᱵᱚᱢᱵᱮ ᱯᱚᱱᱚᱛ ᱨᱮ ᱠᱚ ᱥᱮᱞᱮᱫ ᱞᱮᱫᱟ । ᱯᱚᱱ ᱥᱮᱨᱢᱟ ᱛᱟᱭᱱᱚᱢ,᱑᱙᱖᱐ ᱥᱮᱨᱢᱟ ᱨᱮ, ᱱᱤᱭᱟᱹ ᱴᱚᱴᱷᱟ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱦᱤᱸᱥ ᱵᱮᱱᱟᱣ ᱮᱱᱟ ᱟᱨ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱟᱹᱨᱩ ᱠᱟᱛᱮ ᱡᱟᱞᱜᱟᱶ ᱠᱚ ᱫᱚᱦᱚ ᱠᱮᱫᱟ ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱡᱟᱞᱜᱟᱶ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱔,᱒᱒᱙,᱙᱑᱗ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱨᱤᱯᱟᱵᱽᱞᱚᱠ ᱚᱯᱷ ᱠᱚᱝᱜᱚ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨ ᱵᱟᱝ ᱠᱮᱱᱴᱩᱠᱤ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱖ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱓᱕᱙ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱡᱟᱞ ᱜᱟᱶ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱔ᱹ᱗᱑% ᱾ ᱡᱟᱞᱜᱟᱶ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱒᱒ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱙ᱹ᱗᱓% ᱾